ഇത് കോൺക്രീറ്റ് പോസ്റ്റോ...? പിണ്ണാക്കോ...? | Electric post- Controversy over KSEB\nഇത് കോൺക്രീറ്റ് പോസ്റ്റോ...? പിണ്ണാക്കോ...?\nകെ.എസ്.ഇ.ബി.യിൽ വിവാദം കൊഴുക്കുന്നു\nകൊച്ചി: വൈദ്യുതി ബോർഡിൽ പുതുതായി ഇടാൻ വന്നിരിക്കുന്ന കോൺക്രീറ്റ് പോസ്റ്റുകൾ പിണ്ണാക്ക് പോലെ അടർന്നുപോകുന്നു. പോസ്റ്റ് ഇടാൻ കഴിയാതെ മടക്കി അയയ്ക്കേണ്ട അവസ്ഥയിലാണ് തൊഴിലാളികൾ. ഇപ്പോൾ വന്നിരിക്കുന്ന പോസ്റ്റുകൾ കുഴിയിലേക്ക് വെക്കാൻ പോലും പറ്റാത്ത അവസ്ഥയിലാണെന്ന് തൊഴിലാളികൾ പരാതിപ്പെടുന്നു.\nകഴിഞ്ഞ ദിവസം തൊടുപുഴ ആലക്കോട് സെക്ഷനിലെ നാളിയാനിയിൽ പുതിയ പോസ്റ്റ് ഇടുമ്പോൾ രണ്ട് പോസ്റ്റുകൾ ഒടിഞ്ഞുവീണു. അതേത്തുടർന്ന് തൊഴിലാളികൾ നടത്തിയ പരിശോധനയിൽ ഞെട്ടുന്ന കാഴ്ചയാണ് കണ്ടത്. പോസ്റ്റുകളിൽ സിമന്റ് വളരെ കുറച്ചുമാത്രമാണ് ചേർത്തിട്ടുള്ളത്. മെറ്റൽപ്പൊടി കൂടുതലായി ചേർത്ത് നിർമിച്ച പോസ്റ്റുകളിൽ കൈ തൊട്ടപ്പോൾത്തന്നെ പൊടിയുന്നു, വടിയെടുത്ത് ഉരച്ചപ്പോൾ പോസ്റ്റ് പൊടിഞ്ഞുപോവുന്ന അവസ്ഥ.\nവൈദ്യുതി ഓഫീസുകളിൽ പോസ്റ്റ് വരുമ്പോൾ ഇറക്കിവെക്കാൻ പറ്റുന്നില്ല. കോൺക്രീറ്റ് പോസ്റ്റുകൾ ഉയർത്തുമ്പോൾ വളഞ്ഞുപോകുന്നു. ഇത്തരം പോസ്റ്റുകൾ ഉപയോഗിച്ചാൽ അപകടം ഉറപ്പാണെന്ന് തൊഴിലാളികൾ പറയുന്നു. സംസ്ഥാനത്ത് എല്ലായിടത്തുംതന്നെ ഇത്തരം പോസ്റ്റുകളാണ് എത്തിക്കൊണ്ടിരിക്കുന്നത്. ചില പോസ്റ്റുകൾ കുഴിയിൽ നിവർത്തിവെച്ച് ലൈൻ വലിക്കുമ്പോൾ പൊട്ടൽ വീഴുന്നു. പോസ്റ്റിടാൻ വാഹനത്തിൽനിന്ന് എടുത്ത് താഴെ വെക്കുമ്പോഴേക്കും നടുഭാഗം ഒടിയുന്നു.\nഈ പോസ്റ്റ് ഇട്ടാൽ വലിയ അപകടം ഉണ്ടാവാൻ സാധ്യതയുണ്ടെന്നും തൊഴിലാളികൾ പറയുന്നു. കാറ്റും മഴയും അതിജീവിക്കാനുള്ള ശേഷി ഈ പോസ്റ്റുകൾക്കില്ല.\nവൈദ്യുതി പോസ്റ്റുകൾ ഉണ്ടാക്കുന്നതിന് ബോർഡ് വ്യക്തമായ മാനദണ്ഡങ്ങൾ നൽകിയിട്ടുണ്ട്. അത് പാലിക്കാതെയാണ് സ്വകാര്യ കമ്പനി അവ നിർമിക്കുന്നത്. നിശ്ചിത അളവിലുള്ള കമ്പി വലിച്ച് ലോഡ് ചെയ്ത് നിർത്തിയാണ് കോൺക്രീറ്റ് ചെയ്യുന്നത്. കോൺക്രീറ്റ് ചെയ്ത ശേഷം7ദിവസം ചാക്ക് കെട്ടി നനയ്ക്കണം. പിന്നെ 14 ദിവസത്തോളം വെള്ളത്തിലിടണം. എന്നാൽ, ഇതൊന്നും പാലിക്കാതെയാണ് നിർമാണം നടത്തുന്നതെന്ന് വൈദ്യുതി ബോർഡ് നടത്തിയ പരിശോധനയിൽത്തന്നെ കണ്ടെത്തിയിരുന്നു.\nകമ്പനിയുടെ ഡിണ്ടിഗൽ, പൊള്ളാച്ചി എന്നിവിടങ്ങളിലെ നിർമാണ സ്ഥലങ്ങളിൽ വൈദ്യുതി ബോർഡ് ചീഫ് സേഫ്റ്റി കമ്മിഷണറും വിജിലൻസ് ഡിവൈ.എസ്.പി.യും നടത്തിയ പരിശോധനകളിലാണ് നിർമാണത്തിലെ അപാകങ്ങൾ കണ്ടെത്തിയത്. പോസ്റ്റ് ഒടിയുന്നതായുള്ള പരാതികളുടെ അടിസ്ഥാനത്തിലാണ് അവർ പരിശോധന നടത്തിയത്.\nകമ്പനിയെ കരിമ്പട്ടികയിൽ പെടുത്തണമെന്നതടക്കമുള്ള നിർദേശങ്ങൾ അവർ ബോർഡിന് സമർപ്പിച്ചെങ്കിലും അതൊന്നും നടപ്പായില്ല. ജനങ്ങളുടെയും തൊഴിലാളികളുടെയും ജീവന് ഭീഷണിയായി നിലവാരം കുറഞ്ഞ പോസ്റ്റുകൾ ഇപ്പോഴും കെ.എസ്.ഇ.ബി. ഉപയോഗിച്ചു കൊണ്ടിരിക്കുകയാണ്.\nContent Highlights: Electric post- Controversy over KSEB\nവീട്ടിലല്ല, കണക്ഷന് കൃഷിയിടങ്ങളില്;വയനാട്ടില് സമ്പൂര്‍ണ വൈദ്യുതീകരണ പദ്ധതിയുടെ മറവില് ക്രമക്കേട്


ആലുവാ ശിവരാത്രി മണപ്പുറത്ത് മുസ്ലിം സംഘടനയുടെ പരിപാടി : Deepika.com Kerala News\nകൊച്ചി: ഹിന്ദു ഐക്യവേദി ഇന്ന് എറണാകുളം ജില്ലയില് ഹര്‍ത്താല് ആചരിക്കും. ആലുവ ശിവരാത്രി മണപ്പുറത്ത് മുസ്ലിം സംഘടനയുടെ പരിപാടി നടത്താന് അനുവാദം നല്‍കിയ അധികൃതരുടെ നിലപാടില് പ്രതിഷേധിച്ചാണ് ഹര്‍ത്താല് ആഹ്വാനം ചെയ്തിരിക്കുന്നത്. രാവിലെ ആറു മുതല് വൈകുന്നേരം ആറു വരെയാണ് ഹര്‍ത്താല്.\nമുസ്ലിം യൂത്ത് മൂവ്മെന്റ് ഇന്നലെയും ഇന്നുമായി ആലുവ നദിക്കരയില് ദീനി വിജ്ഞാനസദസ് എന്ന പരിപാടി സംഘടിപ്പിച്ചിരുന്നു. ഇതിന് ആലുവ നഗരസഭ അനുമതി നല്‍കിയതില് പ്രതിഷേധിച്ച് കഴിഞ്ഞ ദിവസങ്ങളില് ഹിന്ദു ഐക്യവേദി പ്രകടവും ധര്‍ണയും സംഘടിപ്പിച്ചു. മണപ്പുറത്ത് അഹിന്ദുക്കളുടെ പരിപാടി നടത്തുന്നതിനെതിരെ വിശ്വഹിന്ദു പരിഷത്ത് ഹൈക്കോടതിയെ സമീപിച്ചിരുന്നു. പരിപാടിയുടെ വേദിയിലേക്കുള്ള പ്രവേശനം ക്ഷേത്രവുമായി ബന്ധമുള്ള വഴിയിലൂടെയല്ലെന്നും മണപ്പുറത്തിന്റെ മറ്റൊരു ഭാഗത്താണ് പരിപാടി നടത്തുന്നതെന്നും സര്‍ക്കാര് ചൂണ്ടിക്കാട്ടി. ക്രമസമാധാനം സംരക്ഷിക്കാന് എല്ലാ നടപടിയും സ്വീകരിക്കുമെന്നും സര്‍ക്കാര് കോടതിക്ക് ഉറപ്പു നല്‍കിയ സാഹചര്യത്തില് കോടതി വിശ്വഹിന്ദു പരിഷത്തിന്റെ ഹര്‍ജി തള്ളി. ഇതാണ് ഹിന്ദു ഐക്യവേദിയെ പ്രകോപിപ്പിച്ചത്.\nആലുവ നഗരസഭയും സര്‍ക്കാരും ചേര്‍ന്നുള്ള ഗൂഢാലോചനയാണു ശിവരാത്രി മണപ്പുറം മുസ്ലിം മതപ്രഭാഷണത്തിനു വിട്ടുകൊടുക്കാനുള്ള തീരുമാനത്തിനു പിന്നിലെന്ന് ഹിന്ദു ഐക്യവേദി സംസ്ഥാന ജനറല് സെക്രട്ടറി ആര്.വി. ബാബു ആരോപിച്ചു. ശിവരാത്രി മണപ്പുറം തട്ടിയെടുക്കാനുള്ള ചിലരുടെ തന്ത്രങ്ങള്‍ക്ക് അധികൃതര് കൂട്ടുനില്‍ക്കുന്നതില് പ്രതിഷേധിച്ചാണു ഹര്‍ത്താല് നടത്തുന്നതെന്നും അദ്ദേഹം പറഞ്ഞു.\nഹര്‍ത്താലിനു ബിജെപി ജില്ലാ കമ്മിറ്റി പിന്തുണ പ്രഖ്യാപിച്ചു. ശിവരാത്രി മണപ്പുറത്തിന്റെ പവിത്രത തകര്‍ക്കാനുളള നഗരസഭയുടെയും ഗവണ്‍മെന്റിന്റെയും നീക്കം അപലപനീയമാണെന്നു ബിജെപി ജില്ലാ കമ്മറ്റി കുറ്റപ്പെടുത്തി. നിലവിലുളള മത സൌഹാര്‍ദത്തെപ്പോലും അപകടപ്പെടുത്തുന്ന രീതിയിലുളള ഇത്തരം നീക്കങ്ങള് തരംതാണ രാഷ്ട്രീയ മുതലെടുപ്പാണ്. സാമൂഹിക നീതി നിഷേധിക്കുന്ന ഈ തീരുമാനം പിന്‍വലിക്കാനും ശിവരാത്രി മണപ്പുറത്തിന്റെ പവിത്രത സംരക്ഷിക്കാനും ഉത്തരവാദപ്പെട്ടവര് തയാറാകണമെന്നു ബിജെപി ജില്ലാ കമ്മിറ്റി ആവശ്യപ്പെട്ടു.\nഹിന്ദു ഐക്യവേദിയുടെ നേതൃത്വത്തില് ഇന്നു നടക്കുന്ന ഹര്‍ത്താലിനു ബിജെപി പിന്തുണ നല്‍കുമെന്നു ജില്ലാ പ്രസിഡന്റ് അഡ്വ. പി.ജെ. തോമസ് അറിയിച്ചു.


ഷമിയുടെ ഭാര്യ ചില്ലറക്കാരിയല്ല; മാധ്യമ പ്രവര്‍ത്തകനെ ചെയ്തത് - myKhel Malayalam\n» ഷമിയുടെ ഭാര്യ ചില്ലറക്കാരിയല്ല; മാധ്യമ പ്രവര്‍ത്തകനെ ചെയ്തത്\nഷമിയുടെ ഭാര്യ ചില്ലറക്കാരിയല്ല; മാധ്യമ പ്രവര്‍ത്തകനെ ചെയ്തത്\nUpdated: Wednesday, March 14, 2018, 9:52 [IST]\nകൊല്‍ക്കത്ത: ഇന്ത്യന് ഫാസ്റ്റ് ബൗളര് മുഹമ്മദ് ഷമിയും ഭാര്യയുമാണ് ദിവസങ്ങളായി ക്രിക്കറ്റ് ലോകത്തെ പ്രധാന സംസാരവിഷയം. അവിഹിത ബന്ധവും, ഗാര്‍ഹിക പീഡനവും, ഒത്തുകളിയുമെല്ലാമായി ഷമിക്കെതിരെ ഭാര്യ ഹസിന് ജഹാന് ആരോപിക്കുന്ന കുറ്റങ്ങള് അതീവ ഗുരുതരമായവയാണ് എന്നതുകൊണ്ടുതന്നെ മാധ്യമങ്ങളില് പ്രധാന വാര്‍ത്തയുമാകുന്നുണ്ട്.\nഎന്നാല്, ഷമിക്കെതിരെ എല്ലാ ദിവസവും പുതിയ ആരോപണങ്ങളുമായി രംഗത്തെത്തുന്ന ഹസിന് ഇപ്പോള് മാധ്യമ പ്രവര്‍ത്തകരുടെ ശത്രു കൂടിയായി. കൊല്‍ക്കത്തയില്‍വെച്ച് ഒരു മാധ്യമ പ്രവര്‍ത്തകനെ ആക്രമിച്ച ഹസിന് വീഡിയോ ക്യാമറ തകര്‍ക്കുകയും ചെയ്തതായാണ് റിപ്പോര്‍ട്ട്.\nസെന്റ് സെബാസ്റ്റന് സ്‌കൂളിന് പുറത്തുവെച്ചായിരുന്നു നാടകീയ സംഭവങ്ങള്. ഹസിനോട് ചോദ്യങ്ങള് ചോദിച്ച മാധ്യമ പ്രവര്‍ത്തകനോട് കയര്‍ക്കുകയും പിന്നീട് വീഡിയോ തകര്‍ക്കുകയും ചെയ്ത അവര് ഉടന് സ്ഥലത്തുനിന്നും രക്ഷപ്പെടുകയും ചെയ്തു. മാധ്യമ പ്രവര്‍ത്തകന്റെ ചോദ്യത്തില് കുപിതയായാണ് ഹസിന് സമനില തെറ്റിയത്.\nഷമിക്കെതിരായ ആരോപണം ഉയര്‍ന്നതിനുശേഷം ഹസിനു പിന്നാലെയാണ് മാധ്യമപ്പട. അവര് പോകുന്നിടത്തെല്ലാം മൈക്കും ക്യാമറകളുമായി ചുറ്റും കൂടുകയാണ്. എന്നാല്, എല്ലാ കാര്യങ്ങളും പൊതുജനത്തിന് മുന്‍പാകെ തുറന്നു പറഞ്ഞശേഷം ഇതേക്കുറിച്ചുള്ള ചോദ്യത്തിന് എന്തിനാണ് ചൂടാകുന്നത് എന്നാണ് മാധ്യമ പ്രവര്‍ത്തകരുടെ ചോദ്യം. ഇപ്പോള് അവര് സ്വകാര്യതയാണ് ആവശ്യപ്പെടുന്നത്. അവര് ജനങ്ങളില് നിന്നും ഒളിച്ചോടുകയാണെന്നും മാധ്യമപ്രവര്‍ത്തകര് കുറ്റപ്പെടുത്തുന്നു.\nRead more about: mohammed shami wife kolkata മുഹമ്മദ് ഷമി ക്രിക്കറ്റ് ഇന്ത്യ ഭാര്യ കൊല്‍ക്കത്ത\nStory first published: Wednesday, March 14, 2018, 9:49 [IST]


മഹാനടന് ആദരമര്‍പ്പിച്ച് കേരളം; സംസ്കാരം ഇന്ന്\n\_u0D2E\_u0D39\_u0D3E\_u0D28\_u0D1F\_u0D28\_u0D4D \_u0D06\_u0D26\_u0D30\_u0D2E\_u0D30\_u0D4D\_u0D2A\_u0D4D\_u0D2A\_u0D3F\_u0D1A\_u0D4D\_u0D1A\_u0D4D \_u0D15\_u0D47\_u0D30\_u0D33\_u0D02; \_u0D38\_u0D02\_u0D38\_u0D4D\_u0D15\_u0D3E\_u0D30\_u0D02 \_u0D07\_u0D28\_u0D4D\_u0D28\_u0D4D\nതിരുവനന്തപുരം: അന്തരിച്ച നടന് നെടുമുടി വേണുവിന് ആദരാഞ്ജലികള് അര്‍പ്പിച്ച് കേരളം. സാംസ്കാരിക നേതാക്കള്, മന്ത്രിമാര്, സിനിമാ പ്രവര്‍ത്തകര് തുടങ്ങിയ പ്രമുഖരടക്കം നിരവധിയാളുകളാണ് മഹാനടന് ആദരമര്‍പ്പിക്കാന് വട്ടിയൂര്‍ക്കാവിലെ വസതിയിലേക്ക് എത്തിയത്. ഇന്ന് രാവിലെ 10.30 മണി മുതല് 12.30 വരെ അയ്യന്‍കാളി ഹാളില് മൃതശരീരം പൊതുദര്‍ശനത്തിനു വയ്ക്കും. സംസ്കാരം ഉച്ചതിരിഞ്ഞ് രണ്ട് മണിക്ക് ഔദ്യോഗിക ബഹുമതികളോടെ തൈക്കാട് ശാന്തികവാടത്തില് നടക്കും.\n.“നെടുമുടി വേണുവിന്റെ വേര്‍പാട് കലാ-സാംസ്കാരിക മേഖലയ്ക്ക് ഏറ്റ കനത്ത ആഘാതമാണ്. വ്യക്തിപരമായ എന്റെ നഷ്ടം നഷ്ടമായി തന്നെ അവശേഷിക്കുന്നു. ഞങ്ങള് തമ്മില് 40 വര്‍ഷത്തിലേറെയായുള്ള പരിചയമാണ്. 15 ദിവസം മുന്‍പാണ് ഞങ്ങളൊരുമിച്ച് പുഴു എന്ന ചിത്രത്തില് അഭിനയിച്ചത്. അന്നൊക്കെ വളരെ ഉല്ലാസവാനായാണ് അദ്ദേഹത്തെ കണ്ടത്. ഇന്നത്തെ സംഭവം എനിക്ക് ശരിക്കും ഷോക്കാണ്”, ആദരാഞ്ജലികള് അര്‍പ്പിച്ചതിന് ശേഷം മമ്മൂട്ടി പറഞ്ഞു.\nനെടുമുടി വേണുവുമായുള്ള വ്യക്തിബന്ധം ഓര്‍ത്തെടുത്ത മോഹന്‍ലാല് സംസാരിക്കവെ വികാരാധീനനായി. “ഒരു സഹോദരനെക്കാള് ഒരുപാട് മുകളിലാണ്. വേണു ചേട്ടന്റെ അമ്മയുമായുള്ള ബന്ധം, ചേച്ചിയുമായുള്ള പരിചയം, വേണു ചേട്ടന്റെ കല്യാണം.. ഒരുപാട് കാര്യങ്ങള് ഓര്‍ക്കുന്നു. അദ്ദേഹത്തിന്റെ വീട്ടില് ഞാന് വരാറുണ്ടായിരുന്നു. നഷ്ടം എന്നല്ല, അതിലും വലുത് എന്തോ ആണ്, അത് എനിക്ക് പറയാന് സാധിക്കുന്നില്ല,” മോഹന്‍ലാല് പറഞ്ഞു.\nകരള് സംബന്ധമായ അസുഖത്തെ തുടര്‍ന്ന് തിരുവനന്തപുരത്തെ സ്വകാര്യ ആശുപത്രിയിൽ ചികിത്സയിലായിരുന്ന അദ്ദേഹം ഇന്നലെയാണ് മരിച്ചത്. കഴിഞ്ഞ നാല് ദിവസമായി ആരോഗ്യനില മോശമായി തുടരുകയായിരുന്നു. തുടര്‍ന്ന് ഇന്നലെ രാവിലെ അത്യാഹിത വിഭാഗത്തിലേക്ക് മാറ്റിയെങ്കിലും ഉച്ചയോടെ മരണം സംഭവിച്ചു. 73 വയസായിരുന്നു.


അദ്ധ്യായം 16 - ട്രെയിൻ എന്ന വൈകാരിക മീഡിയം - The Writings of Sunil Upasana\nMarch 24, 2018 November 21, 2018 Sunil Upasana2 Comments on അദ്ധ്യായം 16 — ട്രെയിൻ എന്ന വൈകാരിക മീഡിയം\nപതിനഞ്ചാമത്തെ അദ്ധ്യായം വായിക്കാൻ ഇവിടെ ക്ലിക്ക് ചെയ്യുക.\nഐലാന്റ് എക്‌സ്‌പ്രസ്സിൽ നാട്ടിലേയ്ക്കു പോവുകയാണ്. സാധാരണ ദിവസമായിട്ടും ട്രെയിനിൽ നല്ല തിരക്ക്. വെറും നിലത്ത്, എന്റെ അടുത്തിരിക്കുന്നത് ഒരു വൃദ്ധനാണ്. മുഷിഞ്ഞ ലുങ്കിയും കീറഷർട്ടും ധരിച്ച ഒരു അപ്പൂപ്പൻ. കുഴിഞ്ഞ കണ്ണുകൾ. വലിയ ശാരീരിക അവശത ഇല്ലെങ്കിലും ദയനീയൻ. മാനസികവ്യഥ ഏറെ അനുഭവിക്കുന്നുണ്ടെന്നു വ്യക്തം. അദ്ദേഹം എന്റെ മുഖത്തേയ്ക്കു നിർവികാരനായി നോക്കി. ടോയ്ലറ്റിൽനിന്ന് വരുന്ന മൂത്രഗന്ധത്തെ അവഗണിച്ച് ഞങ്ങൾ ആടിക്കുലുങ്ങി യാത്ര ചെയ്തു. കയ്യിൽ കരുതിയിരുന്ന വീക്കിലി ഞാൻ ഇടയ്ക്കു അലസമായി മറിച്ചുനോക്കി.\nസേലം കഴിഞ്ഞപ്പോൾ ഞാൻ വാതിലിനരുകിലേക്കു നീങ്ങിയിരുന്നു. കാലുകൾ ചമ്രം പടിഞ്ഞുവച്ചു. തണുപ്പ് ശരീരത്തിലേക്കു അരിച്ചരിച്ചു കയറി. ഇരുട്ടിലേയ്ക്കു ഓടിമറയുന്ന നിഴലുകളെ നോക്കി ഞാനിരുന്നു. അങ്ങകലെ വയലുകളുടെ വരമ്പത്ത് തലയുയർത്തി നിൽക്കുന്ന കരിമ്പനകൾ ‘ഇതിഹാസ’ സ്മരണകൾ ഉണർത്തി.\nട്രെയിൻ ഈറോഡിൽനിന്നു പുറപ്പെട്ടപ്പോൾ ഞാൻ ഒരു ചൂടുചായ വാങ്ങി. തണുപ്പ് അധികരിച്ചിരിക്കുന്നു. ചായ മൊത്താൻ കപ്പ് ഉയർത്തുമ്പോൾ എന്തുകൊണ്ടോ എന്റെ മിഴികൾ പിന്നിലേയ്ക്കു ചലിച്ചു. വൃദ്ധൻ അവിടെത്തന്നെയുണ്ട്. തണുപ്പത്ത് കൂഞ്ഞിക്കൂടി ഇരിക്കുകയാണ്.\nഒരു ജ്ഞാനിയേപ്പോലെ ഞാൻ തിരിച്ചറിഞ്ഞു. ആ കണ്ണുകളിൽ എന്നെപ്പറ്റി പ്രതീക്ഷയുണ്ട്!\nട്രെയിൻ വേഗതയെടുക്കുകയായിരുന്നു. എന്നെ തഴുകുന്ന കാറ്റിനും ശക്തിയേറി. ഭൂതക്കാലത്തിന്റെ കുളിരുള്ള ആ കാറ്റിൽ ഞാനെന്റെ അമ്മയുടെ ദയനീയശബ്ദത്തിന്റെ അലയൊലികൾ കേട്ടു.\n“പഞ്ചാര ഇല്ലെങ്കി അമ്മ എന്താ മോനേ ചെയ്യാ. മോനീ കാപ്പി കുടി.”\nകാഴ്ചകളെ മറച്ച് എന്റെ കണ്ണുകൾ നിറഞ്ഞു. ചായക്കപ്പ് ഞാൻ പിന്നിലേയ്ക്കു നീട്ടി. അവിടെ\nഞാൻ കൂപ്പുകുത്തി, മനസ്സിൽ എരിയുന്ന കുറേ സ്മരണകളിലേക്ക്.\nമഴയെപ്പറ്റി പലരും ഒരു പ്രത്യേക അഭിപ്രായം പ്രകടിപ്പിച്ചു കണ്ടിട്ടുണ്ട്. എല്ലാ മാനുഷികവികാരങ്ങളും, അതിന്റെ പൂർണാർത്ഥത്തിൽ, മറ്റുള്ളവരിലേക്കു സന്നിവേശിപ്പിക്കാൻ മഴ നല്ല മീഡിയം ആണത്രെ. അതാണ് അവരുടെ മതം. ഇവിടെ, മാനുഷികവികാരങ്ങൾ എന്നതിൽ സങ്കടം, സന്തോഷം., എന്നിങ്ങനെ എന്തും ഉൾപ്പെടാം. സിനിമാരംഗത്ത് ഈ ‘മഴ വിശ്വാസം’ നന്നായുണ്ട്. എത്രയോ സിനിമകളുടെ ക്ലൈമാക്‌സുകളിൽ നാം മഴ കണ്ടിരിക്കുന്നു. സിനിമയിലെ മറ്റു രംഗങ്ങളിൽ ഒരു ചാറ്റൽമഴ പോലുമില്ലെങ്കിലും ക്ലൈമാക്സിൽ മഴ ഉണ്ടാകും. ഇതെല്ലാം സൂചിപ്പിക്കുന്നത് മഴ എന്ന പ്രകൃതിപ്രതിഭാസത്തിന്റെ സംവേദനക്ഷമതയാണ്. മാനുഷികവികാരങ്ങൾ മഴയെന്ന മീഡിയത്തിലൂടെ മറ്റുള്ളവരിലേക്കു കടത്തിവിടുമ്പോൾ വികാരങ്ങൾക്കു കൂടുതൽ മിഴിവുണ്ടാകും. വികാരങ്ങൾ കൂടുതൽ ഭാവതീവ്രമാകും. തീവ്രതയുടെ ഉദ്ദീപകനാണ് മഴ.\nഇത്രയും പറഞ്ഞതിൽനിന്നു, മഴ മാത്രമേ ഇങ്ങിനെയൊരു മീഡിയമായുള്ളൂ എന്ന് കരുതരുത്. എന്റെ ജീവിതത്തിൽ ഞാൻ രണ്ടാമതൊന്ന് കൂടി അനുഭവിച്ചറിഞ്ഞിട്ടുണ്ട് – ട്രെയിൻ യാത്ര! പതിനഞ്ചുകൊല്ലമായി ട്രെയിൻയാത്ര നടത്തുന്ന വ്യക്തിയാണ് ഞാൻ. മാസത്തിൽ ഒരു തവണയെങ്കിലും യാത്ര സുനിശ്ചയം. ഇതിനിടയിലാണ് ട്രെയിൻ ഒരു മീഡിയമാണെന്നും, അതിനു വൈകാരിക സംവേദനക്ഷമതയുണ്ടെന്നും ഞാൻ മനസ്സിലാക്കുന്നത്.\nഎന്റെ ആദ്യത്തെ ദീർഘദൂര ട്രെയിൻയാത്ര പത്തൊമ്പതാമത്തെ വയസ്സിലായിരുന്നു. ഹോളിസ്റ്റിക് ചികിൽസക്കായി ചാലക്കുടിയിൽനിന്നു തിരുവനന്തപുരം വരെ യാത്രചെയ്തു. അക്കാലത്ത് ഞാൻ പോളിടെക്നിക്കിൽ ഫൈനൽ ഇയർ വിദ്യാർത്ഥിയാണ്. ആദ്യടേമിലെ ഒരു മാസത്തെ ക്ലാസുകൾ ഒഴിവാക്കിയാണ് ചികിൽസയ്ക്കു പോയത്. ആ യാത്ര രസകരമായിരുന്നു. മനസ്സിലെ മാനംമുട്ടുന്ന പ്രതീക്ഷ തന്നെ കാരണം.\nപക്ഷേ, നാലാഴ്ചത്തെ ഹോളിസ്റ്റിക് ചികിൽസ മനസ്സിനെ തകർത്തുകളഞ്ഞു. എന്റെ ആത്മവിശ്വാസത്തേയും വല്ലാതെ മുറിവേൽപ്പിച്ചു. ഞാൻ ഒരു വ്യക്തിയാണ്, അതിന്റേതായ പ്രാധാന്യം എനിക്കുണ്ട് എന്ന ആത്മവിശ്വാസം പോയ്പ്പോയി. കോളേജ് പഠനകാലത്താണ് ഈ വിശ്വാസക്ഷയം സംഭവിച്ചു തുടങ്ങിയത്. എന്നാൽ, പോളിടെക്നിക്കിലെ ആദ്യവർഷങ്ങളിൽ ആത്മവിശ്വാസം കുറേയൊക്കെ ഞാൻ തിരിച്ചുപിടിച്ചിരുന്നു. ഹോളിസ്റ്റിക് ചികിൽസ അതിനെ തച്ചുടച്ചു.\nമടക്കയാത്രയിൽ സഹോദരനായിരുന്നു ഒപ്പം. യാത്രയയ്ക്കാൻ സ്റ്റേഷൻ വരെ വിൽസൻ കൂടെവന്നു. ഉച്ചയ്ക്കു ശേഷമുള്ള ചെന്നൈ മെയിലിൽ, ജനറൽ കമ്പാർട്ട്മെന്റിലെ തിരക്കിൽ ഞാൻ ആടിയുലഞ്ഞു നിന്നു. സഹോദരൻ അല്പം അകലെയായിരുന്നു. സങ്കടംകൊണ്ട് എന്റെ കണ്ണുകൾ ഇടവിട്ട് നിറഞ്ഞു തുളുമ്പി. ശുഭപ്രതീക്ഷകൾ ഉടഞ്ഞിരിക്കുന്നു. ലാഗേജ് നിരയുടെ കമ്പിയിൽ പിടിച്ചുനിന്നിരുന്ന ഞാൻ, കയ്യെടുക്കാതെ തന്നെ ഷർട്ടിന്റെ കൈകൊണ്ട് മുഖംതുടച്ചു. എന്നിൽ ദുഃഖം സാന്ദ്രീകരിക്കുകയായിരുന്നു. അതിശയമെന്നേ പറയേണ്ടൂ, അതെന്നിൽ ഒരുതരം ആശ്വാസവും ഉളവാക്കി. ദുഃഖം കനംകെട്ടി നിൽക്കുന്ന അവസ്ഥയിലും ഒരു ശാന്തഭാവം എന്നിലുണ്ടായി. അതെങ്ങിനെ വന്നു എന്നറിയില്ല. ഒരുപക്ഷേ, ആരും അസ്വസ്ഥതയുടേയോ പ്രശ്നങ്ങളുടേയോ തരിപോലുമില്ലാത്ത മാനസികാവസ്ഥ ആഗ്രഹിക്കുന്നില്ലായിരിക്കാം. കുറച്ചു ദുഃഖം ഏവർക്കും ആവശ്യമാണ്. അത് പലതരത്തിൽ അമൂല്യവുമാണ്. ഒരു മനുഷ്യന്റെ മുന്നോട്ടുള്ള വഴിയെ നിശ്ചയിക്കുന്നത് സന്തോഷത്തേക്കാൾ ദുഃഖമായിരിക്കും. പൂർത്തീകരിക്കപ്പെടാത്ത ഒന്ന് ദുഃഖത്തിൽ അന്തർലീനമാണ്. അപ്പോൾ പൂർത്തീകരണത്തിനു വേണ്ടിയുള്ള പരിശ്രമം മനുഷ്യനിലെ ആക്ടിവിറ്റിയെ കുറിയ്ക്കുന്നു. ഒന്നും പൂർത്തീകരിക്കാനില്ലാത്ത, എല്ലാം നിറവേറ്റപ്പെട്ട അവസ്ഥ കഷ്ടമാണ്. നിഷ്ക്രിയത്വത്തിന്റെ ഉറവിടമാണത്.\nസന്താപത്തിനിടയിൽ അനുഭവപ്പെടുന്ന ശാന്തഭാവം, അല്ലെങ്കിൽ ആശ്വാസകരമായ അവസ്ഥ, ഞാൻ പിൽക്കാലത്തും അനുഭവിച്ചിട്ടുണ്ട്. അതിന്റെ കാരണം സൈക്കോളജിക്കൽ ആണെന്നേ കരുതാനാകൂ. മറ്റുള്ളവരുടെ അവഗണന പോലും അതിനിസാരനായ ഒരുവന്റെ ജീവിതത്തിനു അല്പം മൂല്യം കൊടുക്കുന്നുണ്ട്. ശ്രവണപ്രശ്നമുള്ളവരെ സംബന്ധിച്ച് ഇത് വളരെ പ്രധാനമാണ്. സംസാരിക്കാൻ ആളെ ലഭ്യമല്ലാത്ത അവസ്ഥയിൽ പെട്ടുഴലുമ്പോൾ, ആരുടെയെങ്കിലും കളിയാക്കലോ ചീത്തപറച്ചിലോ പോലും ഒരുതരം ആശ്വാസമാണ്. വാക്കാലും പ്രവൃത്തിയാലുമുള്ള മറ്റുള്ളവരുടെ നെഗറ്റീവ് സമീപനം, വാചികമായി ഒറ്റപ്പെട്ടു കഴിയുന്നവരെ അൽപം ഉൽസുകരാക്കും. ഒരാൾ നെഗറ്റീവായിട്ടാണെങ്കിലും ഇടപെടുന്നു എന്ന വസ്തുത അവരെ സംബന്ധിച്ച് ആകർഷകമാണ്. തങ്ങൾക്കു ഒരു വ്യക്തിത്വമുണ്ടെന്ന ബോധം അവരിലപ്പോൾ സജീവമാകും. നിരന്തര അവഗണന വഴിയുണ്ടാകുന്ന സ്വത്വശോഷണത്തിനും, പ്രാധാന്യമില്ലായ്മക്കും സംഭാഷണം (ശകാരം പോലും) തടയിടുമെന്ന് ചുരുക്കം. സ്വത്വപ്രശ്നമില്ലാത്തവർക്കു ശകാരം അരോചകമായിരിക്കുമെന്ന് പറയേണ്ടതില്ലല്ലോ.\nതിരുവനന്തപുരം മുതൽ ആലുവ വരെയുള്ള ദൂരം ഞാൻ സഹോദരനിൽനിന്ന് അകന്നുനിന്നു. മാനസികവിക്ഷോഭം നിയന്ത്രിക്കാനാകാത്തതായിരുന്നു പ്രശ്നം. ട്രെയിനിൽ കയറുന്നതിനുമുമ്പ് മ്ലാനത ഉണ്ടായിരുന്നെങ്കിലും അത് നിയന്ത്രണവിധേയമായിരുന്നു. എന്നാൽ യാത്ര ആരംഭിച്ചതോടെ എല്ലാം കിഴ്മേൽ മറിഞ്ഞു. അനുഭവങ്ങളുടെ രൂക്ഷത മാത്രമല്ല, ട്രെയിൻ എന്ന മീഡിയവും കാരണമാണെന്ന് പിന്നീടു ഞാൻ മനസ്സിലാക്കി.\nകമ്പ്യൂട്ടർ ഹാർഡ്‌വെയറിൽ ഡിപ്ലോമ നേടിയശേഷം ജോലിക്കായി വീണ്ടും തിരുവനന്തപുരത്തു വരേണ്ടിവന്നു. ഒന്നേകാൽ വർഷം നീണ്ട താമസം. ഇക്കാലയളവിൽ പല ട്രെയിനുകളിൽ കയറിയിറങ്ങി. അഞ്ചു മണിക്കൂർ നീളുന്ന യാത്രയിൽ ഉടനീളം സ്ഥായിയായ വിഷാദം എന്നെ ചൂഴ്ന്നുനിന്നു. ഓരോ യാത്രയിലും ആലോചിച്ച് സങ്കടപ്പെടാൻ കുറേ സ്മരണകൾ ഉണ്ടായിരുന്നു. ഒരുപക്ഷേ എനിക്കു മാത്രമല്ല, ഒറ്റയ്ക്കു യാത്രചെയ്യുന്ന മിക്ക വികലാംഗർക്കും, എല്ലാ ദുഃഖിതർക്കും ഇങ്ങിനെയാകാം. ഇത്തരം ഓർമകൾ ഒഴിവാക്കാൻ ഞാൻ വാതിൽക്കൽ വന്നിരിക്കും. ഓടിമറയുന്ന ദൃശ്യങ്ങളെപ്പോലെയാകട്ടെ എന്നിലെ ഓർമകൾ എന്ന് ഞാൻ സ്വയം ആജ്ഞാപിക്കും. അടിക്കടി മാറിമറയുന്ന ഓർമകൾ. പക്ഷേ അതെല്ലാം ആജ്ഞകളായി തന്നെ തുടർന്നു.\nഅത്തരമൊരു തിരുവന്തപുരം – ആലുവ യാത്രയിലാണ് ഞാൻ അനിയെ കണ്ടുമുട്ടുന്നത്. രാത്രി പത്തേമുക്കാലിനു യാത്ര പുറപ്പെടുന്ന കണ്ണൂർ എക്‌സ്‌പ്രസ്സ്. വെളുപ്പിനു നാലുമണിയോടെ ആലുവയിൽ എത്താം. തിരക്കുണ്ടായിരുന്നാൽ എനിക്കു സീറ്റ് കിട്ടിയില്ല. ഞാൻ ട്രെയിനിന്റെ വാതിൽക്കൽ കാലുകൾ പുറത്തേക്കുവച്ച് ഇരുന്നു. മനസ്സിൽ ആലോചനകളുടെ തിരയിളക്കം. എന്റെ ചില ട്രെയിൻയാത്രകൾ വിശേഷദിവസങ്ങളുടെ തലേന്നോ അതിനു മുമ്പുള്ള ദിവസമോ ആയിരിക്കും. അപ്പോൾ വീട്ടുകാർക്കും മറ്റും എന്തെങ്കിലും വാങ്ങിക്കൊണ്ടു പോകാൻ പറ്റാത്തതിന്റെ സങ്കടം യാത്രയിൽ കൂട്ടിനുണ്ടാകും.\nഅനിയെ കണ്ടുമുട്ടിയ രാത്രി, ട്രെയിനിന്റെ വാതിൽപടിയിൽ ഇരിക്കുമ്പോൾ, നിറവേറ്റപ്പെടാത്ത ഒരു ആഗ്രഹത്തെ ഓർത്ത് ഞാൻ മ്ലാനവദനായിരുന്നു. ഒരാൾ അരികിൽ വന്നിരുന്നത് ഞാനറിഞ്ഞില്ല. അപരനും മറ്റൊരാൾ അടുത്തിരിക്കുന്നെന്ന ഭാവം കാണിച്ചില്ല. കുറച്ചുസമയം കഴിഞ്ഞ്, ഇരുളിലേക്കു മിഴിനട്ടിരിക്കുന്ന ഞങ്ങളുടെ കാലിൽ ഏതാനും വെള്ളത്തുള്ളികൾ വന്നുപതിച്ചു. കമ്പിയിൽ പിടിച്ചിരുന്ന കയ്യിലും വെള്ളത്തുള്ളികൾ വീണു. ഞാൻ സന്തോഷിച്ചു, മഴയും ട്രെയിനും അപാര കോമ്പിനേഷൻ ആണ്. പക്ഷേ, എനിക്കരുകിലിരുന്ന വ്യക്തി പെട്ടെന്ന് ക്ഷുഭിതനായി. അദ്ദേഹം കാൽകുടഞ്ഞ് വെള്ളം തെറിപ്പിച്ച്, ആരോടെന്നില്ലാതെ ശാപവാക്കുകൾ ചൊരിഞ്ഞു. എന്നാൽ അദ്ദേഹത്തിന്റെ ഒരു വാക്കിനും വ്യക്തതയില്ലായിരുന്നു. അദ്ദേഹം ബധിരനും മൂകനുമായ വ്യക്തിയാണെന്ന് ഞാൻ മനസ്സിലാക്കി.\nഅപരന്റെ ക്ഷോഭം ന്യായമായിരുന്നു. വെള്ളത്തുള്ളികൾ മഴയുടേതല്ലായിരുന്നു. ജനലരുകിൽ ഇരുന്ന ആരോ കൈകഴുകിയ വെള്ളമാണ് ഞങ്ങളുടെ കാലുകളിൽ പതിച്ചത്. അപരൻ അസ്പഷ്ടമായ ശബ്ദത്തിൽ ദേഷ്യപ്പെടുന്നത് പിന്നേയും കുറേനേരം തുടർന്നു. ഒടുക്കം ശാന്തനായി, ഇരുട്ടിലേക്കു തുറിച്ചുനോക്കി ഇരുന്നു. മറ്റൊരുവന്റെ സാമീപ്യം തിരിച്ചറിഞ്ഞത് അപ്പോഴാണ്. അദ്ദേഹം ഞാനെവിടേക്കു പോകുന്നെന്ന് ആംഗ്യത്തിൽ ചോദിച്ചു. എങ്ങിനെ മറുപടി പറയണമെന്നു ആലോചിച്ച് ഞാൻ പതറി. (എന്നോടു ആദ്യമായി സംസാരിക്കുന്നവരിലും ഈ പതർച്ച ഞാൻ കണ്ടിട്ടുണ്ട്). ഞാൻ കൈത്തലത്തിൽ ആലുവ എന്നു എഴുതിക്കാണിക്കാൻ തുനിഞ്ഞെങ്കിലും അദ്ദേഹം തടഞ്ഞു. അദ്ദേഹം ആഗ്രഹിക്കുന്നത് എന്താണെന്നു ശ്രവണന്യൂനതയുള്ള എനിക്കു പെട്ടെന്നു മനസ്സിലായി. കാരണം, അദ്ദേഹം ആഗ്രഹിക്കുന്ന പെരുമാറ്റം, ഞാനും മറ്റുള്ളവരിൽ നിന്ന് ആഗ്രഹിച്ചിട്ടുണ്ട് – ആഗ്യം കാണിക്കാതെ സംസാരിച്ച് കാര്യം ബോധ്യപ്പെടുത്തുക.\nഞാൻ രണ്ടു തവണ മീഡിയം ശബ്ദത്തിൽ ആലുവ എന്നു പറഞ്ഞു. അത് ശ്രദ്ധിച്ചു കേൾക്കാതെ അദ്ദേഹം എന്നോടു, ചെവിയോടു അടുപ്പിച്ച് പറയുക എന്നു ആഗ്യം കാണിച്ചു. ഞാൻ അതുപോലെ ചെയ്തു. സാധാരണ ശബ്ദത്തിൽ ആലുവ എന്നു ചെവിയിൽ പറഞ്ഞു. ഒരുതവണയേ പറയേണ്ടി വന്നുള്ളൂ. അദ്ദേഹം എന്റെ കൈത്തലത്തിൽ ‘ആലുവ’ എന്നു എഴുതിക്കാണിച്ചു. ഞാൻ പതുക്കെ പറഞ്ഞത് അദ്ദേഹം കേട്ടു! അടുത്തതായി, ചോദിക്കാതെ തന്നെ അദ്ദേഹം കൈത്തലത്തിൽ എഴുതി – ‘അനി, കൊല്ലം’. അതാണ് പേരും സ്ഥലവും. അനി എന്ന പേര് ഞാൻ എവിടേയും കുറിച്ചു വച്ചിരുന്നില്ല. ഈ അധ്യായം എഴുതുമ്പോൾ, മനസ്സിൽ തന്നെത്താൻ ആ പേര് തെളിഞ്ഞു വരികയായിരുന്നു. മനസ്സിൽ തുളച്ചുകയറിയ ഒരു പേര്. അല്ലാതെ, പതിമൂന്ന് കൊല്ലത്തിനു ശേഷവും ആ വാക്ക് ഓർത്തിരിക്കാൻ ഞാൻ കാരണമൊന്നും കാണുന്നില്ല.\nഅനിയുമായുള്ള ‘സംസാരം’ എനിക്കു വളരെ പുതുമയുള്ളതായിരുന്നു. മറ്റുള്ളവരോടു സംവദിക്കുമ്പോൾ, എന്റെ ആശയവിനിമയ കഴിവിനെ പരിമിതപ്പെടുത്താറുള്ള ശ്രവണന്യൂനത, അനിയുമായുള്ള സംഭാഷണത്തിൽ എന്നെ അലട്ടിയില്ല. അവിടെ ഞാൻ പൂർണതയുള്ള ഒരുവനായിരുന്നു. അനിയിലെ കൂടിയ അളവിലുള്ള ശ്രവണപ്രശ്നം, എന്നിൽ ശ്രവണപൂർണതയുടെ മാനസികഫലം ഉളവാക്കി. വളരെ വർഷങ്ങൾക്കു ശേഷമായിരുന്നു അത്തരമൊരു സവിശേഷ സ്ഥിതിവിശേഷം ഞാൻ അനുഭവിച്ചത്. സ്കൂൾകാലത്തു ശ്രവണന്യൂനത തുടങ്ങിയശേഷം ആദ്യമായി, പൂർണതയുള്ള ഒരുവന്റെ ആത്മവിശ്വാസത്തോടെ ഞാൻ ഇടപഴകി. അനിയോടു സംവദിക്കാൻ കേൾവിശക്തി ആവശ്യമില്ലായിരുന്നു. ഒരുവേള, ലോകത്തുള്ളവരെല്ലാം എന്നേക്കാളും കൂടിയ അളവിൽ ശ്രവണപ്രശ്നമുള്ളവരാകാൻ ഞാൻ ആഗ്രഹിച്ചുപോയി.\nഅനിയുമായി ഞാൻ ഏറെനേരം സംസാരിച്ചു. അദ്ദേഹം ആരുമായോ വഴക്കുണ്ടാക്കി വീടുവിട്ട് ഇറങ്ങിയതാണ്. സംസാരത്തിനിടയിൽ അനി പലപ്പോഴും വികാരവിക്ഷോഭനായി. തുടരെത്തുടരെ നിറഞ്ഞുവന്ന കണ്ണുകൾ അദ്ദേഹം തുടച്ചു. സ്കൂൾ-കോളേജ് പഠനകാലത്ത്, കരച്ചിൽ ഒരു ശീലമായിരുന്ന ഞാൻ, നിർവികാരനായി അത് നോക്കിയിരുന്നു. എനിക്കു അദ്ദേഹത്തിന്റെ മാനസികാവസ്ഥ മനസ്സിലാക്കാൻ പറ്റി. വികലാംഗരെന്ന സ്വത്വം ഞങ്ങളെ തമ്മിൽ കൂട്ടിയിണക്കി. മാനസിക സംവേദനത്തിനു അത് ധാരാളമായിരുന്നു.\nആലപ്പുഴയിലൂടെ കടന്നു പോകുമ്പോൾ, കായലിന്റെ കൈവഴി പോലുള്ള ഭാഗം കടക്കാൻ ട്രെയിൻ പാലത്തിലേക്കു പ്രവേശിച്ചു. ഞങ്ങൾക്കു താഴെ കറുത്ത വെള്ളത്തിന്റെ തിരയിളക്കം. കായലിനും ഞങ്ങൾക്കുമിടയിൽ ഒരു തടസവുമില്ല. അനി എന്നെ തോണ്ടിവിളിച്ച് ചോദിച്ചു.\nഞാൻ ഞെട്ടി. തമാശയ്ക്കു പറഞ്ഞാൽ പോലും അദ്ദേഹം ചാടുമെന്നു തോന്നി. തമാശയും അല്ലാത്തതുമായ ഭാഷണങ്ങൾ വേർതിരിക്കാനുള്ള മാനസികനില അനിക്കു കൈമോശം വന്നിരുന്നു. അദ്ദേഹത്തിനു വേണ്ടത് വെറുമൊരു പ്രചോദനം മാത്രമാണ്. നിസാരമായ ഒരു വാക്ക്, അല്ലെങ്കിൽ അനുകൂലഭാവത്തിലുള്ള തലയനക്കം. അതിൽ എല്ലാം തീരും.\nഞാൻ അനിയുടെ ഉള്ളംകൈ എന്റെ കൈയിലാക്കി പിടിച്ചു. മങ്ങിയ ചന്ദ്രപ്രകാശത്തിൽ, കായൽജലത്തിലേക്കു തുറിച്ചു നോക്കിയിരിക്കുകയായിരുന്ന അനി നോട്ടം സാവധാനം പിൻവലിച്ചു. അദ്ദേഹവും എന്റെ കയ്യിലെ പിടിമുറുക്കി. കുറച്ചുകഴിഞ്ഞ് പിന്നിലേക്കു മലർന്നു കിടന്നു. വാതില്പടിയിൽ ഇരുന്നു മടുത്തപ്പോൾ, ഞാൻ എഴുന്നേറ്റ് ലാഗേജ് വയ്ക്കാനുള്ള സ്ഥലത്തു കയറിക്കിടന്നു. വെളുപ്പിനു നാലുമണിക്ക് ആലുവയിൽ ഇറങ്ങാൻ നേരം, അനി വിൻഡോ സീറ്റിലിരുന്ന് മയങ്ങുന്നത് കണ്ടു. അനിയുടെ മുഖം ശാന്തമായിരുന്നു.\nകടുത്ത നിരാശയിലിരിക്കുന്നവരെ ലഘുവാക്കുകളാൽ പോലും വേദനിപ്പിക്കരുത്. അത് നമ്മൾ പ്രതീക്ഷിക്കാത്ത ആഘാതം ഉണ്ടാക്കിയേക്കും. നിരാശനായ വ്യക്തി പലപ്പോഴും കാക്കുന്നത്, എന്തെങ്കിലും ചെയ്യാനുള്ള പ്രചോദനത്തിനു വേണ്ടിയാണ്. അതിപ്പോൾ ആത്മഹത്യയായാലും. പ്രചോദനം എപ്പോഴും വ്യക്തിയുടെ ഉള്ളിൽനിന്നു വരുന്നതാകണമെന്നില്ല. പുറത്തു നിന്നുമാകാം. ഒരുപക്ഷേ പുറത്തുള്ളവയ്ക്കായിരിക്കാം കൂടുതൽ നശീകരണശേഷി.\nഅനി ഇപ്പോൾ എവിടെയാണാവോ?\nതിരുവനന്തപുരം വിട്ടശേഷം ഞാൻ എത്തിച്ചേർന്നത് ഉദ്യാനനഗരിയായ ബാംഗ്ലൂരിലാണ്. അഞ്ചുമണിക്കൂർ നീണ്ടിരുന്ന ട്രെയിൻയാത്രകൾ പതിനൊന്ന് മണിക്കൂറായി വർദ്ധിച്ചു. രണ്ടാഴ്ചയിൽ ഒരിക്കൽ നടത്തിയിരുന്ന യാത്രകൾ മാസത്തിൽ ഒന്നായി കുറഞ്ഞു. ഇവയിൽ ഏറിയപങ്കും ബാംഗ്ലൂർ – കന്യാകുമാരി ഐലാൻഡ് എക്സ്പ്രസ്സിലായിരുന്നു. മറ്റു ട്രെയിനുകളിൽ യാത്ര ചെയ്തിട്ടുണ്ടെങ്കിലും, ഏതൊരു ബാംഗ്ലൂർവാസിയേയും പോലെ ട്രെയിൻ എന്നാൽ എനിക്ക് ഐലാൻഡാണ്. 1960-കളിൽ സർവ്വീസ് ആരംഭിച്ച ട്രെയിൻ. കുറേക്കാലം ഈ ട്രെയിൻ മാത്രമേ ബാംഗ്ലൂരിൽനിന്നു കേരളത്തിലേക്കു സർവീസ് ഉണ്ടായിരുന്നുള്ളൂ. മഴയത്തും മഞ്ഞത്തും ബാംഗ്ലൂരിനേയും കേരളത്തേയും ബന്ധിപ്പിച്ചുകൊണ്ട് ഐലാൻഡ് കിതച്ചോടി. ട്രെയിൻ എന്നിൽ വൈകാരിക മീഡിയമാകുന്നത് ഐലാൻഡിന്റെ രൂപത്തിലാണ്.\nബാംഗ്ലൂർ – ചാലക്കുടി യാത്രകൾ കൂടുതൽ സംഭവബഹുലമായിരുന്നു. ഓണം, വിഷു, ദുർഗ്ഗാപൂജ, കൃസ്തുമസ് – പുതുവർഷം, പൂരങ്ങൾ തുടങ്ങിയ ഉൽസവ സമയത്തായിരിക്കും മിക്കപ്പോഴും നാട്ടിലേക്കുള്ള പോക്ക്. ഇത്തരത്തിലുള്ള വിശേഷസന്ദർഭങ്ങൾ എന്നെ സംബന്ധിച്ച് വാഗ്ദാനലംഘനങ്ങളുടെ വാർഷികമാണ്. പണ്ടു പ്രിയപ്പെട്ടവർക്കു കൊടുത്തിട്ടുള്ള വാഗ്ദാനങ്ങളുടെ ലംഘനം. വാഗ്ദാനങ്ങളിൽ ഏറിയപങ്കും ഇനി നിറവേറ്റാൻ കഴിയില്ല. കാരണങ്ങൾ പലതാണ്. ഒന്നാമത്, കാലം കുറേ കഴിഞ്ഞുപോയിരിക്കുന്നു. വാഗ്ദാനങ്ങളുടെ പ്രസക്തി തന്നെ കൈമോശം വന്നു. നാടൻ ഭാഷയിൽ പറഞ്ഞാൽ ‘പശുവും ചത്തു, മോരിലെ പുളിയും പോയി’. രണ്ടാമത്തെ കാരണം, ഞാൻ വാഗ്ദാനം നൽകിയ ചിലർ ഇഹലോകം വെടിഞ്ഞുകഴിഞ്ഞു എന്നതാണ്. അവർക്കു നൽകിയ വാഗ്ദാനങ്ങൾ, എന്റെ നെഞ്ചിലെ പിടച്ചിലുകളാണ്. അവ മരണം വരെ എന്നിൽ നിലനിൽക്കും… എന്റെ ബാംഗ്ലൂർ – ചാലക്കുടി ട്രെയിൻയാത്രകൾ എന്നും സങ്കടകരമായിരുന്നു.\nട്രെയിൻയാത്രകളെ ദുഃഖസാന്ദ്രമാക്കുന്ന മറ്റൊന്ന് ഇന്റർവ്യൂകളിലെ ‘തോൽവി’യാണ്. ഒരു മാസം 2-3 ഇന്റർവ്യൂകൾ എനിക്ക് പതിവായിരുന്നു. അതിൽ രണ്ടെണ്ണത്തിലെങ്കിലും നല്ല പ്രകടനം കാഴ്ചവയ്ക്കും. പക്ഷേ ഓഫർ ലെറ്റർ കിട്ടില്ല. വിവേചനത്തിന്റെ രൂക്ഷഭാവം. ഓരോ ട്രെയിൻ യാത്രയിലും ഇക്കാര്യം മനസ്സിൽ തികട്ടിവരും. വീട്ടിൽ ഇക്കാര്യം എങ്ങിനെ അവതരിപ്പിക്കണമെന്ന് തീരുമാനിക്കുന്നത് യാത്രയ്ക്കിടയിലാണ്. ആദ്യകാലത്ത് വീട്ടുകാർ എന്റെ ‘തോൽവി കഥകൾ’ കേട്ടു എന്നെ ആശ്വസിപ്പിക്കുമായിരുന്നു. കമ്പനികളുടെ വിവേചനമൊന്നും അവർക്കറിയില്ലല്ലോ. നിർഭാഗ്യം തന്നെ ഹേതുവെന്ന് അവർ വിശ്വസിച്ചു. ഞാൻ തിരുത്താനും പോയില്ല. പിന്നെപ്പിന്നെ അവരും കാര്യങ്ങൾ മനസ്സിലാക്കി. നാട്ടിലെത്തുന്ന ദിവസം ഞാൻ അമ്മയോടു ഇന്റർവ്യൂവിനു നടന്ന കാര്യങ്ങൾ പതിഞ്ഞ സ്വരത്തിൽ പറയും. അമ്മ എല്ലാ സശ്രദ്ധം കേട്ടുവെന്നു വരുത്തി യാന്ത്രികമായി മൂളും. ഞാൻ ഉടനെ അവിടെനിന്നു വലിയും. മുറിയിൽ കയറി കതകടച്ച് തല കൈത്തലത്തിൽ വച്ച് കരയും. അമ്മ മനസ്സു കൊണ്ടും. വൈകല്യം ഏൽപ്പിക്കുന്ന ആഘാതം മകനു താങ്ങാനാകുന്നില്ലെന്ന് മാതൃമനസ്സിനു മനസ്സിലാകാതിരിക്കുമോ?\nഞാൻ ട്രെയിൻയാത്രകൾ ആരംഭിച്ചിട്ട് ഇപ്പോൾ പതിനാല് വർഷമായി. പക്ഷേ, യാത്ര വഴി പരിചയപ്പെട്ട ഒരുമുഖവും എന്നിലില്ല. അപ്രധാന പരിചയങ്ങൾ പോലുമില്ലെന്നത് അതിശയകരമാണ്. ഞാൻ സാമൂഹികജീവിയല്ലാതായി മാറിയോ ആവോ. ആൾക്കൂട്ടത്തിനൊപ്പം യാത്രചെയ്തിട്ടും അതിലൊരാളായി തോന്നിയിട്ടില്ല. യാത്രയിൽ എനിക്കു എന്റെ ലോകം മാത്രം. സാമൂഹികഘടകങ്ങൾക്കു ഒരു ഗതാഗത സംവിധാനത്തിനുള്ളിൽ പ്രസക്തിയുണ്ടോ എന്നത് വിലയിരുത്തപ്പെടേണ്ട കാര്യമാണ്. വിലയിരുത്തലിന്റെ ഔട്ട്പുട്ട് എന്തായാലും യാത്രയുടെ സാമൂഹികവശത്തിനു എതിരാണെന്നു തോന്നുന്നു എന്റെ മനോഗതി. തന്മൂലം, യാത്രകൾ എനിക്കു മനനത്തിന്റെ അപാരസാധ്യതകൾ തുറന്നിടുന്നു. വേണ്ടവിധം സമീപിച്ചാൽ, ഓരോ യാത്രയും ആത്മശുദ്ധീകരണത്തിനു ഉതകുമെന്നു പറയാം.\nഎന്റെ ട്രെയിൻ യാത്രകൾ തുടരുകയാണ്. പുതിയ പുതിയ മാനസികഭാവങ്ങളും പേറി ഞാൻ യാത്ര പോകുന്നു. വൈകാരിക മുഹൂർത്തങ്ങളുടെ തെളിമ ട്രെയിൻയാത്രകൾ എനിക്കു സമ്മാനിക്കുന്നു. അതും ഒരുതരം ഭാഗ്യമാണ്. ചിലതെല്ലാം നഷ്ടപ്പെടുത്തി നേടിയെടുക്കുന്ന ഭാഗ്യങ്ങൾ.\nഇന്റർവ്യൂവിൽ തോല്പിക്കപ്പെടുന്ന ഓരോ തവണയും ഞാൻ ദുഃഖിക്കും. ചിലപ്പോൾ ദുഃഖം കോപത്തിനു വഴിമാറും. നിസ്സഹായന്റെ കോപത്തിനു എന്തു വില? കോപം ശാപവചനങ്ങളുടെ രൂപത്തിലാണ് അവരിൽ പ്രത്യക്ഷമാവുക. ഞാനും അത്തരത്തിൽ ശപിച്ചിട്ടുണ്ട്. നെറുകയിൽ കൈവച്ച്. ഓരോ ‘ഇന്റർവ്യൂ തോൽവിയിലും’ ഞാൻ ശപിക്കും. ഇവിടെ രസകരമായ ഒരു സംഗതിയുണ്ട്. എന്തെന്നാൽ, ഞാൻ ശാപങ്ങളിൽ വിശ്വസിക്കുന്ന ആളല്ല, അന്നും ഇന്നും. എന്നിട്ടുകൂടി വിശ്വസിക്കാത്ത കാര്യം ഞാൻ പ്രവർത്തിയിൽ കൊണ്ടുവരുന്നു! ആശ്വാസത്തിനു കേഴുന്ന മനസ്സ്, വിശ്വസിക്കാത്തതിൽ വരെ പ്രവർത്തിച്ചു പോകുമെന്നു ചുരുക്കം. മനപ്പൂർവ്വമല്ല യുക്തിയെ ഇപ്രകാരം ഒഴിച്ചുനിർത്തുന്നത്. പരമമായ നിസ്സഹായത വ്യക്തികളിൽ പ്രവർത്തിക്കുന്ന രീതിയാണിത്. നിരീശ്വരവാദികളായ ചിലർ കഷ്ടപ്പാടുകളിൽ ദൈവത്തെ തേടി പോകുന്നത് കണ്ടിട്ടില്ലേ. ഇത്തരം മനംമാറ്റങ്ങൾ സ്ഥിരമല്ല, താൽക്കാലികമാണ് പൊതുവെ.\nപക്ഷേ… ഈ ‘താൽക്കാലികം’ പോലും എന്നിൽ ‘സ്ഥിരം’ ആയിരുന്നു. ഇന്റർവ്യൂവിൽ തോൽപ്പിക്കപ്പെടുന്നത് അത്ര സർവ്വസാധാരണമായിരുന്നു.\nപതിനേഴാമത്തെ അദ്ധ്യായം വായിക്കാൻ ഇവിടെ ക്ലിക്ക് ചെയ്യുക.\nFeatured Image credit – https://lifemytake7.wordpress.com/category/tour-diaries/\nഅദ്ധ്യായം5— വിദ്യാർത്ഥി ജീവിതം\nJanuary 21, 2018 November 21, 2018 Sunil Upasana\nഅദ്ധ്യായം6— ഹോളിസ്റ്റിക് ചികിൽസ\nJanuary 24, 2018 November 21, 2018 Sunil Upasana\n2 thoughts on “അദ്ധ്യായം 16 — ട്രെയിൻ എന്ന വൈകാരിക മീഡിയം”\nജോലിയുടെ ഭാഗമായി കുറെ യാത്രകൾ ചെയ്തിട്ടുണ്ട്. പക്ഷെ അധികവും ബസ്സിൽ ആണ്. ട്രെയിൻ യാത്ര എന്തുകൊണ്ടോ അത്ര ഇഷ്ടമല്ല. ഇന്ന് ട്രയിനിന്റെ തരംതിരിവുകൾ ബോഗികൾ എന്നിങ്ങനെ പലതിനെക്കുറിച്ചും അജ്ഞതതന്നെ. ഒരിക്കൽ എറണാകുളത്തു നിന്നും തിരുവനന്തപുരത്തിനു പോകാൻ ട്രയിനിൽ കയറി. ജനറൽ ക്ലാസ് ടിക്കറ്റ് ആയിരുന്നില്ല. സെക്കന്റ് ക്ലാസ് സ്ലീപ്പർ ആയിരുന്നു. സ്ലീപ്പർ ക്ലാസ് എന്ന് തോന്നിയ തിരക്കൊഴിഞ്ഞ ഒരു കമ്പാർട്ട്മെന്റിൽ കയറി. ട്രയിൽ പുറപ്പെട്ട ശേഷം ടിടി വന്നപ്പോഴാണ് അത് തത്കാൽ ആയിരുന്നു എന്നത് അറിഞ്ഞത്. പിന്നെ അവിടെ നിന്നും മാറി വേറെ കമ്പാർട്ട്മെന്റിൽ ഇരുന്നു.\nയാഹൂ ചാറ്റിൽ പരിചയപ്പെട്ട ഒരു സുഹൃത്തുണ്ട് എനിക്ക്. കണ്ണൂർ സ്വദേശി ഫൈസൽ. ഫൈസൽ എന്നോട് ചോദിക്കാറുണ്ട് യാത്രകളിൽ മണി ആരെയെങ്കിലും പരിചയപ്പെടാറുണ്ടോ എന്ന്. ഇല്ല എന്നതാണ് സത്യം. അടുത്തിരിക്കുന്ന ആളോടൊപ്പം മണിക്കൂറുകൾ നീളുന്ന യാത്രയാണെങ്കിലും ഒന്നും മിണ്ടാറില്ല. അതിന് ഫൈസൽ കളിയാക്കുകയും ചെയ്യും. നിന്റെ സ്ഥാനത്ത് ഞാനായിരുന്നെങ്കിൽ കുറെ സുഹൃത്തുക്കളെ നേടിയേനെ എന്ന്. ഫൈസലിന്റെ അഭിപ്രായത്തിൽ യാത്രകൾ സുഹൃത്തുക്കളെ ഉണ്ടാക്കാനുള്ളതാണ്. എന്നാൽ എന്റെ യാത്രകൾ സുനിൽ എഴുതിയതുപോലെ എന്റെ ചിന്തകളിൽ സന്തോഷങ്ങളിൽ ദുഃഖങ്ങളിൽ മുഴുകാനുള്ളതാണ്.\nയാത്രക്ക് സാമൂഹികവശം തീർച്ചയായുമുണ്ട് മണിയണ്ണാ. എന്നാൽ അതിന്റെ വ്യാപ്തിയും അളവും കൃത്യമായി നിർണയിക്കുക അസാധ്യമാണ്.


തൃശൂരിലെ വീട്ടില് സ്ത്രീയുടെ മൃതദേഹം പുഴുവരിച്ച നിലയില്; നാലുദിവസം പഴക്കം - Samakalika Malayalam\nതൃശൂരിലെ വീട്ടില് സ്ത്രീയുടെ മൃതദേഹം പുഴുവരിച്ച നിലയില്; നാലുദിവസം പഴക്കം\nBy സമകാലിക മലയാളം ഡെസ്‌ക് | Published: 13th June 2021 06:41 PM |\nLast Updated: 13th June 2021 06:41 PM | A+A A- |\nതൃശൂര്: തൃശൂര് മനക്കോടിയിലെ വീട്ടില് മൃതദേഹം പുഴുവരിച്ച നിലയില്. സരോജിനി രാമകൃഷ്ണന് (64) ആണ് മരിച്ചത്. മൃതദേഹത്തിന് നാല് ദിവസത്തെയെങ്കിലും പഴക്കമുണ്ടെന്നാണ് സൂചന. ദുര്‍ഗന്ധത്തെ തുടര്‍ന്ന് നാട്ടുകാര് നടത്തിയ പരിശോധനയിലാണ് മൃതദേഹം കണ്ടെത്തിയത്.\nവീട്ടില് സരോജനിയും ഭര്‍ത്താവും മാത്രമാണുണ്ടായിരുന്നത്. ഭര്‍ത്താവിന് മാനസികാസ്വാസ്ഥ്യമുണ്ട്. ജില്ലയ്ക്ക് പുറത്ത് ജോലി ചെയ്യുന്ന മകന് ആഴ്ചയിലൊരിക്കലാണ് വീട്ടിലെത്തിയിരുന്നത്. അതുകൊണ്ട് തന്നെ മരണം നടന്നത് പുറത്തറിഞ്ഞിരുന്നില്ല.\nഇവര് വാടകയ്ക്ക് താമസിച്ചിരുന്നതിനാല് തന്നെ അയല്‍ക്കാരുമായി അധികം ബന്ധം സൂക്ഷിച്ചിരുന്നില്ല. അതിനാലാണ് മരണം വിവരം പുറത്തറിയാല് വൈകിയത്.\nകഴിഞ്ഞ വ്യാഴാഴ്ചയാണ് സരോജിനി മരിച്ചതെന്നാണ് കരുതുന്നത്. മൃതദേഹത്തിന് നാല് ദിവസത്തെ പഴക്കമുണ്ട്. മരണകാരണം എന്താണെന്ന് വ്യക്തമല്ല. അന്തിക്കാട് പൊലീസ് സ്ഥലത്തെത്തി, ഇന്‍ക്വസ്റ്റ് നടപടികള് പൂര്‍ത്തിയാക്കി മൃതദേഹം തൃശൂര് മെഡിക്കല് കോളജിലേക്ക് മാറ്റി.\nതൃശൂര് വീട്ടില് മൃതദേഹം പുഴുവരിച്ച നിലയില് നാല് ദിവസത്തെ പഴക്കം thrissur dead body Kerala vaarthakal സമകാലിക മലയാളം കേരള വാർത്തകൾ


രണ്ടു സ്വർണവും ഒരു വെള്ളിയും ഈ കൂരയിലേക്ക്...! | Athletic Meet | Manorama News\nഅച്ഛനും അമ്മയും കൂടെയില്ല, ട്രാക്കിലെ തീയായി വിഷ്ണു;2 സ്വർണം,1 വെള്ളി ഈ കൂരയിലേക്ക്\nവയനാട് മുണ്ടക്കൊല്ലി പണിയ കോളനിയിൽ വിഷ്ണുവും സഹോദരങ്ങളും താമസിക്കുന്ന കൂര. അമ്മായിമാരായ തങ്കിയും ചിമ്പിയും വിഷ്ണുവിന്റെ സഹോദരൻ നന്ദുവുമാണ് ചിത്രത്തിൽ. ചിത്രം. ജിതിന് ജോയല് ഹാരിം ∙ മനോരമ\nകണ്ണൂർ ∙ വയനാട് മുണ്ടക്കൊല്ലി പണിയ കോളനിയിലെ ഈ കൂരയെക്കുറിച്ച് അറിയാമോ? സങ്കടത്തിന്റെയും ദുരിതത്തിന്റെയും നിഴലുകൾ വീണു കിടക്കുന്ന ഈ കുടുസ്സുമുറിയിൽ പ്രതീക്ഷയുടെ ഇത്തിരിവെട്ടം പോലും എത്തി നോക്കാറില്ലായിരുന്നു, ഇന്നലെ വരെ. നിസ്സഹായതയുടെ പടുകുഴിയിൽനിന്ന് കരം പിടിച്ചുയർത്താൻ ആരെങ്കിലും വരുമെന്ന സ്വപ്നം പോലും ഇവർക്കില്ലായിരുന്നു. പക്ഷേ, ഇപ്പോൾ ഇത്തിരി സന്തോഷമുണ്ട്. ഇക്കഴിഞ്ഞ ദിവസങ്ങളിൽ മാങ്ങാട്ടുപറമ്പിലെ കണ്ണൂർ സർവകലാശാലാ സിന്തറ്റിക് ട്രാക്കിൽ തീ പടർത്തിയ പൊൻതാരകം പരത്തുന്ന പ്രകാശത്തിന്റെ നിറവിലാണ് ഇവർ. അതെ, ഇത് വിഷ്ണുവിന്റെ വീടാണ്. സംസ്ഥാന സ്കൂൾ കായികമേളയിൽ2സ്വർണവും ഒരു വെള്ളിയും നേടിയ ആദിവാസി ബാലൻ വിഷ്ണുവിന്റെ വീട്.\nഓസീസിന് ഭീഷണിയാകുക ഈ ക്രിക്കറ്റ് താരം: പ്രവചിച്ച് റിക്കി പോണ്ടിങ്\nഇന്നലെ സ്വർണ മെഡൽ നേടിയതിനു പിന്നാലെ പടത്തിനു പോസ് ചെയ്യുമ്പോൾ വിഷ്ണുവിനെ ഒന്നു ചിരിപ്പിക്കാൻ ഫൊട്ടോഗ്രഫർമാർ പാടുപെട്ടു. ചേട്ടനായ ബിജുവിനെ കെട്ടിപ്പിടിച്ച് സ്നേഹം പങ്കിടാൻ പറഞ്ഞപ്പോഴും മുഖം കുനിച്ചു വിസമ്മതിച്ചു. വിഷ്ണുവിന്റെ മുഖത്ത് ചിരി പണ്ടേ നഷ്ടമായതെന്ന് അറിയാവുന്ന ബിജു പറഞ്ഞു: ‘കഴുത്തിലിട്ടിരിക്കുന്ന ആ മെഡൽ മാത്രമേ അവനു സ്വന്തമായിട്ടുള്ളൂ.’ വീടില്ലാത്തത്തിനാൽ മൂന്നു ബന്ധുക്കളുടെ വീടുകളിൽ മാറിമാറിത്താമസിക്കുന്ന, അച്ഛനും അമ്മയും കൂടെയില്ലാത്ത ഈ ബാലൻ എങ്ങനെ ചിരിക്കും?\nവിഷ്ണുവിനെയും മൂന്നു സഹോദരങ്ങളെയും ഒറ്റയ്ക്കാക്കി അമ്മ വർഷങ്ങൾക്കു മുൻപേ വീടു വിട്ടുപോയി. ഒരുവർഷം മുൻപ് അച്ഛനും പോയി. സ്വന്തമായി വീടില്ലാത്തതിനാൽ അമ്മായിമാരായ തങ്കി, ചിമ്പി എന്നിവരുടെ കൂരകളിൽ മാറിമാറി താമസിക്കുകയാണ് വിഷ്ണുവും കൂടപ്പിറപ്പുകളായ ബിജുവും നന്ദുവും ബവിതയും. ഏകവരുമാനം ബിജുവിന്റെ ദിവസക്കൂലി. ഇളയവരെ പഠിപ്പിക്കാൻ ബിജു പതിനെട്ടാം വയസ്സിൽ തന്നെ കൂലിപ്പണി തുടങ്ങി. ചീരാൽ ഗവ. സ്കൂളിലെ അധ്യാപകരാണ് വിഷ്ണു ഒന്നാന്തരം ഓട്ടക്കാരനെന്നു തിരിച്ചറിഞ്ഞത്. തിരുവനന്തപുരം അയ്യങ്കാളി റസിഡൻഷ്യൽ സ്കൂളിലെത്തിയതോടെ വേഗവും കരുത്തും ആർജിച്ചു.\nഅമ്മാവൻ സുരേഷിനും സഹോദരൻ ബിജുവിനും ഒപ്പം വിഷ്ണു (നടുവിൽ).\n30 പന്തിൽ 91, മറാത്താ അറേബ്യൻസിൽ തകർത്താടി ലിൻ; കെകെആറിന് മറുപടിയോ?\nഎട്ടാം ക്ലാസ് വിദ്യാർഥിയായ വിഷ്ണു സ്കൂളിൽ നിന്ന് ഊരിലെത്ത‍ുമ്പോഴെല്ലാം അടയ്ക്ക പറിക്കാനും മറ്റും പോകും. കിട്ടുന്ന ചെറിയ തുക സ്വരുക്കൂട്ടി വയ്ക്കും. സംസ്ഥാന മീറ്റിൽ അനുജൻ 400 മീറ്ററിൽ സ്വർണവും 100 മീറ്ററിൽ വെള്ളിയും നേടിയതറിഞ്ഞാണ് ചേട്ടൻ ബിജുവും അമ്മാവൻ സുരേഷും വയനാട്ടിൽ നിന്നു കണ്ണൂരിലെത്തിയത്. 200 മീറ്ററിൽ അനുജൻ സ്വർണത്തിലേക്കു പറന്നു കയറുന്നത് ബിജു വൈകാരികതയൊന്നുമില്ലാതെ കണ്ടു നിന്നു. വിജയപീഠത്തിൽ കയറി വിഷ്ണു മെഡൽ ഏറ്റുവാങ്ങുന്നതു കാണാൻ കാത്തുനിൽക്കാതെ ബിജു വേഗം മടങ്ങി.\nനേരം വൈകിയാൽ ബത്തേരിയിൽ നിന്നു മുണ്ടക്കൊല്ലിയിലേക്കു ബസ് കിട്ടില്ല. കണ്ണൂർ വിശേഷങ്ങളുമായി ചേട്ടൻ വരുന്നതുംകാത്ത് പന്ത്രണ്ടും പത്തും വയസ്സു വീതമുള്ള രണ്ടു കുട്ടികൾ അവിടെ കാത്തിരിക്കുന്നുണ്ട്.\nEnglish Summary: Two gold and one silver medal for vishu


Lockdown സമയത്ത് ഈ സാധനങ്ങൾ നിങ്ങൾക്ക് online വഴി വാങ്ങാൻ കഴിയില്ല, ശ്രദ്ധിക്കുക! | News in Malayalam\nകൊറോണ വ്യാപനം തുടരുകയാണ്. കൊറോണയെ നേരിടാൻ പല സംസ്ഥാനങ്ങളിലും lockdown പ്രഖ്യാപിച്ചിരിക്കുകയാണ്. lockdown സമയത്ത് അവശ്യ സേവനങ്ങൾ മാത്രമാണ് അനുവദിച്ചിരിക്കുന്നത്. അതുകൊണ്ടുതന്നെ അതിനാൽ നിങ്ങൾ ഓൺലൈനിൽ എന്തെങ്കിലും സാധനങ്ങൾ ഓർഡർ ചെയ്യുമ്പോൾ ഇക്കാര്യം പ്രത്യേകം ശ്രദ്ധിക്കുക.\nWritten by - Zee Hindustan Malayalam Desk | Last Updated : May 11, 2021, 12:48 PM IST\nകൊറോണയെ നേരിടാൻ പല സംസ്ഥാനങ്ങളിലും lockdown പ്രഖ്യാപിച്ചിരിക്കുകയാണ്.\nഈ സമയം മൊബൈൽ ഫോൺ, ലാപ്ടോപ് എന്നിവയുടെ ഓൺലൈൻ വിൽപന നിർത്തിവച്ചിരിക്കുകയാണ്.\nലോക്ക്ഡൗൺ ഉള്ള സംസ്ഥാനങ്ങളിൽ, മൊബൈൽ ഫോണുകൾ ഉൾപ്പെടെയുള്ള ഉപകരണങ്ങൾ വിൽക്കാൻ അനുവാദമില്ല\nBSNL കൊണ്ടുവരുന്നു മികച്ച Recharge Plan; വെറും 94 രൂപയ്ക്ക് ഫ്രീ കോളിംഗും ഒപ്പം 90 ദിവസത്തെ കാലാവധിയും!\nCBSE വിദ്യാർത്ഥികൾക്കായി പുതിയ App ലോഞ്ച് ചെയ്തു; ഇനി കൗൺസിലറുമായി നേരിട്ട് സംസാരിക്കാം\nCoWIN portal ന് പുതിയ നാലക്ക സെക്യൂരിറ്റി കോഡ് സംവിധാനം ആരംഭിച്ചു; എന്താണിത്? എങ്ങനെ ലഭിക്കും?\nAirtel-Jio യുടെ പ്ലാൻ 19 രൂപ മുതൽ ആരംഭിക്കുന്നു; അറിയാം ഏതാണ് മികച്ചതെന്ന്\nന്യുഡൽഹി: കൊറോണ വ്യാപനം തുടരുകയാണ്. കൊറോണയെ നേരിടാൻ പല സംസ്ഥാനങ്ങളിലും lockdown പ്രഖ്യാപിച്ചിരിക്കുകയാണ്. lockdown സമയത്ത് അവശ്യ സേവനങ്ങൾ മാത്രമാണ് അനുവദിച്ചിരിക്കുന്നത്. അതുകൊണ്ടുതന്നെ അതിനാൽ നിങ്ങൾ ഓൺലൈനിൽ എന്തെങ്കിലും സാധനങ്ങൾ ഓർഡർ ചെയ്യുമ്പോൾ ഇക്കാര്യം പ്രത്യേകം ശ്രദ്ധിക്കുക.\nശ്രദ്ധിക്കേണ്ട കാര്യം ഇതാണ് എന്തെന്നാൽ ഈ കാലയളവിൽ ചില കാരണങ്ങളാൽ നിങ്ങൾ മൊബൈൽ ഫോൺ (Mobile) അല്ലെങ്കിൽ ലാപ്‌ടോപ്പ് (laptop) വാങ്ങുന്നതിനെക്കുറിച്ച് ചിന്തിക്കുകയാണെങ്കിൽ ഇപ്പോൾ അതിന്റെ ഓൺലൈൻ ഡെലിവറി ഉണ്ടാകില്ല. മാത്രമല്ല lockdown സമയത്ത് റീട്ടെയിൽ ഷോപ്പുകൾ തുറക്കാൻ അനുവദിക്കില്ല അതിനാൽ നിങ്ങൾക്ക് അവിടെ നിന്നും വാങ്ങാൻ കഴിയില്ല.\nAlso Read: BSNL കൊണ്ടുവരുന്നു മികച്ച Recharge Plan; വെറും 94 രൂപയ്ക്ക് ഫ്രീ കോളിംഗും ഒപ്പം 90 ദിവസത്തെ കാലാവധിയും!\nഇ-കൊമേഴ്‌സ് (E-Commerce)കമ്പനികളുടെ അഭിപ്രായത്തിൽ ലോക്ക്ഡൗൺ ഉള്ള സംസ്ഥാനങ്ങളിൽ, മൊബൈൽ ഫോണുകൾ ഉൾപ്പെടെയുള്ള ഉപകരണങ്ങൾ വിൽക്കാൻ അവരെ അനുവദിക്കുന്നില്ല. അതിനാൽ അവർ ഓർഡറുകൾ എടുക്കുന്നില്ല. മഹാരാഷ്ട്ര, ഡൽഹി ഉൾപ്പെടെയുള്ള പല സംസ്ഥാനങ്ങളിലും ഈ കാലയളവിൽ അവശ്യവസ്തുക്കൾ മാത്രമേ വിതരണം ചെയ്യാവൂ എന്ന് ലോക്ക്ഡൗൺ മാർഗ്ഗനിർദ്ദേശങ്ങളിൽ വ്യക്തമായി പറഞ്ഞിട്ടുണ്ട്.\nആമസോൺ (Amazon) പല സംസ്ഥാനങ്ങളിലും അതിന്റെ വെബ്‌സൈറ്റിന് മുകളിൽ എഴുതിയിട്ടുണ്ട്, സർക്കാർ മാർഗ്ഗനിർദ്ദേശങ്ങൾ അനുസരിച്ച് ഞങ്ങൾ അവശ്യവസ്തുക്കൾ വിതരണം ചെയ്യുക മാത്രമാണ് ചെയ്യുന്നത്ൻ എന്ന്. സർക്കാർ നിയന്ത്രണങ്ങൾ കാരണം ഈ പിൻ കോഡിൽ വിതരണം ചെയ്യുന്നത് നിർത്തിവച്ചിരിക്കുകയാണെന്നും റിലയൻസ് ഡിജിറ്റലും (reliance)വ്യക്തമാക്കുന്നുണ്ട്.\nAlso Read: ഡെന്നീസുമായുള്ള ആത്മബന്ധം എത്ര പറഞ്ഞാലും തീരില്ല: മോഹൻലാൽ\nസർക്കാരിന്റെ ഉത്തരവിന് ശേഷം മാത്രമേ ഞങ്ങൾ ഇത് വീണ്ടും ആരംഭിക്കൂ എന്നും കുറിച്ചിട്ടുണ്ട്. Flipkart ഒരു ബാനറും നൽകിയിട്ടില്ലെങ്കിലും, Flipkart mobile അപ്ലിക്കേഷനിൽ നിങ്ങൾക്ക് ഒരു അറിയിപ്പ് കാണാൻ കഴിയും അതിൽ സർക്കാർ നിയമങ്ങൾ അനുസരിച്ച് നിങ്ങളുടെ മേഖലയിൽ ഉൽപ്പന്നത്തിന്റെ ലഭ്യത വ്യത്യസ്തമായിരിക്കാമെന്ന് വ്യക്തമാക്കിയിട്ടുണ്ട്.\nവിവിധ വ്യവസായ സംഘടനകൾ സംസ്ഥാന-ദേശീയ തലത്തിൽ തുടർച്ചയായി ഈ വിഷയം ഉന്നയിച്ചിട്ടുണ്ട്. ലോക്ക്ഡൗൺ സമയത്ത് മൊബൈൽ, ലാപ്‌ടോപ്പ് തുടങ്ങിയവ വിൽക്കാൻ അനുവദിക്കണമെന്ന് അവർ സർക്കാരിനോട് ആവശ്യപ്പെട്ടിട്ടുണ്ട്.\nAlso Read: Covid19 Updates: 24 മണിക്കൂറിനുള്ളിൽ രാജ്യത്ത് റിപ്പോർട്ട് ചെയ്തത് 3.29 ലക്ഷം പുതിയ കേസുകൾ; മരണസംഖ്യ 3879\nവാണിജ്യ വ്യവസായ മന്ത്രാലയത്തിന്റെ കണക്കനുസരിച്ച് നിലവിൽ അവശ്യവും അനിവാര്യവുമായ ഇനങ്ങളുടെ വിഭാഗത്തിൽ ഉൾപ്പെടുത്തേണ്ട വസ്തുക്കൾ ഏതെന്ന കാര്യം സംസ്ഥാനങ്ങളെ ആശ്രയിച്ചിരിക്കും. എന്നാൽ മൊബൈൽ ഫോണുകൾ അവശ്യവസ്തുക്കളുടെ വിഭാഗത്തിൽ ഉൾപ്പെടുത്തുന്നതിനെപ്പറ്റി പിന്നീട് കണക്കാക്കാം. എന്നിരുന്നാലും പലചരക്ക് ഉൽ‌പ്പന്നങ്ങൾ, ആരോഗ്യ ഉൽ‌പ്പന്നങ്ങൾ, വ്യക്തിഗത പരിചരണ വസ്തുക്കൾ എന്നിവ പോലുള്ള അവശ്യവസ്തുക്കൾ കമ്പനി ഇപ്പോഴും വിതരണം ചെയ്യുന്നുണ്ട്.\nMoto G60 ക്ക് 16,999 രൂപ Moto G40 Fusion ന് 13,499 രൂപ, വൻ വില കുറവുമായി ഫ്ലിപ്ക്കാർട്ട് ബിഗ് സേവിങ്സ് ഡേ


ernakulam covid എറണാകുളത്ത് കൊവിഡ് വ്യാപനം; കർശന നിയന്ത്രണം\nഎറണാകുളത്ത് കൊവിഡ് വ്യാപനം; കർശന നിയന്ത്രണം\nഎറണാകുളത്ത് കൊവിഡ് രോഗ വ്യാപനം വർധിക്കുന്നതിനിടെ നിയന്ത്രണങ്ങൾ കർശനമാക്കുന്നു. ജില്ലയിൽ സമ്പർക്ക രോഗബാധിതരുടെ എണ്ണം 100 ആയിട്ടുണ്ട്. കഴിഞ്ഞ ആഴ്ച മാത്രം സമ്പർക്കത്തിലൂടെ കൊവിഡ് ബാധിച്ചത് 64 പേർക്കാണ്.\nപ്രദേശത്ത് 27 പേർക്ക് സമ്പർക്കത്തിലൂടെ കൊവിഡ് സ്ഥിരീകരിച്ചതോടെ ആലുവ നഗരസഭയും കീഴ്മാട് പഞ്ചായത്തും പൂർണമായും നിയന്ത്രിത മേഖലയാക്കി. ചെങ്ങമനാട് പഞ്ചായത്ത് വാർഡ് 14, കരുമാല്ലൂർ പഞ്ചായത്ത് വാർഡ് 4, തൃപ്പൂണിത്തുറ നഗരസഭ ഡിവിഷൻ 35, ശ്രീമൂലനഗരം പഞ്ചായത്ത് വാർഡ് 4, എടത്തല പഞ്ചായത്ത് വാർഡ് 2, വാഴക്കുളം പഞ്ചായത്ത് വാർഡ് 19, നീലീശ്വരം പഞ്ചായത്ത് വാർഡ് 13, വടക്കേക്കര പഞ്ചായത്ത് വാർഡ് 15, കൊച്ചി കോർപറേഷൻ വാർഡ് 66, ദൊരൈസ്വാമി അയ്യർ റോഡ് എന്നിവയും ജില്ലയിലെ മറ്റു നിയന്ത്രിത മേഖലകൾ ആക്കി. ദേശീയ പാത ഒഴികെയാണ് നിയന്ത്രണ മേഖലയാക്കിയിരിക്കുന്നത്.\nRead Also : ഇന്ന് ലോക ജനസംഖ്യാദിനം\nഅതേസമയം കൊച്ചി കോർപറേഷൻ വാർഡ് 27 പട്ടികയിൽ നിന്ന് ഒഴിവാക്കിയിട്ടുണ്ട്. ഇന്നലെ കൂടുതൽ കൊവിഡ് കേസുകൾ റിപ്പോർട്ട് ചെയ്ത ആലുവ നഗരസഭയിൽ ശക്തമായ നിയന്ത്രണങ്ങൾ തുടരും. ആലുവയിലെ മാർക്കറ്റിൽ കഴിഞ്ഞ ദിവസം ആറ് പേർക്ക് സമ്പർക്കത്തിലൂടെ കൊവിഡ് സ്ഥിരീകരിച്ചിരുന്നു.\nകൊച്ചി നഗരത്തിലെ നിയന്ത്രിത മേഖലകൾ അണുവിമുക്തമാക്കി. സ്വകാര്യ ഏജൻസിയുമായി സഹകരിച്ചായിരുന്നു അണുവിമുക്തമാക്കൽ. നഗരത്തിൽ സമ്പർക്ക രോഗികളുടെ എണ്ണത്തിൽ കുറവുണ്ടെങ്കിലും എങ്കിലും ആശങ്ക ഒഴിയുന്നില്ലെന്ന് മേയർ സൗമിനി ജെയിൻ. കഴിഞ്ഞ ദിവസം എറണാകുളം എസ്ആർവി സ്‌കൂളിലെ പ്ലസ് ടു മൂല്യനിർണയത്തിൽ പങ്കെടുത്ത കെമിസ്ട്രി അധ്യാപികക്ക് കൊവിഡ് സ്ഥിരീകരിച്ചതോടെ ഡ്യൂട്ടിയിലുണ്ടായിരുന്ന 18 അധ്യാപകർ നിരീക്ഷണത്തിലാണ്.\nStory Highlights – covid, ernakulam


ഡല്‍ഹിയിലെ രണ്ട് കോടി ജനങ്ങള് ഒരു കുടുംബം പോലെയാണു കഴിയുന്നത്. കഴിഞ്ഞ5വര്‍ഷം ഞങ്ങള് ഡല്‍ഹിയെ അടിമുടി മാറ്റി. മറ്റൊരു ട്വീറ്റിലൂടെ അദ്ദേഹം പറഞ്ഞു.\nഡല്‍ഹിയിലെ രണ്ട് കോടി ജനങ്ങള് ഒരു കുടുംബം പോലെയാണു കഴിയുന്നത്. കഴിഞ്ഞ5വര്‍ഷം ഞങ്ങള് ഡല്‍ഹിയെ അടിമുടി മാറ്റി. മറ്റൊരു ട്വീറ്റിലൂടെ അദ്ദേഹം പറഞ്ഞു. ഇവരെല്ലാവരും തന്റെ കുടുംബമാണെന്നും മൂത്തമകനെപ്പോലെ ഞാന് അവരുടെ കാര്യങ്ങള് ശ്രദ്ധിച്ചിരുന്നുവെന്നും കേജ്രിവാള് തന്റെ ട്വീറ്റിലൂടെ പറയുന്നു.ഇന്നലെയാണ് രാത്രി യമുനാ വിഹാറില് പ്രചാരണത്തിന് ശേഷം പ്രദേശത്തെ ഒ.ബി.സി വിഭാഗത്തില് നിന്നുമുള്ള ബിജെപി നേതാവിന്റെ വീട്ടില് നിന്നും അമിത് ഷായും ഡല്‍ഹി ബിജെപി അദ്ധ്യക്ഷന് മനോജ് തിവാരിയും ഭക്ഷണം കഴിക്കാനെത്തിയത്. ഇതിന്റെ ചിത്രമായിരുന്നു അമിത് ഷാ ട്വീറ്റ് ചെയ്തത്.


കൂടുതൽ അറസ്റ്റിന് സാധ്യത :മുഖ്യമന്ത്രിക്ക് തന്നെ അറിയാമെന്ന് സ്വപ്നാ സുരേഷ്\nസ്വർണ്ണക്കടത്ത് കേസില് കൂടുതല് വിവരങ്ങള് പുറത്ത് . സ്വപ്‍ന സുരേഷിന് മുഖ്യമന്ത്രിയുടെ ഓഫീസിലും സ്വാധീനമെന്ന് എൻഐഎ വെളിപ്പെടുത്തി . പ്രിൻസിപ്പൽ സെക്രട്ടറി ആയിരുന്ന എം ശിവശങ്കർ മുഖേനയായിരുന്നു ഈ സ്വാധീനം .\nമുഖ്യമന്ത്രിയ്ക്ക് സ്വപ്നയുമായി പരിചയമുണ്ടെന്നും സ്വപ്നയുടെ ജാമ്യാപേക്ഷയെ എതിർത്തുകൊണ്ട് അന്വേഷണ സംഘം കോടതിയെ ബോധിപ്പിച്ചു.\nശിവശങ്കറുമായി പുലർത്തിയ അടുത്ത ബന്ധം മുതലാക്കി മുഖ്യമന്ത്രിയുടെ ഓഫീസിലും സ്വാധീനം ഉണ്ടാക്കാൻ സ്വപ്‍നക്ക് കഴിഞ്ഞു. യുഎഇ കോൺസുലേറ്റിലും സ്വപ്‍നക്ക് വൻ സ്വാധീനം ഉണ്ടായിരുന്നു.\nഅതുപോലെ ജനം ടി വി യുടെ കോ ഓർഡിനേറ്റിങ് എഡിറ്റർ അനിൽ നമ്പ്യാരുമായും അടുപ്പമുണ്ടെന്നും സ്വർണ്ണം കടത്തിയത് നയതന്ത്ര ബാഗിൽ അല്ലെന്നു വരുത്തി തീർക്കാൻ ഇടപെട്ടന്നും സ്വപ്ന മൊഴി നൽകി .\nസ്വപ്നയുടെ മൊഴിയുടെ അടിസ്ഥാനത്തിൽ അനിൽ നമ്പ്യാരെ എൻ ഐ എ ചോദ്യം ചെയ്‌തേക്കും .\nഅതേസമയം സ്വപ്നയുടെ ലോക്കറില്‍നിന്നുള്‍പ്പെടെ ഇതുവരെ കണ്ടെത്തിയതു രണ്ടു കോടിയിലേറെ രൂപയും ഒരു കിലോ സ്വർണ്ണവുമാണ് .\nസ്വപ്നയുടെ ബാഗില്‍നിന്ന് 51 ലക്ഷത്തിന്‍റെ സ്ഥിര നിക്ഷേപ റെസിപ്റ്റും 8,034 യുഎസ് ഡോളറും 701 ഒമാൻ റിയാലും കണ്ടെടുത്തു .\nകോടതിയിലാണു ഇക്കാര്യങ്ങള് വ്യക്തമാക്കിയിട്ടുള്ളത്. കേസിലെ പ്രതികളായ സ്വപ്ന സുരേഷും മറ്റും സമര്‍പ്പിച്ച ജാമ്യാപേക്ഷ പരിഗണിക്കവേയാണു എന്‍ഐഎ ഇത്തരം വിവരങ്ങള് അറിയിച്ചത്.\n20 തവണയായി 200 കിലോ സ്വര്‍ണമാണു പ്രതികള് കടത്തിയതെന്നും സ്വര്‍ണം കടത്തുന്നതിലൂടെ രാജ്യത്തിന്‍റെ സാമ്പത്തിക സുരക്ഷയെ ബാധിക്കുകയാണെന്നും നികുതി വെട്ടിപ്പു മാത്രമല്ല രാജ്യത്തിന്‍റെ സാമ്പത്തിക സുരക്ഷയെ ബാധിക്കുന്ന പ്രവര്‍ത്തനങ്ങള് ഭീകര വാദത്തിന്‍റെ പരിധിയില് വരുമെന്നും എന്‍ഐഎ വ്യക്തമാക്കി.\nസ്വപ്നയ്ക്കും സരിത്തിനും ഉന്നതരുമായി ബന്ധമുണ്ട് . കേസിലെ പ്രധാന കണ്ണികളെ ഇനിയും പിടികൂടാനുണ്ട് . ഫൈസലിന് പുറമേ യുഎഇയില് കൂടുതല് പേര് സ്വര്‍ണക്കടത്തില് ഉള്‍പെട്ടിട്ടുണ്ട് .\nഇതുവരെ ഈ കേസില് 12 പേരെ എന്‍ഐഎ അറസ്റ്റ് ചെയ്തു . ഇനിയും അറസ്റ്റ് ഉണ്ടാകും .\nഅതേസമയം സ്വപ്‌നയുടെതായി കണ്ടെടുത്ത സ്വർണവും പണവും നിക്ഷേപങ്ങളും സ്വർണക്കടത്തിലൂടെ സമ്പാദിച്ചതാണെന്നും കേസിൽ തന്നെ രാഷ്‌ട്രീയപ്രേരിതമായി പ്രതിയാക്കിയതാണെന്നും സ്വപ്ന പറഞ്ഞു .\nഇവരുടെ സ്വത്ത് കണ്ടുകെട്ടാനുള്ള പ്രാരംഭ നടപടി ആരംഭിച്ചു. എട്ട് പ്രതികളുടെ വസ്‌തുവകകളുടെ വിവരങ്ങൾ ലഭ്യമാക്കാൻ ആവശ്യപ്പെട്ട് രജിസ്‌ട്രേഷൻ ഐജിക്ക് എൻഫോഴ്‌സ്‌മെന്റ് ഡയറക്ടറേറ്റ് കത്ത് നൽകി.\nവരും ദിവസങ്ങളിൽ കൂടുതൽ വിവരങ്ങൾ പുറത്തു വരും . പല പ്രാവശ്യങ്ങളിലും തന്നെ സഹായിച്ചിട്ടുള്ള പല ഉന്നതരുടെയും പേരുകൾ സ്വപ്നയുടെ രഹസ്യ മൊഴിയിലുണ്ട് . ഈ മൊഴി കോടതിയിൽ ഹാജരാക്കിയിട്ടുണ്ട് . സ്വപ്നയുടെ മൊഴിയിലുള്ള പേരുകാരെ രഹസ്യമായി എൻ ഐ എ നിരീക്ഷിച്ചു വരുന്നുണ്ടെന്നും അറിയുന്നു .\nതിരുവനന്തപുരം തീരദേശത്ത് ലോക്ഡൗൺ ; നാട്ടുകാരുടെ പ്രതിഷേധം ശക്തം\nകൊവിഡും മഴയും ഒരുമിച്ച് ; ജനങ്ങള് ആശങ്കയില്


കൂട്ടബലാത്സംഗത്തിന് ശേഷവും ഹൈദരാബാദിലെ 17-കാരി ലൈംഗികാതിക്രമത്തിന് ഇരയായി » Newsthen\nഹൈദരാബാദ്: ഹൈദരാബാദില് കാറിൽവെച്ച് കൂട്ടബലാത്സംഗം ചെയ്ത പെണ്‍കുട്ടിയെ അന്നേദിവസം തന്നെ പ്രതികള് വീണ്ടും ലൈംഗികാതിക്രമത്തിനിരയാക്കിയെന്ന് റിപ്പോര്‍ട്ട്. കാറിലെ കൂട്ടബലാത്സംഗത്തിന് ശേഷം പെണ്‍കുട്ടിയെ പബ്ബില് തിരിച്ച് എത്തിച്ചതിന് ശേഷമാണ് പ്രതികള് വീണ്ടും അതിക്രമം നടത്തിയത്. പബ്ബിലെ ബേസ്‌മെന്റില് വെച്ചാണ് പെണ്‍കുട്ടി രണ്ടാമതും അതിക്രമത്തിനിരയായതെന്നും ഇവിടെനിന്നാണ് കുട്ടിയെ പിന്നീട് പിതാവ് വിളിച്ചുകൊണ്ടുപോയതെന്നും ടൈംസ് ഓഫ് ഇന്ത്യ റിപ്പോര്‍ട്ട് ചെയ്തു.\nപബ്ബില്‍നിന്ന് പരിചയപ്പെട്ട പെണ്‍കുട്ടിയെ കാറില് കൂട്ടിക്കൊണ്ടുപോയ ആളൊഴിഞ്ഞ സ്ഥലത്ത് എത്തിച്ചാണ് കൂട്ടബലാത്സംഗത്തിനിരയാക്കിയത്. കാറില് നടന്ന കൂട്ടബലാത്സംഗത്തിന് ശേഷം പ്രതികള് തന്നെ പെണ്‍കുട്ടിയെ തിരികെ പബ്ബില് എത്തിക്കുകയായിരുന്നു. ഈ സമയത്താണ് പബ്ബിലെ ബേസ്‌മെന്റില്‍വെച്ച് വീണ്ടും ലൈംഗികാതിക്രമം നടത്തിയത്.\nഇതിനിടെ, കാറില്‍നിന്ന് പ്രതികള് ചിത്രീകരിച്ച പെണ്‍കുട്ടിയുടെ വീഡിയോയും പോലീസ് കണ്ടെടുത്തിട്ടുണ്ട്. ആഡംബര കാറിലെ യാത്രയ്ക്കിടെ വാഹനമോടിച്ചിരുന്ന കൗമാരക്കാരന്റെ ഫോണിലാണ് വീഡിയോ പകര്‍ത്തിയിരുന്നത്. ഇയാള് മറ്റൊരാള്‍ക്ക് ഫോണ് നല്‍കി വീഡിയോ പകര്‍ത്താന് ആവശ്യപ്പെടുന്നതും ദൃശ്യങ്ങളിലുണ്ടെന്നാണ് പോലീസ് പറയുന്നത്.\nഹൈദരാബാദ് കൂട്ടബലാത്സംഗ കേസില് ആറുപേരെയാണ് പോലീസ് അറസ്റ്റ് ചെയ്തിട്ടുള്ളത്. ഇതില് അഞ്ചുപേരും പ്രായപൂര്‍ത്തിയാകാത്തവരാണ്. 18 വയസ്സ് തികഞ്ഞ ഒരു പ്രതിയെ നാലുദിവസത്തെ ചോദ്യംചെയ്യലിന് ശേഷം കഴിഞ്ഞദിവസം കോടതിയില് ഹാജരാക്കി. ഇയാളെ പിന്നീട് ചഞ്ചല്‍ഗുഡ ജയിലില് റിമാന്‍ഡ് ചെയ്തു. അറസ്റ്റിലായ മറ്റ് അഞ്ചുപ്രതികളും ജുവനൈല് ഹോമിലാണ്. അതേസമയം, ജുവനൈല് ഹോമില്‍വെച്ച് പ്രതികള് തമ്മില് അടിപിടിയുണ്ടായെന്ന് സാമൂഹികമാധ്യമങ്ങളില് പ്രചാരണമുണ്ടായിരുന്നു. എന്നാല് ഇങ്ങനെയൊരു സംഭവമേ ഉണ്ടായിട്ടില്ലെന്ന് അധികൃതര് അറിയിച്ചു.\nമേയ് 28-ാം തീയതിയാണ് പബ്ബില്‍നിന്ന് പാര്‍ട്ടി കഴിഞ്ഞ് മടങ്ങിയ 17-കാരിയെ പ്രതികള് കാറിലിട്ട് കൂട്ടബലാത്സംഗം ചെയ്തത്. പബ്ബില്‍നിന്ന് പരിചയപ്പെട്ട പെണ്‍കുട്ടിയെ വീട്ടില് വിടാമെന്ന് പറഞ്ഞ് ആഡംബര കാറില് കയറ്റിക്കൊണ്ടുപോവുകയും ബലാത്സംഗം ചെയ്യുകയുമായിരുന്നു. യാത്രയ്ക്കിടെ പെണ്‍കുട്ടിയെ ആഡംബര കാറില്‍നിന്ന് മറ്റൊരു കാറിലേക്ക് മാറ്റി. തുടര്‍ന്ന് ബഞ്ചറഹില്‍സിലെ ആളൊഴിഞ്ഞ സ്ഥലത്തെത്തി കൂട്ടബലാത്സംഗത്തിനിരയാക്കുകയായിരുന്നു. പിന്നീട് രാത്രി 7.30-ഓടെയാണ് ഇവര് പെണ്‍കുട്ടിയെ തിരികെ പബ്ബില് എത്തിച്ചത്.


പൗരത്വ ഭേദഗതി നിയമത്തിനെതിരായ ഹര്‍ജികള് സുപ്രീം കോടതി ഇന്ന് പരിഗണിക്കും; കേരളത്തിന്റെ സ്യൂട്ട് ഹര്‍ജി ഇന്ന് പരിഗണിക്കില്ല\nJan 22, 2020, 08:33 am IST\nന്യൂഡല്‍ഹി: പൗരത്വ ഭേദഗതി നിയമത്തിനെതിരായ ഹര്‍ജികള് സുപ്രീം കോടതി ഇന്ന് പരിഗണിക്കും. 144 ഹര്‍ജികളാണ് സുപ്രീം കോടതിയുടെ പരിഗണനയിലുള്ളത്. ജസ്റ്റിസുമാരായ എസ്. അബദുള് നസീര്, സഞ്ജീവ് ഖന്ന എന്നിരാണ് ഹര്‍ജികള് പരിഗണിക്കുക.\nഅതേസമയം, പൗരത്വ ഭേദഗതി നിയമം ഭരണഘടനാ വിരുദ്ധമായി പ്രഖ്യാപിക്കണമെന്ന് ആവശ്യപ്പെട്ട് സംസ്ഥാന സര്‍ക്കാര് സമര്‍പ്പിച്ച സ്യൂട്ട് ഹര്‍ജി ഇന്ന് പരിഗണിക്കില്ല. സുപ്രീം കോടതിയുടെ ഇന്നത്തെ പരിഗണനാ പട്ടികയില് സ്യൂട്ട് ഹര്‍ജി ഉള്‍പ്പെടുത്തിയിട്ടില്ല.\nപൗരത്വ ഭേദഗതി നിയമവുമായി ബന്ധപ്പെട്ട് വിവിധ ഹൈക്കോടതികളിലുള്ള കേസുകള് സുപ്രീം കോടതിയിലേക്ക് മാറ്റണമെന്ന് ആവശ്യപ്പെട്ട് കേന്ദ്രസര്‍ക്കാര് സമര്‍പ്പിച്ച അപേക്ഷയും സുപ്രീം കോടതി ഇന്ന് പരിഗണിക്കും. കേന്ദ്രസര്‍ക്കാരിന് വേണ്ടി അറ്റോര്‍ണി ജനറല് കെ.കെ വേണുഗോപാലും സോളിസിറ്റര് ജനറല് തുഷാര് മേത്തയും കോടതിയല് ഹാജരാകും.\nഗര്‍ഭിണിയായ യുവതിക്ക് സഹായവുമായി സിആര്‍പിഎഫ്; ആറ് കിലോ മീറ്റര് വനത്തിനുള്ളിലൂടെ ചുമന്ന് ആശുപത്രിയിലെത്തിച്ചു\nജേക്കബ് തോമസിനെതിരെ പ്രതികാര നടപടി തുടര്‍ന്ന് സംസ്ഥാന സര്‍ക്കാര്; ഡിജിപി സ്ഥാനത്തു നിന്നും എഡിജിപിയായി തരംതാഴ്‌ത്താന് തീരുമാനം


പെരിന്തൽമണ്ണയിൽ ബസുകാരും വിദ്യാർഥികളുമായി സംഘർഷം; ബസുകൾ മിന്നൽ പണിമുടക്ക് നടത്തി | perinthalmanna news| perinthalmanna| malappuram\nപെരിന്തൽമണ്ണയിൽ ബസുകാരും വിദ്യാർഥികളുമായി സംഘർഷം; ബസുകൾ മിന്നൽ പണിമുടക്ക് നടത്തി\nNov 9, 2019, 06:32 AM IST\nപെരിന്തൽമണ്ണയിൽ വിദ്യാർഥികളും ബസുകാരും തമ്മിലുണ്ടായ സംഘർഷത്തെത്തുടർന്ന് ബസ് നിർത്തിയിട്ടപ്പോൾ\nപെരിന്തൽമണ്ണ: വിദ്യാർഥികളെ കയറ്റുന്നതുമായി ബന്ധപ്പെട്ട് പെരിന്തൽമണ്ണയിൽ ബസുകാരും വിദ്യാർഥികളും തമ്മിൽ സംഘർഷം. സംഭവത്തെത്തുടർന്ന് സ്വകാര്യബസുകൾ ഒരുമണിക്കൂറോളം മിന്നൽപണിമുടക്ക് നടത്തി. വെള്ളിയാഴ്ച വൈകീട്ട് 3.45-ഓടെ മണ്ണാർക്കാട് റോഡിലെ ബസ് കാത്തിരിപ്പുകേന്ദ്രത്തിനടുത്തായിരുന്നു സംഘർഷം.\nമലപ്പുറം ഭാഗത്തേക്ക് പോകുകയായിരുന്ന സേനാപതി ബസിലെ ജീവനക്കാരും വിദ്യാർഥികളുമായാണ് സംഘർഷമുണ്ടായത്. വിദ്യാർഥികൾ ബസ് ജീവനക്കാരെ മർദിച്ചതായി ആരോപിച്ച് പണിമുടക്കുകയായിരുന്നു. സംഘർഷവുമായി ബന്ധപ്പെട്ട് മൂന്ന് വിദ്യാർഥികളെ പെരിന്തൽമണ്ണ ജില്ലാ ആശുപത്രിയിൽ പ്രവേശിപ്പിച്ചു. കണ്ടക്ടറെയും ഡ്രൈവറെയും ആശുപത്രിയിൽ പ്രവേശിപ്പിച്ചിട്ടുണ്ട്. വാക്കേറ്റത്തിനിടയിൽ ബസ് ജീവനക്കാരൻ വിദ്യാർഥികൾക്കുനേരെ കമ്പിയുമായി പുറത്തിറങ്ങുന്ന ദൃശ്യം പ്രചരിക്കുന്നുണ്ട്. ഇയാളെ മറ്റുള്ളവർചേർന്ന് പിന്തിരിപ്പിക്കുന്നതും ദൃശ്യത്തിലുണ്ട്.\nസംഭവത്തെത്തുടർന്ന് കാത്തിരിപ്പുകേന്ദ്രത്തിൽ തന്നെ ബസ് നിർത്തിയിട്ടു. ഇത് മറ്റു വാഹനങ്ങൾക്കും തടസ്സമുണ്ടാക്കി. അരമണിക്കൂറിനുശേഷം സി.ഐ വി. ബാബുരാജ് എത്തി ബസ് ഉടമാസംഘം ഭാരവാഹികളുമായും തൊഴിലാളി നേതാക്കളുമായും നടത്തിയ ചർച്ചയെത്തുടർന്ന് പണിമുടക്ക് അവസാനിപ്പിക്കുകയായിരുന്നു.\nജീവനക്കാരെ മർദിച്ച വിദ്യാർഥികൾക്കെതിരേ നടപടിയെടുക്കുമെന്ന് സി.ഐ. ഉറപ്പുനൽകിയതിന്റെ അടിസ്ഥാനത്തിലാണ് പണിമുടക്ക് പിൻവലിച്ചതെന്ന് ബസ് ഉടമാസംഘം സെക്രട്ടറി കെ. മുഹമ്മദാലി ഹാജി പറഞ്ഞു. നടപടിയെടുക്കാത്തപക്ഷം തിങ്കളാഴ്ച ബസുകൾ പണിമുടക്കുമെന്നും അദ്ദേഹം പറഞ്ഞു. ഭാരവാഹികളായ സഫാന മുഹമ്മദലി, പി.എം.എസ്. മാനു, വിശ്വൻ, ഹനീഫ തുടങ്ങിയവർ ചർച്ചയിൽ പങ്കെടുത്തു.


പ്രാരബ്ധം (ശ്രീരമണ തിരുവായ്മൊഴി)\nസുമാര് രണ്ടു കൊല്ലത്തിനു മുമ്പായിരിക്കണം. വളരെക്കാലമായി പോക്കുവരവുള്ള ബ്രാഹ്മണദമ്പതികള് (ഗുണ്ടൂര് നിവാസികള്) ഇവിടെ വന്നു രണ്ടു മാസം താമസിച്ചു. ആ ബ്രാഹ്മണന് സന്താനങ്ങളേയും ഗൃഹവും വിട്ടു അധികനാള് ഇതിനുമുമ്പു താമസിച്ചിരുന്നില്ല. ഗൃഹഭാരം പത്നിയില് സമര്‍പ്പിച്ചു ആശ്രമവാസിയാകാമെന്നു കരുതിവന്നിരിക്കണം. ആ ബ്രാഹ്മണന് ഭഗവാന് സന്നിധിയില് വന്നു “സ്വാമീ! സംസാരബാധ സഹിക്കവയ്യാതായിരിക്കുന്നു. ഭാര്യയോടു “എന്റെ കൂടെ വരേണ്ടാ” എന്നു പറഞ്ഞതു കൂട്ടാക്കാതെ വന്നിരിക്കുകയാണ് അവള്. “ഗൃഹവും സന്താനങ്ങളും എന്തായൊ നമുക്ക് പോകാം”എന്നു ഭാര്യ നിര്‍ബന്ധിക്കുന്നു. അവരോടു പോകാന് പറഞ്ഞു കൂട്ടാക്കുന്നില്ല. ഭഗവാന് ഒന്നു പറഞ്ഞയക്കൂ. ഞാന് ഭഗവാന്റെ സന്നിധിയില് കിട്ടിയതു ഭക്ഷിച്ചിരുന്നു കൊള്ളാം” എന്നു പറഞ്ഞു.\nഭഗവാന് പരിഹാസത്തില് “സംസാരം വിട്ടു എവിടേക്കു പോകാനാണ് ? ആകാശത്തില് പറക്കുകയോ ? ഭൂമിയില് അല്ലേ നിങ്ങള് ഉള്ളത് ? എവിടെ ഉണ്ടോ അവിടെ സംസാരവുമുണ്ട്. ഞാന് സര്‍വ്വം ത്യജിച്ച് ഇവിടേക്കു വന്നു. നോക്കുവിന്! ഇപ്പോള് എത്ര വലിയ സംസാരമായിരിക്കുന്നു എന്റേത്. നിങ്ങള് “ആ അമ്മയോട് പോകാന് പറയു” എന്നു പറയുന്നു. അവര് വന്ന് “ഞാനെവിടെ പോകാനാണ് സ്വാമീ ഇവിടെത്തന്നെ നില്‍ക്കുന്നു”എന്നു പറയും. ആ അമ്മയോടെന്തു പറയും ഞാന് ? നിങ്ങളുടെ സംസാരം നിങ്ങള്‍ക്കുവേണ്ടാ എന്നു പറയുന്നു. എന്റെ ഈ സംസാരം ഞാനെന്തു ചെയ്യണം ? ഇതെല്ലാം വിട്ടു ഞാനെവിടേക്കു പോകും ? എന്നരുളി ഭഗവാന്. ഹാളില് എല്ലാവരും ചിരിച്ചു. “ഹാ! ഭഗവാനെന്തുണ്ട് ? ബന്ധരഹിതരായതു കൊണ്ടു എത്രവലിയ സംസാരമായാലും ഭരിക്കുവാന് സാധിക്കുന്നു” എന്നു പറഞ്ഞു ആ വൃദ്ധബ്രാഹ്മണന് വിരമിച്ചു.\nഭഗവാന്റെ സാധാരണവാക്കില് പോലും തത്വബോധം അടങ്ങിക്കാണും. അതില് എന്നെപ്പോലെയുള്ള ഭക്തര് എപ്പോഴും ശരീരചിന്തയില് കാലുവേദന, തലവേദന, വയറുവേദന എന്നു ഭഗവാനു നിവേദിക്കുന്നു. അന്നൊരുനാള് ഒരാള് വന്നു “കണ്ണിന്നു കാഴ്ചക്കുറവുണ്ട്, ശരിയായ കാഴ്ചയില്ല, ഭഗവാന് അനുഗ്രഹിക്കണം” എന്നു പറഞ്ഞപ്പോള്”ശരി, എന്ന് ശിരസ്സാംഗ്യം കാണിച്ചു. അയാള് പോയപ്പോള്, “അവര് കണ്ണിന്നു കാഴ്ചയില്ലെന്നു പറയുന്നു. എനിക്ക് കാലിന്നു സുഖമില്ല ഞാനാരോട് പറയുവാനാണ് ? എന്നരുളി ഭഗവാന്. എല്ലാവരും അത്ഭുതഭാവത്തില് ഇരുന്നു. ഭഗവാന് ഈ വിധം അപ്പപ്പോള് ബോധനാസൂചകമായി പറയാറുണ്ട്. “പ്രാരബ്ധം ഭുജ്യമാനസ്യ, കഥം ഭവതീ ഹേപ്രഭോ” എന്ന ഗീതാ വാക്യമനുസരിച്ചു പ്രാരബ്ധം അനുഭവിച്ചു തീരേണമെന്ന ബോധന തരുന്നു ഭവാന്. അതു ഗ്രഹിക്കാന് സാധ്യമാകാതെ ഭഗവാനോടാവലാതിപ്പെടുന്നു.


rent control bill | സായുധസേന, കേന്ദ്രസംസ്ഥാന ജീവനക്കാർ എന്നിവർ വിരമിച്ചു താമസത്തിനായി വന്നാൽ വാടകക്കാരൻ ഒഴിയണം; ഉടമയ്ക്കു പ്രത്യേകിച്ചു വീടില്ലാത്ത സ്ഥിതി വന്നാലും മാറിക്കൊടുക്കണം; മൂന്നു വർഷത്തിലൊരിക്കൽ 20% വാടക വർധിപ്പിക്കാം; വാടക നിയന്ത്രണത്തിന് പുതിയ നിയമം വരും - MarunadanMalayali.com\nJanuary 19, 2018 | 07:17 AM IST | Permalink\nതിരുവനന്തപുരം: മൂന്നു വർഷത്തിലൊരിക്കൽ ഇനി 20% വാടക വർധിപ്പിക്കാം. ഇതു ഉൾപ്പെടെയുള്ള വ്യവസ്ഥകളോടെ വാടക നിയന്ത്രണത്തിന് പുതിയ നിയമം കൊണ്ടുവരാൻ സർക്കാർ തീരുമാനിച്ചു. 1965ലെ നിയമം ഭേദഗതി ചെയ്യാനാണ് നീക്കം. ഇതിന് 2014ൽ തീരുമാനിച്ചുവെങ്കിലും ബിൽ നിയമസഭയിൽ അവതരിപ്പിച്ചിരുന്നില്ല. യുഡിഎഫ് സർക്കാരിന്റെ ഭേദഗതികളിൽ പലതും പരിഷ്‌കരിച്ചാണ് പുതിയ ബിൽ തയ്യാറാക്കുന്നത്. ബില്ലിന് മന്ത്രിസഭ താമസിയാതെ അംഗീകാരം നൽകും. ഹിന്ദു, ക്രിസ്ത്യൻ പിന്തുടർച്ചാവകാശ നിയമങ്ങൾ ഈ ബില്ലിന് ബാധകമല്ല. അതിനാൽ ബില്ല് പാസായശേഷം രാഷ്ട്രപതിയുടെ അനുമതി നേടേണ്ടതുമുണ്ട്.\nഈ നടപടിക്രമങ്ങളെല്ലാം അതിവേഗം പൂർത്തിയാക്കാനാണ് സർക്കാർ താൽപ്പര്യപ്പെടുന്നത്. നിയമം നടപ്പാകുമ്പോൾ വാടകക്കരാറുകൾ രജിസ്റ്റർ ചെയ്യണം. നിലവിൽ 11 മാസത്തേക്കാണു കരാർ എഴുതുന്നത്. നിയമം നടപ്പാകുമ്പോൾ എത്രവർഷത്തേക്കു വേണമെങ്കിലും കരാർ എഴുതാം. വാടകയ്‌ക്കെടുത്ത് ആദ്യമാസം തന്നെ കരാർ രജിസ്റ്റർ ചെയ്യണമെന്നാണു വ്യവസ്ഥ. നിയമം നിലവിൽ വരുമ്പോൾ നിലവിലെ വാടകക്കാരും ഉടമകളും തമ്മിൽ ഒരു വർഷത്തിനകം പുതിയ കരാറിൽ ഏർപ്പെട്ടു രജിസ്റ്റർ ചെയ്യണം.\nപെർത്ത്, ഡാർവിൻ മേഖലകളിൽ വാടകനിരക്കിലുള്ള ഇടിവു തുടരുന്നു; മറ്റു മേഖലകളിലും വാടകനിരക്ക് ഇടിയുന്നതായി റിപ്പോർട്ട്\nവാടകസ്ഥലത്ത് ഉടമ പ്രത്യേക സൗകര്യങ്ങൾ ഒരുക്കിക്കൊടുക്കുമ്പോൾ വാടക 15% വർധിപ്പിക്കാം. അറ്റകുറ്റപ്പണി നടത്തിയാൽ 10%ഉം കെട്ടിടത്തിനു ഘടനാപരമായ മാറ്റം വരുത്തിയാൽ 30%ഉം വാടക ഉയർത്താനാകും. അറ്റകുറ്റപ്പണിക്കും പുനർനിർമ്മാണത്തിനും വേണ്ടി വാടകക്കാരെ ഒഴിവാക്കാം. പിന്നീടു വാടകയ്ക്കു കൊടുക്കുമ്പോൾ ഒഴിപ്പിക്കപ്പെട്ടവർക്ക് പ്രഥമ പരിഗണന നൽകണമെന്നതാണ് വ്യവസ്ഥ.\nവാടക നൽകുന്നതിനു പ്രത്യേക തീയതി കരാറിൽ രേഖപ്പെടുത്തിയില്ലെങ്കിൽ തൊട്ടടുത്തമാസം 15ന് അകം വാടക നൽകണം. അല്ലെങ്കിൽ 12% പലിശ കൂടി നൽകണം. വാടകത്തുകയ്ക്ക് ഉടമ രസീത് നൽകണം. അല്ലെങ്കിൽ, ഉടമയുടെ ബാങ്ക് അക്കൗണ്ടിലാണു വാടകക്കാരൻ തുക അടയ്‌ക്കേണ്ടത്. വാടകയ്ക്ക് എടുത്തയാൾക്ക് അതു മറ്റൊരാൾക്കു വാടകയ്ക്കു നൽകാൻ അധികാരമില്ല.\nഒഴിപ്പിക്കുന്നതിനു മുൻപ് ഉടമ നോട്ടിസ് നൽകണം. രണ്ടുമാസം വാടകക്കുടിശിക വരുത്തിയവരെയും കെട്ടിടം ആറുമാസം ഉപയോഗിക്കാത്തവരെയും കരാർ കാലാവധിക്കുമുൻപ് ഒഴിപ്പിക്കാൻ ഉമടയ്ക്ക് അധികാരമുണ്ട്. അയൽക്കാരോടു മോശമായി പെരുമാറുന്നവരെയും വാടകയ്ക്ക് എടുത്തശേഷം അനാശാസ്യപ്രവർത്തനത്തിനു നിയമനടപടിക്കു വിധേയരായവരെയും ഒഴിപ്പിക്കാനും കഴിയും.\nസായുധസേന, കേന്ദ്രസംസ്ഥാന ജീവനക്കാർ എന്നിവർ വിരമിച്ചു താമസത്തിനായി വന്നാൽ വാടകക്കാരൻ ഒഴിയണം. ഉടമയ്ക്കു പ്രത്യേകിച്ചു വീടില്ലാത്ത സ്ഥിതി വന്നാലും ഒഴിയേണ്ടതാണ്. കെട്ടിടയുടമ മരിച്ചാൽ അനന്തരാവകാശികളാണ് ഉടമകൾ.


ആസക്തിയുടെ അനന്തര ഫലം :: വൈറ്റ് സ്വാന് ഫൗണ്ടേഷന്. ::\nആസക്തിയുടെ അനന്തര ഫലം\nമയക്കു മരുന്ന് ആസക്തി അവ ഉപയോഗിക്കുന്നവരെ മാത്രമല്ല അവർക്കു ചുറ്റുമുള്ളവരെയും ബാധിക്കും\nമയക്കു മരുന്ന് പദാർത്ഥങ്ങൾ ശരീരത്തിന്റെ പ്രവർത്തനത്തെ ദോഷകരമായി ബാധിക്കുന്ന രാസവസ്തുക്കളാണ്. പദാർത്ഥം നല്കുന്ന പ്രയോജനങ്ങളെ കുറിച്ചാണ് ആസക്തിക്ക് വിധേയനായ വ്യക്തി എപ്പോഴും ചിന്തിക്കുന്നത് . വ്യക്തിപരമായും തൊഴിൽപരമായുമുള്ള ഉത്തരവാദിത്തങ്ങളെ ഉപേക്ഷിക്കാൻ അയാൾ ശ്രമിക്കും. കുടുംബത്തെയും കൂട്ടുകാരെയും അവഗണിക്കും. കാരണം സ്വന്തം ശീലങ്ങൾക്ക് കൂടുതൽ പ്രാധാന്യം നല്കുവാനാണ് അയാളുടെ ആഗ്രഹം. ഈ ആസക്തി അയാളുടെ ജോലിയെയും ബന്ധങ്ങളെയും ക്രമേണ ബാധിക്കും.\nമയക്കു മരുന്ന് ദുരുപയോഗവും ആസക്തിയും മൂലം ഉണ്ടാകാൻ സാധ്യതയുള്ള മറ്റു പ്രശ്നങ്ങൾ\nകടുത്ത മാനസിക കുഴപ്പങ്ങൾ, മാനസിക പെരുമാറ്റ പ്രശ്നങ്ങൾക്ക് വഴങ്ങാനുള്ള സാധ്യത\nപൊതുവായ ശാരീരിക പ്രശ്നങ്ങൾ : കരൾ പ്രവർത്തനം തടസ്സപ്പെടാം (മദ്യത്തിന്റെ ദുരുപയോഗം)ശ്വാസകോശ അർബുദം (പുകയില ദുരുപയോഗം) നാഡികൾക്ക് ക്ഷതം (മയക്കു മരുന്ന് ദുരുപയോഗം) മദ്യവും പുകയിലയും ഉപയോഗിക്കുന്നവരിൽ അർബുദം പോലെയുള്ള പകർച്ച വ്യാധികളിൽ പെടാത്ത രോഗ സാധ്യത ഏറെയാണ്.\nമദ്യത്തിനും പുകയിലക്കും ആസക്തിയുള്ള വ്യക്തിയുടെ ശരീരത്തിൽ വിഷാംശം നില നില്ക്കാം\nഉന്മത്തൻ ആകുന്നതോടെ സ്വഭാവത്തിൽ മാറ്റം വരാം: ഇത് അക്രമം, അശ്രദ്ധയോടെയുള്ള വാഹനം ഓടിക്കൽ, ലൈംഗിക അതിക്രമം എന്നിവയ്ക്ക് സാധ്യത. ഇത് മൂലം വീടുകളിൽ അക്രമം ഉണ്ടാകാം, അപകടങ്ങൾ മുറിവുകൾ എന്നിവയ്ക്ക് കാരണമാകും.\nലൈംഗിക പ്രദർശനം: (പ്രത്യേകിച്ചു യുവതികൾക്കിടയിൽ ) ലൈംഗിക രോഗം പകരാനുള്ള സാധ്യതകൾ\nകുത്തി വെക്കുന്ന മയക്കു മരുന്നുകൾ രക്തത്തിലൂടെയുള്ള രോഗം പകരുന്നതിനു കാരണമാകും. ഒപ്പം എച്ച് . ഐ വി, /എയിഡ്സ് എന്നിവ പോലെയുള്ള പകരുന്ന രോഗങ്ങളും. പലരും കരുതുന്നത് ഒരു നീഡിൽ പല തവണ ഉപയോഗിച്ചാലും പ്രശ്നം ഇല്ലെന്നാണു. അത് മറ്റുള്ളവർ ഉപയോഗിച്ചിട്ടില്ല. എന്നതാണ് അവരുടെ ന്യായം. എന്നാൽ ഈ ചിന്ത ശരിയല്ല. ഒരു നീഡിൽ രോഗാണു വിമുക്തം ആക്കാതെ വീണ്ടും ഉപയോഗിച്ചാൽ രോഗം പകരാൻ സാധ്യതയുണ്ട്.\nമയക്കു മരുന്ന് ചിന്ത മാത്രം മനസ്സിൽ നിറയുന്നതോടെ സാമൂഹികമായി ഒറ്റപ്പെടാനും മറ്റുള്ള എല്ലാ കാര്യങ്ങളിൽ നിന്നും സ്വയം പിൻ വാങ്ങുന്നതിനും സാധ്യത.\nനിയമ പ്രശ്നങ്ങൾ : വ്യക്തമായ തീരുമാനം എടുക്കാൻ കഴിയാതെ വരുന്നതും എന്തും നേരിടാമെന്നുമുള്ള സ്വഭാവം പ്രശ്നങ്ങളിലേക്ക് വഴി തെളിക്കും. അല്ലെങ്കിൽ മയക്കു മരുന്നിന്റെ അടുത്ത ഡോസ് ലഭിക്കാൻ നടത്തുന്ന അതിക്രമങ്ങളും നിയമ പ്രശ്നങ്ങളിലേക്ക് നയിക്കാം.\nഒരു പ്രത്യേക പദാർഥം ഉപയോഗിക്കുന്നതു ഇത്തരം പ്രശ്നങ്ങൾക്ക് കാരണമാകും. വ്യക്തി ആസക്തനാകണമെന്നില്ലെന്ന് ഓർക്കുക.\nനിങ്ങളുടെ പരിസരത്തുള്ളവർ മയക്കു മരുന്ന് പ്രശ്നം ഉണ്ടെന്നു എങ്ങനെ പറയാൻ കഴിയും ?\nപെട്ടെന്ന് ഭാരം കൂടുകയോ കുറയുകയോ ചെയ്യും\nമദ്യം അല്ലെങ്കിൽ മയക്കു മരുന്ന് ഗന്ധം\nഏകോപനമില്ലായ്മ, പ്രാകൃതനെ പോലെ നടക്കുക\nപെരുമാറ്റ പരമായ സൂചനകൾ\nപ്രവർത്തനങ്ങളോടുള്ള താല്പര്യം കുറയും\nവീട്, സ്കൂൾ ,ജോലി സ്ഥലം എന്നിവിടങ്ങളിലെ ഉത്തരവാദിത്തങ്ങൾ അവഗണിക്കും\nസാമ്പത്തിക പ്രശ്നങ്ങളിൽ പെടും\nസംശയകരമായ കാര്യങ്ങളിൽ ഇടപെടും എവിടേക്ക് പോകുന്നു, ആരോടൊപ്പം ഇടപെടുന്നു ആർക്കൊപ്പം സമയം ചിലവഴിക്കുന്നു,എങ്ങനെയാണ് പരുക്ക് ഏറ്റത് (മുറിവുകൾ ഉണ്ടങ്കിൽ) തുടങ്ങിയ കാര്യങ്ങൾ പറയില്ല.\nതന്റെ സ്വകാര്യതക്കു വേണ്ടി കൂടുതൽ പിടി വാശിയെടുക്കും. മുറിയുടെ കതകുകൾ പൂട്ടുകയോ അല്ലെങ്കിൽ രഹസ്യമായി താൻ എന്താണ് ചെയ്യുന്നതെന്ന കാര്യം പറയാതിരിക്കുകയോ ചെയ്യും. കുടുംബാംഗങ്ങൾ , കൂട്ടുകാർ തുടങ്ങിയവരുമായുള്ള ഇടപെടൽ മതിയാക്കും.\nസാമൂഹിക ഇടപെടലുകൾ ഒഴിവാക്കും.\nസ്വഭാവത്തിൽ മാറ്റം ദൃശ്യമാകും: മുൻ കോപം, പിരിമുറുക്കം, അസ്വസ്ഥത\nപൊടുന്നനെ ഭാവ വ്യത്യാസം\nഓർമ്മക്കുറവ് , പ്രത്യേകിച്ചു മയക്കു മരുന്നിന്റെ സ്വാധീന ത്തിൽ ഉള്ള സമയത്ത്\nപിൻ വാങ്ങൽ ലക്ഷണങ്ങൾ\nമയക്കു മരുന്ന് ആസക്തനായ വ്യക്തി അവ ഉപയോഗിക്കുന്നത് നിർത്തുന്ന ഘട്ടത്തിലാണ് ശാരീരിക മാനസിക മാറ്റങ്ങൾ പ്രകടമാകുന്ന പിൻ വാങ്ങൽ സൂചനകൾ കണ്ടു വരുന്നത്. രണ്ടു തരം പിൻ വാങ്ങൽ സൂചനകളുണ്ട്. ശാരീരിക പിൻ വാങ്ങൽ സൂചനകളും വികാരപരമായ പിൻ വാങ്ങൽ സൂചനകളും. പൊതുവെ കാണുന്ന ശാരീരിക പിൻ വാങ്ങൽ സൂചനകൾ വിറയൽ, വിയർക്കൽ, ഹൃദയ മിടിപ്പിൽ വ്യത്യാസം, മനം പിരട്ടൽ , ദഹന തടസ്സങ്ങൾ ചുഴലിദീനത്തിലേതുപോലെ കോച്ചിപ്പിടുത്തം തുടങ്ങിയവയാണ് .വികാരപരമായ പിൻ വാങ്ങൽ സൂചനകളിൽ ഉൽകണ്ഠ, ശ്രദ്ധ കുറവു , സാമൂഹിക പിന്മാറ്റം, അസ്വസ്ഥത, സ്വൈര്യതക്കുറവ് എന്നിവ ഉൾപ്പെടുന്നു.\nമയക്കു മരുന്ന് ദുരുപയോഗം, ആസക്തി എന്നിവക്കുള്ള ചികിത്സക്ക് നല്കുന്ന മരുന്ന് രോഗിയെ പിൻ വാങ്ങൽ സൂചനകൾ നേരിടാൻ കൂടി സഹായിക്കാൻ പരിഗണിച്ചാണ് നല്കുന്നത്. താങ്കൾ മയക്കു മരുന്നിന്റെ ആസക്തിയിൽ നിന്നും പിന്മാറുവാൻ ശ്രമിക്കുകയും പിൻ വാങ്ങൽ സൂചനകൾ നിയന്ത്രണത്തിൽ ആകുകയും ചെയ്യുന്നില്ലെങ്കിൽ ഒരു ഡോക്ടർ അല്ലെങ്കിൽ കൌൺസലറുടെ സഹായം തേടണം.\nമയക്കു മരുന്നിനു വിധേയനായ വ്യക്തി പിൻവാങ്ങൽ സൂചനകളെ ഭയപ്പെടുന്നു.അടുത്ത ഡോസ് കിട്ടിയില്ലല്ലോ എന്ന് ആലോചിക്കുന്നത് അത്യധികം ഭീതി ഉണ്ടാക്കും. ഇതിനു കാരണം ആസക്തി അവരുടെ ചിന്തകളെ സ്വാധീനിക്കുകയും ഭക്ഷണം കഴിക്കുന്നതിനേക്കാളും വെള്ളം കുടിക്കുന്നതിനെക്കാളും ഉറങ്ങുന്നതിനെക്കാളും പ്രാധാന്യം മയക്കു മരുന്നിനു നല്കുന്നതിനാലുമാണ്. ഇതിന്റെ ഫലമായി മയക്കു മരുന്ന് ഇല്ലാതെ പോകുന്ന കാര്യം ചിന്തിക്കാൻ പോലും കഴിയാത്തതാകും.അയാൾ എത്ര തീവ്രമായി ഇവ ഉപേക്ഷിക്കണമെന്ന് ആഗ്രഹിച്ചാലും ഇതാകും സ്ഥിതി. മയക്കു മരുന്ന് ആസക്തി തങ്ങളുടെ ശരീരത്തെയും മനസിനെയും ദോഷകരമായി ബാധിക്കുന്നു എന്ന് ഉറപ്പുണ്ടെങ്കിലും അവ ഉപയോഗിക്കാതിരിക്കാൻ കഴിയാതെ വരുന്നു. മയക്കു മരുന്ന് ഇല്ലാതെ നാളുകൾ തള്ളി വിടുന്നത് അവരെ സംബന്ധിച്ചിടത്തോളം ഭീകരമാണ്. അവർ ഒരേ സമയം നേരിടുന്നത് മയക്കു മരുന്നിനോടുള്ള അമിത താല്പര്യത്തോടും ഒപ്പം പിൻ വാങ്ങൽ സൂചനകളോടും പദാർഥം ഉപയോഗിക്കാനുള്ള താല്പര്യത്തോടുമാണ്. ഈ താല്പര്യങ്ങൾ അവരെ മയക്കു മരുന്ന് ഉപയോഗ ആസക്തിയിൽ നിന്നും രക്ഷ നേടാനുള്ള ചിന്തകൾ നീട്ടി വെക്കാൻ പ്രേരിപ്പിക്കുകയും ഞാൻ നാളെ മുതൽ ഇവ ഉപേക്ഷിക്കും എന്ന് തീരുമാനിക്കാൻ ഇടയാക്കുകയും ചെയ്യും.\nഒരാളുടെ ആസക്തി തിരിച്ചറിയുന്നതിനു സഹായിക്കുന്ന പല ചോദ്യാവലികൾ ലഭ്യമാണ്.\n'കേജ്' ചോദ്യാവലി മദ്യപരുടെ പ്രശ്നങ്ങൾ സംബന്ധമായതാണ് . ( ഇതിന്റെ പരിഷ്കരിച്ച പതിപ്പാണ് പുകയില സംബന്ധമായ ചോദ്യാവലി)\nതാഴെ ചേർക്കുന്ന ലിങ്ക് മദ്യപരുടെ പ്രശ്നങ്ങൾ കണ്ടെത്തുന്നതിനുള്ളതാണ്. ദി ആൽകഹോൾ യൂസ് ഡിസോർഡേഴ്സ് ഐഡന്റിഫിക്കെഷൻ ടെസ്റ്റ്സ് (AUDIT) എന്നാണു ഇത് അറിയപ്പെടുന്നത് http://whqlibdoc.who.int/hq/2001/WHO_MSD_MSB_01.6a.pdf?ua=1\nമയക്കു മരുന്ന് ദുരുപയോഗ പരീക്ഷണം 'ദി ഡ്രഗ് അബ്യൂസ് സ്ക്രീനിംഗ് ടെസ്റ്റ് (DAST)' എന്ന് അറിയപ്പെടുന്നു .\nപുകയില ഉപയോഗിക്കുന്നവർക്ക് ഉള്ളതാണ് ഫ്രാഗർ സ്ട്രോം എന്ന ടെസ്റ്റ്.ഡി.എസ്. എം -4 നിർദ്ദേശങ്ങളെ അടിസ്ഥാനമാക്കിയുള്ളതാണ് '4 സീ' നിർണയം.\nഇവയിൽ ചില ടെസ്റ്റുകൾ തനിയെ തന്നെ നടത്താം. മറ്റു ചിലതിനാകട്ടെ മനശാസ്ത്രജ്ഞന്റെയോ അല്ലെങ്കിൽ ബൌദ്ധികാരോഗ്യ പ്രവർത്തകന്റെയൊ സഹായം വേണം. മയക്കു മരുന്ന് ദുരുപയോഗം നടത്തുന്നുവെന്ന് സ്വയം മനസിലാക്കുന്നതിനെ തുടർന്ന് ഈ ടെസ്റ്റ് നിങ്ങൾ സ്വയം നിർവഹിക്കുക ആണെങ്കിൽ ഈ രോഗ നിർണയം ആദ്യ ഘട്ടം മാത്രം ആണെന്ന് ഓർത്തിരിക്കണം. സമഗ്രമായ ചികിത്സ ലഭിക്കാൻ ഒരു മനശാസ്ത്രജ്ഞനെയോ അല്ലെങ്കിൽ ലഹരി വിമുക്ത കേന്ദ്രത്തെയോ സമീപിക്കണം.\nമിക്കവാറും കേസുകളിൽ ഒരു വ്യക്തിയുടെ സുഹൃത്തോ അല്ലെങ്കിൽ അടുത്ത ബന്ധുക്കളോ ആകും അയാളുടെ മയക്കു മരുന്ന് ആസക്തി സംബന്ധിച്ചു ആദ്യം തിരിച്ചറിയുക. താങ്കൾ സ്നേഹിക്കുന്ന ഒരു വ്യക്തിക്ക് വേണ്ടിയാണ് സഹായം തേടുന്നതെങ്കിൽ വസ്തുതകൾ മനസിലാക്കുവാൻ ഒരു മനശാസ്ത്രജ്ഞന്റെയോ ഉപദേശകന്റെയോ അടുത്തു എത്തുകയും പ്രത്യേക രോഗ ചികിത്സകന്റെ സമീപത്തേക്ക് അയക്കുകയും വേണം. ഈ വിദഗ്ധ ചികിത്സകൻ രോഗിയുമായും അയാളുടെ സുഹൃത്തുക്കൾ, ബന്ധുക്കൾ തുടങ്ങിയവരുമായും അഭിമുഖങ്ങൾ നടത്തുകയും രോഗാവസ്ഥയുടെ കാഠിന്യം മനസിലാക്കി ചികിത്സാ പദ്ധതിക്ക് രൂപം നല്കുകയും ചെയ്യും .\nആസക്തി ചികിത്സ കൂടുതൽ പേർക്കു പ്രാപ്യമാകേണ്ടതുണ്ട്\nആസക്തിയിൽ നിന്നും വിടുതൽ നേടുന്നത്\nമദ്യാസക്തിയിൽ നിന്നും വിടുതൽ നേടുന്നത്\nമദ്യാസക്തി : ധാരണകളും വസ്തുതകളും\nഎങ്ങനെ എനിക്ക് പുകവലി ഉപേക്ഷിക്കാം ?\nമയക്കു മരുന്ന് ഉപയോഗിക്കുന്ന ശീലം സ്വയം തിരഞ്ഞെടുക്കാൻ കഴിയുന്നതോ?


Cancer | ക്യാൻസർ സാധ്യത ഒഴിവാക്കാൻ ചെയ്യേണ്ട5കാര്യങ്ങൾ – News18 Malayalam\nCancer | ക്യാൻസർ സാധ്യത ഒഴിവാക്കാൻ ചെയ്യേണ്ട5കാര്യങ്ങൾ\nകാൻസർ തടയാൻ കഴിയുന്ന ഒരു അവസ്ഥയല്ല. എന്നിരുന്നാലും, ചില ജീവിതശൈലി ശീലങ്ങൾ ക്യാൻസർ പിടിപെടാനുള്ള അപകടസാധ്യത കുറയ്ക്കും. ഇവിടെ, അത്തരത്തിലുള്ള അഞ്ച് കാര്യങ്ങൾ വിശദീകരിക്കുന്നു...\nLast Updated : July 17, 2021, 16:06 IST\nക്യാൻസർ അഥവാ അർബുദം ഇന്ന് കാണപ്പെടുന്ന ഏറ്റവും ഗുരുതരമായ ഒരു രോഗമാണ്. മാനവരാശിക്ക് തന്നെ അപകടകരമായി ക്യാൻസർ മാറുന്നു. ജീവിതശൈലിയിലെ മാറ്റവും തെറ്റായ ഭക്ഷണശീലവുമാണ് പ്രധാനമായും ക്യാൻസർ പിടിപെടാൻ കാരണം. അതു കൂടാതെ അന്തരീക്ഷ - പരിസ്ഥിതി മലിനീകരണം, കീടനാശിനികളുടെ അമിത ഉപയോഗം പാരമ്പര്യം ഇങ്ങനെയും ചില കാരണങ്ങൾ ക്യാൻസറിന് കാരണമാകും. സാധാരണഗതിയിൽ ക്യാൻസർ തടയാൻ കഴിയുന്ന ഒരു രോഗമല്ല. എന്നാൽ ജീവിതശൈലിയിൽ ചില കാര്യങ്ങൾ ശ്രദ്ധിച്ചാൽ ക്യാൻസർ സാധ്യത ഒരു പരിധി വരെ നമുക്ക് തടയാനാകും. ഇവിടെ\nപുകയില വേണ്ടെന്ന് പറയുക: കാൻസർ സാധ്യത കുറയ്ക്കുന്നതിനുള്ള സുപ്രധാന കാര്യമാണിത്. പുകയിലയുടെ ഉപയോഗം, പുകവലി എന്നിവയൊക്കെ വിവിധ തരം ക്യാൻസർ സാധ്യത വർദ്ധിപ്പിക്കുന്നു. അതുകൊണ്ടുതന്നെ നിർബന്ധമായും ഇവ ഒഴിവാക്കുക. ആവശ്യമെങ്കിൽ പുകവലി നിർത്തുന്നതിനു വേണ്ടിയുള്ള പ്രചരണ പരിപാടികളുടെ ഭാഗമാകുക.\nചില ഭക്ഷണങ്ങൾ ഒഴിവാക്കുക: പഞ്ചസാരയും ശുദ്ധീകരിച്ച കാർബണുകളും, സംസ്കരിച്ച ഭക്ഷണങ്ങളും, അമിതമായി വേവിച്ചതും വീണ്ടും ചൂടാക്കിയതുമായ ഭക്ഷണങ്ങൾ നിങ്ങളുടെ കാൻസർ സാധ്യത വർദ്ധിപ്പിക്കുന്നു. അവ ഉള്ളപ്പോൾ ജാഗ്രത പാലിക്കുക.\nമദ്യത്തിന്റെ കാര്യത്തിൽ മിതത്വം പാലിക്കുക: ഇത് സ്തന, വൻകുടൽ, ശ്വാസകോശം, വൃക്ക, കരൾ എന്നിവയുടെ കാൻസർ സാധ്യത വർദ്ധിപ്പിക്കുന്നു. അതിനാൽ, നിങ്ങൾ മദ്യപാനത്തിൽ ഏർപ്പെടുന്നില്ലെന്ന് ഉറപ്പാക്കുക.\nആരോഗ്യകരമായ ശരീരഭാരം നിലനിർത്തുക: സ്തന, വൻകുടൽ, ശ്വാസകോശം, പ്രണാമം എന്നിവയുടെ ക്യാൻസറിന് പിന്നിൽ അമിതവണ്ണമാണ് പ്രധാന കാരണം. അതിനാൽ ആരോഗ്യകരമായ ശരീരഭാരം നിലനിർത്തേണ്ടത് അത്യാവശ്യമാണ്. ആരോഗ്യകരമായ ഭക്ഷണരീതി പിന്തുടരുന്നതിനുപുറമെ, അമിതവണ്ണം നിലനിർത്തുന്നതിനായി നിങ്ങൾ പതിവായി വ്യായാമം ചെയ്യുകയും ദിവസം മുഴുവൻ സജീവമായിരിക്കുകയും വേണം.\nചില അണുബാധകളിൽ നിന്ന് സ്വയം പ്രതിരോധിക്കുക: ഹെപ്പറ്റൈറ്റിസ് ബി, എച്ച്പിവി എന്നിവ മൂലമുണ്ടാകുന്ന വൈറൽ അണുബാധകൾ ചില ക്യാൻസറിനുള്ള സാധ്യത വർദ്ധിപ്പിക്കുന്നു. ഈ വൈറസുകൾക്കെതിരെ സ്വയം പ്രതിരോധ കുത്തിവയ്പ്പ് നടത്തുക.\nഅസാധാരണമായ കോശ വിഭജന സ്വഭാവമുള്ള മാരകമായ അവസ്ഥയാണ് കാൻസർ. നമ്മുടെ ശരീരം കോടി കണക്കിന് കോശങ്ങളാൽ നിർമ്മിതമാണ്. ആരോഗ്യകരമായ കോശങ്ങൾ ശരീരത്തിന്റെ ആവശ്യകത അനുസരിച്ച് വളരുകയും വിഭജിക്കുകയും ചെയ്യുന്നു. പ്രായമാകുമ്പോഴോ കേടുപാടുകൾ സംഭവിക്കുമ്പോഴോ, ഈ കോശങ്ങൾ മരിക്കും, പകരം പുതിയത് ഉണ്ടാകുന്നു. ഒരാൾ‌ക്ക് ക്യാൻ‌സർ ഉണ്ടാകുമ്പോൾ, കോശങ്ങൾ ഇതുപോലെ പ്രവർ‌ത്തിക്കുന്നത് നിർ‌ത്തുന്നു. പഴയതും കേടായതുമായ കോശങ്ങൾ മരിക്കുന്നതിനുപകരം നിലനിൽക്കുകയും ആവശ്യമില്ലാത്തപ്പോൾ പോലും പുതിയ സെല്ലുകൾ രൂപപ്പെടുകയും ചെയ്യുന്നു. ഈ അധിക കോശങ്ങൾ അനിയന്ത്രിതമായി വിഭജിച്ച് ട്യൂമറുകൾക്ക് കാരണമാകുന്നു. പല തരത്തിലുള്ള ക്യാൻസറുകളും സോളിഡ് ട്യൂമറുകൾ അല്ലെങ്കിൽ കലകൾ എന്നിവയാൽ കാണപ്പെടുന്നുണ്ടെങ്കിലും രക്തത്തിലെ ക്യാൻസറുകൾ ട്യൂമറുകൾക്ക് കാരണമാകില്ല. ശരീരത്തിന്റെ ഏത് ഭാഗത്തും ഉണ്ടാകാൻ സാധ്യതയുള്ള കാൻസർ സാധാരണയായി അടുത്തുള്ള കലകളിലേക്ക് വ്യാപിക്കുന്നു. അസാധാരണവും കേടായതുമായ കാൻസർ കോശങ്ങൾ രക്തപ്രവാഹത്തിലൂടെയും മറ്റും ശരീരത്തിന്റെ മറ്റു ഭാഗങ്ങളിലേക്ക് എത്തുകയും പുതിയ മാരകമായ മുഴകൾ രൂപപ്പെടുകയും ചെയ്യുന്നു.\nനിരവധി തരം അർബുദ രോഗങ്ങളുണ്ട്. ഇവയ്ക്ക് പൊതുവായി ഒരു പദമാണ് കാൻസർ അഥവാ അർബുദം. സ്തനാർബുദം, അണ്ഡാശയ അർബുദം, ചർമ്മ അർബുദം, ശ്വാസകോശ അർബുദം, വൻകുടൽ കാൻസർ, പ്രോസ്റ്റേറ്റ് കാൻസർ, ലിംഫോമ എന്നിവയാണ് ഈ അവസ്ഥയുടെ ഏറ്റവും സാധാരണയായി കാണപ്പെടുന്നത്. അർബുദത്തിന്റെ തരം അനുസരിച്ച് ലക്ഷണങ്ങൾ വ്യത്യാസപ്പെടുന്നു, കൂടാതെ കീമോതെറാപ്പി, റേഡിയേഷൻ, ശസ്ത്രക്രിയ എന്നിവയാണ് ക്യാൻസറിനുള്ള ചികിത്സകൾ.\nFirst published: July 17, 2021, 16:06 IST\ncancerCancer causesSymptoms of cancerTypes of cancer


*ഡൽഹി; ഉപതിരഞ്ഞെടുപ്പിൽ സംഭവിച്ചതെന്ത്* | Thayambaka\nHome Breaking News *ഡൽഹി; ഉപതിരഞ്ഞെടുപ്പിൽ സംഭവിച്ചതെന്ത്*\nഡൽഹി :രജൗരി ഗാർഡനിൽ നടന്ന ഉപതിരഞ്ഞെടുപ്പിൽ ആം ആദ്മി പാർട്ടി മൂന്നാം സ്ഥാനത്തേക്ക് പിന്തള്ളപ്പെട്ടതാണ് ഇപ്പോൾ പ്രധാനചർച്ചാ വിഷയം. അനാവശ്യമായ ഉപതിരഞ്ഞെടുപ്പിന് കളമൊരുക്കിയതും, മറ്റു പലതുമാണ് പരാജയകാരണങ്ങളായി പലരും വിലയിരുത്തുന്നത്. ആം ആദ്മി പാർട്ടിയെ ജനങ്ങൾ കയ്യൊഴിഞ്ഞു എന്ന് വരെ ചില അഭിപ്രായ പ്രകടനങ്ങളുണ്ടായി. എന്നാൽ ശെരിയായ ഒരു രാഷ്ട്രീയ വിശകലനം നടത്തിയാൽ ആം ആദ്മി പാർട്ടിയെ ജനങ്ങൾ കൈയൊഴിഞ്ഞിട്ടില്ലെന്നും രജൗരി ഗാർഡനിൽ സംഭവിച്ചത് എന്താണെന്നും വ്യക്തമാകും.\nആം ആദ്മിയുടെ നേട്ടങ്ങളും വെല്ലുവിളികളും\nരണ്ടു വര്ഷം കൊണ്ട് ആം ആദ്മി പാർട്ടി ഡൽഹിയിൽ പ്രധാനമായും5മാഫിയകളെയാണ് നേരിടുന്നത് 1 വെള്ളം2വൈദ്യുതി3സ്‌കൂളുകൾ , വിദ്യാഭ്യാസ സ്ഥാപനങ്ങൾ4വൻകിട കോണ്ട്രക്ടർസ്5മയക്കുമരുന്ന് മാഫിയ ഇത്രയും വലിയ വമ്പന്മാരുമായി ഏറ്റുമുട്ടിയിട്ടു ഈ ചെറിയ പാർട്ടി ഇപ്പോഴും പിടിച്ചു നിൽക്കുണ്ടെങ്കിൽ അത് തന്നെ ഒരത്ഭുതമാണ്. അരവിന്ദ് കെജ്രിവാൾ നയിക്കുന്ന ”ആം ആദ്മി പാർട്ടി ” യുടെ കീഴിൽ ഡെൽഹിയിൽ അഴിമതി 400 % കുറഞ്ഞു എന്ന് സെൻട്രെൽ വിജിലൻസ് കമ്മീഷൻ റിപ്പോർട്ട് .( CVC ) കേന്ദ്ര സർക്കാർ സ്ഥാപനങ്ങളിൽ 67% അഴിമതി വർദ്ധിച്ചു . ഡെൽഹിയിൽ 2015 ൽ 5139 അഴിമതി കേസുകളിൽ നിന്ന് ഒരു വർഷം കൊണ്ട് 969 ആയി കുറഞ്ഞു എന്ന് റിപ്പോർട്ട് . പാർലിമെന്റിൽ CVC സമർപ്പിച്ച വാർഷിക റിപ്പോർട്ടിൽ ആണ് വിശദമായി കാര്യങ്ങൾ പ്രതിപാദിച്ചിരിക്കുന്നത് . റെയിൽവേയാണ് അഴിമതിയിൽ മുൻപിൽ 11, 200 . അഭ്യന്തര വകുപ്പിൽ 6513 . ബാങ്കിംഗ് മേഘലയിൽ 6018 . പെട്രോളിയം വകുപ്പിൽ 2496 . ഇൻകം ടാക്സ് വകുപ്പിൽ 2646 . അർബൻ വികസന വകുപ്പിൽ 2514. ടെലി കമ്മ്യൂണിക്കേഷൻ വകുപ്പിൽ 2393 .\nആം ആദ്മിയുടെ പ്രസക്തി കുറഞ്ഞോ ..? ഒരു അവലോകനം\nഡൽഹി രജൗരി ഗാർഡൻ മണ്ഡലത്തിൽ ആകെ ഒരുലക്ഷത്തി അറുപത്തിമൂന്നായിരത്തി മുന്നൂറിലധികം വോട്ടർമാരാണുള്ളത് (163300) ഈ ഉപതിരഞ്ഞെടുപ്പിൽ 76795 വോട്ടുകൾ മാത്രമാണ് ആകെ പോൾ ചെയ്യപ്പെട്ടത് (47 ശതമാനം ) കഴിഞ്ഞ തവണത്തെ വോട്ടിങ് ശതമാനം 72 ശതമായിരുന്നു. 2015ലെ പൊതുതിരഞ്ഞെടുപ്പിനെ അപേക്ഷിച്ചു ഉപതിരഞ്ഞെടുപ്പിൽ 25 ശതമാനം വോട്ടുകളുടെ കുറവാണുണ്ടായത്. ചുരുക്കത്തിൽ ഒരുലക്ഷത്തി പതിനേഴായിരത്തി അറുനൂറിലേറെ വോട്ടുകളെങ്കിലും ( 117600 ) പോൾ ചെയ്യപ്പെടേണ്ടിയിരുന്നിടത്ത് ആകെ പോൾ ചെയ്യപ്പെട്ടത് 76795 വോട്ടുകൾ മാത്രം ( ചരിത്രത്തിൽ രജൗരി മണ്ഡലത്തിലെ ഏറ്റവും കുറഞ്ഞ പോളിംഗ് ) നാല്പത്തിനായിരത്തി എണ്ണൂറിലധികം (40800) വോട്ടുകളെങ്കിലും പോൾ ചെയ്യപ്പെട്ടില്ല. ഈ ഉപതിരഞ്ഞെടുപ്പിൽ ബിജെപിയുടെ സ്ഥാനാർഥി മൻജീന്ദർ സിങ്ങിന് ആകെ ലഭിച്ച വോട്ടുകൾ 40602 വോട്ടുകളാണ്. 2015 ലെ തിരഞ്ഞെടുപ്പിലും ബിജെപിക്ക് വേണ്ടി മത്സരിച്ചത് മൻജീന്ദർ സിങ് തന്നെയായിരുന്നു. അന്ന് അദ്ദേഹം 44880 വോട്ടുകൾ നേടിയെങ്കിലും ആം ആദ്മി പാർട്ടിയുടെ ജർണയിൽ സിങിനോട് പരാജപെട്ടിരുന്നു. ഫലത്തിൽ ബിജെപിക്ക് 4033 വോട്ടുകൾ ഈ ഉപതിരഞ്ഞെടുപ്പിൽ കുറയുകയാണുണ്ടായത്. കന്നിവോട്ടർമാരെ കൂടി പരിഗണിച്ചാൽ ബിജെപിക്ക് വലിയ വോട്ട് ചോർച്ചയുണ്ടായിട്ടുണ്ട്. അതേ സമയം 2015 ൽ ആം ആദ്മി പാർട്ടിക്ക് ലഭിച്ചത് 54916 വോട്ടുകളാണ് ഉപതെരഞ്ഞെടുപ്പിൽ ലഭിച്ചതാകട്ടെ 10243 വോട്ടുകൾ. കഴിഞ്ഞ തവണത്തേക്കാൾ 44673 വോട്ടുകളുടെ കുറവ്. 2015ലെ വോട്ടിംഗ് ശതമാനം അനുസരിച്ചു 40847 വോട്ടുകളാണ് പോൾ ചെയ്യപ്പെടാതെ പോയത്. ഈ വോട്ടുകൾ ആം ആദ്മി പാർട്ടിക്ക് ലഭിക്കേണ്ട വോട്ടുകളായിരുന്നു. മാത്രവുമല്ല 2015 ൽ ശിവസേന സ്തനാർഥിയെ നിറുത്തി 1706 വോട്ടുകൾ നേടിയിരുന്നു. ഇത്തവണ ശിവസേനയുടെ വോട്ടുകളും ബിജെപിക്ക് ലഭിച്ചു. 2015 ൽ ആകെ 14 സ്ഥാനാർത്ഥികൾ മത്സരരംഗത്തുണ്ടായിരുന്നു. ശിവസേനയും ബി. എസ്. പിയും കൂടാതെ9സ്വതന്ത്ര സ്ഥാനാർത്ഥികളും കൂടി 2015ൽ നേടിയത് 3359 വോട്ടുകളാണ്.9ൽ നിന്ന് സ്വതന്ത്ര സ്ഥാനാർത്ഥികളുടെ എണ്ണം ഇത്തവണ2ആയി കുറഞ്ഞു ഫോർവേഡ് ബ്ലോക്കിനും2സ്വതന്ത്ര സ്ഥാനാർത്ഥികൾക്കും ആകെ ലഭിച്ചത് 647 വോട്ടുകൾ. 2712 വോട്ടുകൾ പങ്കിട്ടെടുത്തത് കോൺഗ്രസ്സും ബിജെപിയും. 25950 വോട്ടുകൾ നേടി കോൺഗ്രസ് ശക്തമായി തിരിച്ചു വന്നു എന്ന വാദം ശെരിയല്ല. 2015 നെ അപേക്ഷിച്ചു നില അല്പം മെച്ചപ്പെടുത്തിയെന്ന് മാത്രം. 2013ൽ നടന്ന തിരഞ്ഞെടുപ്പിൽ കോൺഗ്രസിന് 30713 വോട്ടുകൾ ലഭിച്ചിരുന്നുവെന്ന കാര്യം കൂടി പരിഗണിക്കേണ്ടതാണ്. നമ്മൾ അറിയേണ്ടത് ഭരണ വിരുദ്ധ വികാരമുള്ളിടത്താണ് പോളിംഗ് ശക്തമാകാറുള്ളതെന്നത് രാഷ്ട്രീയ വിവേകമുള്ളവർക്കറിയാവുന്നതാണ്. സന്തോഷം ലഭിക്കുമ്പോൾ അശ്രദ്ധരാവുക എന്നത് മനുഷ്യസഹജമാണ്. ജനങ്ങളുടെ ആവശ്യങ്ങൾ കണ്ടറിഞ്ഞു ജനകീയനപ്രവർത്തങ്ങളുമായി ആം ആദ്മി പാർട്ടി സർക്കാർ മുന്നോട്ട് പോയപ്പോൾ ജനം തിരഞ്ഞെടുപ്പിനെ ഗൗരവത്തിലെടുത്തില്ല എന്നതാണ് സത്യം. അതേസമയം ബൂത്ത് തലങ്ങളിൽ വരെ പാർട്ടി സംവിധാനങ്ങൾ ശക്തമായുള്ള കോൺഗ്രസ് – ബിജെപി പാർട്ടികൾ അവരുടെ വോട്ടുകൾ കൃത്യമായി പോൾ ചെയ്യിക്കുന്നതിൽ വിജയിച്ചു. ആം ആദ്മി പാർട്ടിയുടെ വോട്ടർമാർ വളരെ സാധാരണക്കാരാണ്. ഒരു കേഡർ ശൈലിയിൽ അണികളെ വോട്ട്ബാങ്കുകളാക്കി നിലനിറുത്തി തിരഞ്ഞെടുപ്പിൽ ആ വോട്ടുകൾ കൃത്യമായി പോൾ ചെയ്യിക്കുന്ന രാഷ്ട്രീയ മെയ്വഴക്കം ആം ആദ്മി പാർട്ടിക്ക് ഇല്ലാതെ പോയെന്ന് വേണം അനുമാനിക്കാൻ. പാർട്ടിയുടെ പരാജയം സമ്മതിക്കുന്നു. പക്ഷെ ജനങ്ങൾ ആം ആദ്മിയെ കൈവെടിഞ്ഞിട്ടില്ലെന്ന് കണക്കുകൾ നമ്മെ ബോധ്യപ്പെടുത്തുന്നു. ഈ പരാജയം ഒരു തിരിച്ചറിവാണ് ജനക്ഷേമ ഭരണത്തോടൊപ്പം രാഷ്ട്രീയസംഘാടനവും ഒത്തു ചേർന്നാൽ മാത്രമേ ജനാധിപത്യത്തിൽ വിജയം സാധ്യമാകൂ എന്ന ഒരു വലിയ തിരിച്ചറിവ്.


BJP State President K Surendran alleged Praseetha met CPM Leader P Jayarajan in Kannur | തന്റെ പക്കല് തെളിവുണ്ട്; പ്രസീത സിപിഎം നേതാവ് ജയരാജനെ കണ്ടു- ആരോപണവുമായി കെ സുരേന്ദ്രന് - Malayalam Oneindia\nകൊച്ചി: പ്രസീത സിപിഎം നേതാവ് പി ജയരാജനുമായി കണ്ണൂരില് കൂടിക്കാഴ്ച നടത്തിയെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന്. സികെ ജാനുവിന് കെ സുരേന്ദ്രന് പണം നല്‍കിയെന്ന് ആരോപണം ഉന്നയിച്ച വ്യക്തിയാണ് പ്രസീത. ഈ ആരോപണത്തിന് പിന്നില് ഗൂഢാലോചനയുണ്ടെന്ന് പറയുകയാണ് കെ സുരേന്ദ്രന്. പ്രസീതയും പി ജയരാജനും കൂടിക്കാഴ്ച നടത്തിയതിന് തന്റെ പക്കല് തെളിവുണ്ടെന്നും സുരേന്ദ്രന് മനോരമയോട് പറഞ്ഞു.\nസികെ ജാനു എന്‍ഡിഎ ഘടകകക്ഷിയുടെ നേതാവാണ്. അവര് താമര ചിഹ്നത്തില് മല്‍സരിച്ച വ്യക്തിയാണ്. അവര്‍ക്ക് ബിജെപി മുറി ബുക്ക് ചെയ്തു എന്നതില് എന്താണ് തെറ്റ്. ഞാന് പണം കൊടുക്കുന്നത് പ്രസീത കണ്ടിട്ടില്ല. പണം വാങ്ങിയെന്ന് സികെ ജാനു പറഞ്ഞിട്ടുമില്ല. ഈ ആരോപണങ്ങള്‍ക്ക് പിന്നില് ഗൂഢാലോചനയുണ്ടെന്നും സുരേന്ദ്രന് പറഞ്ഞു.\nസുരേന്ദ്രനുമായി സികെ ജാനു ടെലിഫോണില് സംസാരിക്കുന്നതിന്റെ ഓഡിയോ പ്രസീത കഴിഞ്ഞ ദിവസം പുറത്തുവിട്ടിരുന്നു. പണം ആവശ്യപ്പെട്ട ജാനുവിനോട് കോട്ടയത്തെ ഹോട്ടലില് എത്താന് ആവശ്യപ്പെടുകയും 10 ലക്ഷം രൂപ കൈമാറുകയും ചെയ്തുവെന്നാണ് പ്രസീതയുടെ ആരോപണം. തന്റെ മൊബൈലില് കോള് റെക്കോഡുണ്ട് എന്നാണ് പ്രസീത പറഞ്ഞത്. ഇത് സംബന്ധിച്ച ചര്‍ച്ചകള് ചൂടുപിടിച്ചിരിക്കെയാണ് സുരേന്ദ്രന് പുതിയ ആരോപണം സിപിഎമ്മിനെതിരെ ഉന്നയിച്ചിരിക്കുന്നത്. വിഷയത്തില് വരും ദിവസങ്ങളില് ചര്‍ച്ച ശക്തിപ്പെടുമെന്ന് ഉറപ്പാണ്.\nBJP State President K Surendran alleged Praseetha met CPM Leader P Jayarajan in Kannur


രോഗവ്യാപനം കുറഞ്ഞു; തെലങ്കാനയില് ലോക്ഡൗണ് പൂര്‍ണമായും പിന്‍വലിക്കാന് തീരുമാനം | telangana lockdown\nരോഗവ്യാപനം കുറഞ്ഞു; തെലങ്കാനയില് ലോക്ഡൗണ് പൂര്‍ണമായും പിന്‍വലിക്കാന് തീരുമാനം\nJun 19, 2021, 04:33 PM IST\nഹൈദരാബാദ്: തെലങ്കാനയിൽ ലോക്ഡൗൺ പൂർണമായും പിൻവലിക്കാൻ തീരുമാനം. കോവിഡ് രണ്ടാം തരംഗത്തിലെ രോഗവ്യാപനം കുറയുന്ന സാഹചര്യം കണക്കിലെടുത്താണ് ലോക്ഡൗൺ പൂർണമായും പിൻവലിക്കാൻ മന്ത്രിസഭ തീരുമാനിച്ചതെന്ന് മുഖ്യമന്ത്രിയുടെ ഓഫീസ് അറിയിച്ചു.\nകോവിഡ് കേസുകൾ ഗണ്യമായി കുറഞ്ഞുവെന്നും രോഗവ്യാപനം നിയന്ത്രണ വിധേയമാണെന്നും ആരോഗ്യവകുപ്പ് അധികൃതർ സർക്കാരിന് റിപ്പോർട്ട് നൽകിയിരുന്നു. ഈ റിപ്പോർട്ട് പരിശോധിച്ച ശേഷമാണ് ലോക്ഡൗൺ പൂർണമായും പിൻവലിക്കാൻ മന്ത്രിസഭാ യോഗത്തിൽ തീരുമാനമായത്.\nലോക്ഡൗൺ സമയത്ത് ഏർപ്പെടുത്തിയ എല്ലാ നിയന്ത്രണങ്ങളും പൂർണമായും പിൻവലിക്കാൻ വിവിധ വകുപ്പുകൾക്ക് സർക്കാർ നിർദേശം നൽകിയിട്ടുണ്ട്.\nതെലങ്കാനയിൽ ഇതുവരെ 6,10,834 പേർക്കാണ് കോവിഡ് സ്ഥിരീകരിച്ചത്. 3546 പേർ കോവിഡ് ബാധിച്ച് മരിച്ചിരുന്നു. എന്നാൽ രോഗവ്യാപനത്തിൽ ഗണ്യമായ കുറവാണ് കഴിഞ്ഞ ദിവസങ്ങളിലുണ്ടായത്. 24 മണിക്കൂറിനിടെ 1417 പേർക്കാണ് സംസ്ഥാനത്ത് രോഗം സ്ഥിരീകരിച്ചത്. 12 പേർ മരിച്ചു.\ncontent highlights:Telangana Removes Covid Lockdown, Ends All Restrictions


ഭാരം കുറയ്ക്കാന് ചികിത്സയിലായിരുന്ന ഈജിപ്ഷ്യന് വനിത ഇമാന് അഹമ്മദ് അന്തരിച്ചു\nമതവിമര്‍ശനം നടത്തുന്നവരെ തെരഞ്ഞെടുപ്പില് പാഠം പഠിപ്പിക്കണമെന്ന് ആഹ്വാനം ചെയ്യുന്ന സൈബര് സഖാക്കള് മാര്‍ക്ക്‌സിസ്റ്റുകളോ ഇടതുപക്ഷ ആട്ടിന്‍തോലിട്ട സുഡാപ്പികളോ: വി.ടി ബല്‍റാം\nMonday 25th September 2017 3:29pm\nMonday 25th September 2017 2:45pm\nഅബൂദാബി: ഭാരം കുറയ്ക്കാന് ചികിത്സയിലായിരുന്ന ഈജിപ്ഷ്യന് വനിത ഇമാന് അഹമ്മദ് (36) അന്തരിച്ചു. ചികിത്സയിലിരിക്കെ അബൂദാബിയില് തിങ്കളാഴ്ച പുലര്‍ച്ചെ 4:35 ഓടെയായിരുന്നു അന്ത്യം. ഹൃദ്‌രോഗം, വൃക്ക തകരാറുകള് എന്നിവയെ തുടര്‍ന്നാണ് മരണമെന്ന് ആശുപത്രി അധികൃതര് പറഞ്ഞു.\nഅബൂദബിയില് ഇരുപതംഗ സംഘമാണ് ഇമാന് ചികിത്സ നല്‍കിയിരുന്നത്.\nനേരത്തെ ചികിത്സക്കായി ഇമാന് ഇന്ത്യയിലെത്തിയിരുന്നു. മുംബൈയിലെ സ്വകാര്യ ആശുപത്രിയില് നടത്തിയ ചികിത്സയ്ക്ക് ശേഷം കഴിഞ്ഞ മെയിലാണ് അവരെ അബുദാബിയിലേക്ക് മാറ്റിയിരുന്നത്.\nചികിത്സക്കായി മുംബൈയിലെത്തുമ്പോള് ഇമാന് 504 കിലോയായിരുന്നു ഭാരം. ചികിത്സയുടെ ഫലമായി ഇമാന്റെ ഭാരം 300 കിലോയായി കുറഞ്ഞിരുന്നു. ഇതിന് ശേഷമാണ് അവര് അബൂദാബിയിലേക്ക് പോയത്.\nഇമാന്റെ രോഗം ജനിതക തകരാറുമൂലമാെണന്നും അത്യപൂര്‍വമായ രോഗം ലോകത്ത് മറ്റാര്‍ക്കും ഇല്ലെന്നും ഡോക്ടര്‍മാര് നേരത്തെ പറഞ്ഞിരുന്നു.


ട്രംപിന്റെ മുന് മാധ്യമ വിഭാഗം മേധാവിയും മോഡലുമായ ഹോപ് ഹിക്‌സ് ഇനി ഫോക്‌സ് നെറ്റ്‌വര്‍ക്കിന്റെ നാവാകും\nThursday, May 23, 2019 12:59:10 PM\nYou are here » Home » Breaking News, Latest News Australia, Latest News EUROPE, Latest News Middleeast, Latest News UK, Latest News USA » ട്രംപിന്റെ മുന് മാധ്യമ വിഭാഗം മേധാവിയും മോഡലുമായ ഹോപ് ഹിക്‌സ് ഇനി ഫോക്‌സ് നെറ്റ്‌വര്‍ക്കിന്റെ നാവാകും\nസ്വന്തം ലേഖകന്: ട്രംപിന്റെ മുന് മാധ്യമ വിഭാഗം മേധാവിയും മോഡലുമായ ഹോപ് ഹിക്‌സ് ഇനി ഫോക്‌സ് നെറ്റ്‌വര്‍ക്കിന്റെ നാവാകും. വൈറ്റ് ഹൗസ് മുന് കമ്യൂണിക്കേഷന് ഡയറക്ടറും മോഡലുമായ ഹോപ് ഹിക്‌സ്(29) റുപര്‍ട് മര്‍ഡോക്കിന്റെ മാധ്യമ സാമ്രാജ്യമായ ഫോക്‌സ് നെറ്റ്‌വര്‍ക്കില് ചേര്‍ന്നു.\nചീഫ് കമ്യൂണിക്കേഷന് ഓഫീസറായാണ് ഹിക്‌സിനെ നിയമിച്ചത്. യുഎസ് പ്രസിഡന്റ് ഡോണള്‍ഡ് ട്രംപിനെ അനുകൂലിക്കുന്ന ചാനലാണ് ഫോക്‌സ് ന്യൂസ്. കഴിഞ്ഞ മാര്‍ച്ചിലാണ് ഹിക്‌സ് വൈറ്റ് ഹൗസ് മുന് കമ്യൂണിക്കേഷന് ഡയറക്ടര് സ്ഥാനം രാജിവെച്ചത്. ട്രംപിന്റെ റഷ്യാബന്ധം സംബന്ധിച്ച അന്വേഷണത്തിനിടെ ആയിരുന്നു രാജി.\nവൈറ്റ് ഹൗസ് മുന് സ്റ്റാഫ് സെക്രട്ടറി റോബ് പോര്‍ട്ടറുമായുള്ള ബന്ധത്തിന്റെ പേരിലും ഹിക്‌സ് ഇടക്കാലത്തു വിവാദത്തില് അകപ്പെട്ടിരുന്നു. പ്രസിഡന്റ് തെരഞ്ഞെടുപ്പു കാലത്തു ട്രംപിന്റെ പ്രചാരണവിഭാഗം വക്താവായിരുന്ന ഹിക്‌സ് വിവിധ പദവികളിലായി മൂന്നു വര്‍ഷത്തോളം ട്രംപിനൊപ്പം ജോലി ചെയ്തിരുന്നു.


Emalayalee.com - ന്യു യോര്‍ക്കില് മരണം 112; ന്യു ജെഴ്‌സിയില് 168; കണക്ടിക്കട്ടില് 57\nന്യു യോര്‍ക്കില് മരണം 112; ന്യു ജെഴ്‌സിയില് 168; കണക്ടിക്കട്ടില് 57\nന്യു യോര്‍ക്കില് ബുധന് ഉച്ച വരെയുള്ള 24 മണിക്കൂറില് 112 പേര് മരിച്ചതായി ഗവര്‍ണര് ആന്‍ഡ്രു കോമോ അറിയിച്ചു. തലേന്നത് 106 ആയിരുന്നു. ഇതാദ്യമായി ആശുപത്രിയില് പ്രവേശിപ്പിക്കപ്പെടുന്നവരുടെ എണ്ണം 300-ല് താഴെയായി-295 പേര്.\nസ്റ്റേറ്റില് മതപരമായ ചടങ്ങുകള്‍ക്ക് പത്തു പേരില് താഴെ വ്യാഴാഴ്ച മുതല് ഒത്തുകൂടാമെന്നു ഗവര്‍ണര് അറിയിച്ചു. സോഷ്യല് ഡിസ്റ്റന്‍സിംഗ് പാലിക്കുകയും മാസ്‌ക്ക് ധരിക്കുകയും വേണം.\nതാഴ്ന്ന വരുമാനക്കാര് താമസിക്കുന്ന പ്രദേശങ്ങളിലാണു രോഗബാധയും രോഗം വന്നു പോയതിന്റെ തെളിവായ ആന്റിബോഡിയും കൂടുതലായി കണ്ടെത്തിയത്. ബ്രോങ്ക്‌സില് 34 ശതമാനം പേര്‍ക്കും ബ്രുക്ക്‌ലിനില് 28 ശതമാനത്തിനും ക്വീന്‍സില് 25 ശതമാനത്തിനും മന്‍ഹാട്ടനില് 20 ശതമാനത്തിനും സ്റ്റാറ്റന് ഐലന്‍ഡില് 19 ശതമാനത്തിനും ആന്റിബോഡി കണ്ടെത്തി. കറുത്തവരും ലാറ്റിനോകളും താമസിക്കുന്ന പ്രദേശങ്ങളിലാണു ഇവ കൂടുതലായി കണ്ടത്.\nകോവിഡ് ബാധിച്ച് ന്യു ജെഴ്‌സിയില് 168 പേര് മരിച്ചു. തലേന്ന് 162. പുതുതായി 1600-ല് പരം പേരില് രോഗബാധ കണ്ടെത്തി. ഇതോടെ സ്റ്റേറ്റില് രോഗബാധിര് ഒന്നര ലക്ഷം കഴിഞ്ഞു. പുതുതായി 261 പേരാണു ആശുപത്രിയിലായത്.\nഅടുത്ത ചൊവ്വാഴ്ച മുതല് ഏഴ് വാല്മാര്‍ട്ട് പരിസരത്ത് ക്വസ്റ്റ് ഡയഗ്നോസ്റ്റിക്‌സിന്റെ സ്വയം ടെസ്റ്റിംഗ് നടത്താന് സൗകര്യമുള്ള കേന്ദ്രങ്ങള് പ്രവര്‍ത്തനമാരംഭിക്കും\nകണക്ടിക്കട്ടില് 57 പേര് മരിച്ചു. തലേന്ന് 23.\nസ്പാനിഷ് ഫ്‌ലൂവിന്റെ കാലത്തേതു പോലെ (1918) ന്യു യോര്‍ക്ക് സിറ്റിയില് വിവിധ ഓഫീസുകള്‍ക്കും സ്ഥാപനങ്ങള്‍ക്കും സമയ വ്യത്യാസം ഏര്‍പ്പെടുത്തി ട്രയിന് യാത്രയിലെ തിരക്കും അതു വഴി കൊറോണ വ്യാപനവും കുറക്കുന്നതിനു ചര്‍ച്ച നടക്കുന്നു. സ്പാനിഷ് ഫ്‌ലൂവില് ന്യു യോര്‍ക്കില് 20,000 പേരാണു മരിച്ചത്. കോറോണ മരണം 23,000 പിന്നിട്ടു\nമെട്രോപ്പോളിറ്റന് ട്രാന്‍സിറ്റ് അതോറിട്ടിയുടെ ഭാഗമായ സബ് വേയിലും മറ്റും ജോലി ചെയ്യുന്ന 40 പേര് കൂടി കഴിഞ്ഞ മാസം മരിച്ചതോടെ എം.ടി.എയിലെ മരണ സംഖ്യ 123 ആയി. മരിച്ചവരുടെ കുടുംബത്തിനു5ലക്ഷം ഡോളര് നഷ്ടപരിഹാരം നല്‍കുന്ന കരാര് എം.ടി.എ. യൂണിയനുകളുമായി ഒപ്പു വച്ചിരുന്നു.\nMcConnell Vows To End Increased Unemployment Benefits During COVID-19 Pandemic


‘ഡല്‍ഹി ക്രൈമി’ന് എമ്മി പുരസ്‌കാരം – BHARATH NEWS\n‘ഡല്‍ഹി ക്രൈമി’ന് എമ്മി പുരസ്‌കാരം\nരാജ്യത്തെ നടുക്കിയ നിര്‍ഭയ കേസിനെ ആസ്പദമാക്കി എടുത്ത ഡല്‍ഹി ക്രൈമിന് എമ്മി പുരസ്‌കാരം. മികച്ച ഡ്രാമ സീരീസിനുള്ള എമ്മി പുരസ്‌കാരമാണ് ഡല്‍ഹി ക്രൈമിന് ലഭിച്ചത്. എമ്മി അവാര്‍ഡ് നേടുന്ന ആദ്യ ഇന്ത്യന് സീരിസാണ് ഡല്‍ഹി ക്രൈം.\nഎല്ലാവരും ഞെട്ടലോടെ കേട്ട വാര്‍ത്തയായിരുന്നു നിര്‍ഭയ സംഭവം. ബലാത്സംഗക്കേസില് പ്രതികളെ കണ്ടെത്തുന്നതിനായി ഡല്‍ഹി പൊലീസ് നടത്തിയ അന്വേഷണമാണ് സീരിസിലുള്ളത്. കുറ്റവാളികളുടെ ക്രൂരത എത്രത്തോളമായിരുന്നുവെന്ന് സീരിസില് ചര്‍ച്ച ചെയ്യുന്നു. നിര്‍ഭയ കേസ് അന്വേഷണ ഉദ്യോഗസ്ഥരിലുണ്ടാകുന്ന മാനസിക സംഘര്‍ഷങ്ങളും പറയുന്നു.\nഇന്തോ-കനേഡിയന് സംവിധായികയായ റിച്ചി മെഹ്ത്തയാണ് ഡല്‍ഹി ക്രൈം സീരിസ് സംവിധാനം ചെയ്തത്. ഏഴ് എപ്പിസോഡുകളായിട്ടാണ് സീരിസ് പ്രദര്‍ശിപ്പിച്ചത്. മികച്ച പ്രതികരണമാണ് ഡല്‍ഹി ക്രൈം പ്രദര്‍ശിപ്പപ്പോള് നേടിയിരുന്നത്.\nഡല്‍ഹി കേസ് അന്വേഷിക്കുന്ന വനിത പൊലീസ് ഉദ്യോഗസ്ഥയാണ് സീരിസിലെ പ്രധാന കഥാപാത്രം. ഷെഫാലി ഷാ, ആദില് ഹുസൈന്, രസിക ധുഗാന്, രാജേഷ് തൈലാങ് എന്നിവരാണ് പ്രധാന അഭിനേതാക്കള്. നിര്‍ഭയക്കും അമ്മയ്ക്കും അവാര്‍ഡ് സമര്‍പ്പിക്കുന്നതായി റിച്ചി മെഹ്ത പറഞ്ഞു.\nഈ ലോകം നിര്‍ഭയയോടും അമ്മയോടും ചെയ്തതെന്താണെന്ന് ചിന്തിക്കാത്ത ഒരു ദിവസം പോലും ജീവിതത്തിലില്ല. നമ്മള് ആരും അത് ഒരിക്കലും മറക്കില്ലെന്ന് ഞാന് പ്രതീക്ഷിക്കുന്നുവെന്നും അവാര്‍ഡ് സ്വീകരിച്ച റിച്ചി മെഹ്ത പറഞ്ഞു.\nPrevious സൂരറൈ പോട്രിലെ സൂര്യയുടെ അഭിനയത്തെ പ്രകീര്‍ത്തിച്ച് ഉര്‍വ്വശി\nNext ബാഹുബലിക്കുശേഷം രാജമൗലിയുടെ ‘ആര് ആര് ആര്’: ശബ്ദസാന്നിധ്യമായി ആമിര്‍ഖാനും മോഹന്‍ലാലും


കാന്‍സറും ഞാനും തമ്മിലെന്ത്? | memories| Books| arts| culture and entertainment| arts| culture and entertainment/literature\nകാന്‍സറും ഞാനും തമ്മിലെന്ത്?\nDec 13, 2013, 03:30 AM IST\nഫിബ്രവരി 4- ലോകകാന്‍സര് ദിനം. കാന്‍സറിനെ അതിജീവിച്ച പ്രശസ്ത നടന് ഇന്നസെന്റിന്റെ അനുഭവം വായിക്കാം.\nവര്‍ഷങ്ങള്‍ക്കു മുന്‍പാണ്. ഒരു നല്ല നട്ടുച്ചയ്ക്ക് ഇരിങ്ങാലക്കുടയിലെ എന്റെ പഴയ വീട്ടിലേക്ക് ഒരു പുരുഷനും സ്ത്രീയും കയറിവന്നു. അവര് വരുന്നത് ദൂരെനിന്നുതന്നെ കണ്ടിരുന്നെങ്കിലും ആരാണെന്ന് മനസ്സിലായില്ല. അടുത്തു വന്നിട്ടും അതുതന്നെ അവസ്ഥ. ഭാര്യയും ഭര്‍ത്താവുമാണ് എന്ന് ഞാന് ഏകദേശം ഊഹിച്ചു. കയറിയിരിക്കാന് പറഞ്ഞു. ആലീസ് അകത്ത് ഉച്ചമയക്കത്തിലായിരുന്നു.\n'ഇന്നസെന്റിന് എന്നെ മനസ്സിലായോ?' മധ്യവയസ്സു കഴിഞ്ഞ അയാള് ചോദിച്ചു.\nമനസ്സിലായി എന്ന് കളവു പറയാന് സാധിക്കില്ലായിരുന്നു. കാരണം അയാള് എന്റെ ഓര്‍മയുടെ ചുറ്റ\nഫിബ്രവരി 4- ലോകകാന്‍സര് ദിനം. കാന്‍സറിനെ അതിജീവിച്ച പ്രശസ്ത നടന് ഇന്നസെന്റിന്റെ അനുഭവം വായിക്കാം. കാന്‍സര് വാര്‍ഡിലെ ചിരി എന്ന പുസ്തകത്തില് നിന്ന്.\nമനസ്സിലായി എന്ന് കളവു പറയാന് സാധിക്കില്ലായിരുന്നു. കാരണം അയാള് എന്റെ ഓര്‍മയുടെ ചുറ്റുവട്ടത്തൊന്നുംതന്നെ ഉണ്ടായിരുന്നില്ല. അതുകൊണ്ട് അല്പം അക്ഷമകലര്‍ന്ന സ്വരത്തില് ഞാന് പറഞ്ഞു:\n'ഇല്ല, എനിക്ക് മനസ്സിലാവുന്നില്ല.'\nഅതു കേട്ട് അയാള്‍ക്ക് നീരസമൊന്നുമുണ്ടായില്ല. സോഫയില്‍നിന്ന് മുന്നോട്ടാഞ്ഞ് എന്റെ കൈപിടിച്ചുകൊണ്ട് അയാള് പറഞ്ഞു.\n'ഇത് ഞാനാ ഇന്നസെന്റേ, നൂര്‍ദീന്. ഇതെന്റെ ഭാര്യ.'\n'കാന്‍സര് വാര്‍ഡിലെ ചിരി' വാങ്ങാം\nBuy 'Laughing Cancer Away'\nനൂര്‍ദീന് എന്നു കേട്ടതും എന്റെ മനസ്സിന്റെ ചുമരിലെ നൂറുനൂറ് ജാലകങ്ങള് ഒറ്റയടിക്കു തുറന്നു. അതിലൂടെ എന്റെ യൗവനവും ഒരു കാലവും ഉള്ളിലേക്ക് തള്ളിക്കടന്നുവന്നു. പഴയ ഇരിങ്ങാലക്കുടയും ക്രൈസ്റ്റ് കോളേജ് പരിസരവും ഒരുപാട് സൗഹൃദങ്ങളും നിറഞ്ഞ ഓര്‍മകള്. അതിന്റെ നടുവില് എന്റെ തൊട്ടടുത്ത് നില്പുണ്ട് കെ. നൂര്‍ദീന് എന്ന ഈ മനുഷ്യന്. രൂപം ഇങ്ങനെയേ അല്ല എന്നു മാത്രം.\nപല സ്‌കൂളുകളിലും പലതവണ പയറ്റിയിട്ടും എനിക്ക് എട്ടാംക്ലാസിനപ്പുറം പോകാന് സാധിച്ചില്ല. ബുദ്ധി മറ്റുള്ള കുട്ടികളെക്കാള് ഉണ്ടായിരുന്നതുകൊണ്ട് എട്ടാം തരത്തിനുള്ളില്‍ത്തന്നെ പഠിക്കാനുള്ളതെല്ലാം പഠിച്ചുകഴിഞ്ഞു എന്നു പറഞ്ഞ് ഞാന് സ്‌കൂളിനോട് എന്നന്നേക്കുമായി വിടപറഞ്ഞു.\nനിയമപരമായി വിദ്യാഭ്യാസവുമായി വഴിപിരിഞ്ഞെങ്കിലും എന്റെ യൗവനം വിദ്യാഭ്യാസസ്ഥാപനങ്ങളുടെ പരിസരങ്ങളില്‍നിന്ന് പറിഞ്ഞുപോന്നില്ല. കാരണം, എന്റെ സുഹൃത്തുക്കളെല്ലാം ആ മതില്‍ക്കെട്ടിനകത്തുണ്ട്. അവര് ഇപ്പോഴും പഠിച്ചുതീരാത്തതുകൊണ്ട്, എന്നെപ്പോലെ എല്ലാം അതിവേഗം ഉള്‍ക്കൊള്ളാന് സാധിക്കാത്തതുകൊണ്ട് അതിനകത്തുതന്നെയുണ്ട്. ജയില്‍പ്പുള്ളികളെപ്പോലെ ജീവിക്കുന്ന അവരെക്കുറിച്ചോര്‍ത്ത് സങ്കടപ്പെട്ട് എത്രയോ പകലുകളില് ഞാന് ഇരിങ്ങാലക്കുട ഹൈസ്‌കൂളിന്റെയും ക്രൈസ്റ്റ് കോളേജിന്റെയും കന്മതിലുകളില് ചാരിനിന്നിട്ടുണ്ട്.\nഎന്റെ ക്രൈസ്റ്റ് കോളേജ് സംഘത്തിലെ പ്രധാനിയായിരുന്നു നൂര്‍ദീന്, ബാലചന്ദ്രന്, അഥീന ബാലകൃഷ്ണന്, ജഗദീഷ് ചന്ദ്രന്, ജോണ് എന്നിവര്. കോളേജിലെ ഈ സംഘവും ഞാനുമായുള്ള ബന്ധം പല പല ശാഖകളായി പടര്‍ന്നിരുന്നു. കോളേജിലെ ക്ലാസ്മുറികളിലേ എനിക്ക് കയറാന് പറ്റാതായിട്ടുള്ളൂ. കാന്റീന്‍മുതല് കളിക്കളങ്ങളില്‍വരെ ഞാനുണ്ടായിരുന്നു. 'ഇവരൊക്കെ പഠിപ്പുള്ളവരാണല്ലോ. എനിക്ക് പഠിക്കാന് സാധിക്കുന്നില്ലല്ലോ' എന്ന തോന്നലും സങ്കടവുമൊന്നും ലവലേശമില്ലായിരുന്നതുകൊണ്ട് എല്ലാവരുമായും ആത്മാര്‍ഥമായി ഇടപഴകാനും എനിക്കു സാധിച്ചു. 'ഇവര് ഇപ്പോള് പഠിക്കുന്നതെല്ലാം ഞാന് നേരത്തേ പഠിച്ചുതീര്‍ന്നുകഴിഞ്ഞതാണ്' എന്ന് സ്വയം ബോധിപ്പിച്ചുവെച്ചതുകൊണ്ടാണ് എനിക്ക് ഒരുതരത്തിലുള്ള അപകര്‍ഷബോധവും ഉണ്ടാകാതിരുന്നത്.\nകോളേജിലെ സമരങ്ങളിലെല്ലാം നൂര്‍ദീനായിരുന്നു നേതാവ്. അന്ന് അദ്ദേഹം എം.എ. ജോണിന്റെ പരിവര്‍ത്തനവാദിപാര്‍ട്ടിയുടെ കടുത്ത അനുയായിയായിരുന്നു. എന്ത് കുന്തമാണ് ഈ പരിവര്‍ത്തനവാദി എന്ന് എനിക്ക് അന്നും ഇന്നുമറിയില്ല. എന്നാലും എല്ലാ സമരങ്ങള്‍ക്കും മുന്നില് നൂര്‍ദീനൊപ്പം ഞാനുമുണ്ടാകും. ഒരിക്കല് ഒരു സമരം കാരണം കോളേജ് അടച്ചു. അന്ന് പ്രകടനത്തിനു മുന്നില് മൈക്ക് അനൗണ്‍സ്‌മെന്റുമായി നീങ്ങിയത് ഞാനായിരുന്നു. കാറില് കെട്ടിവെച്ച കോളാമ്പിമൈക്കിലൂടെ ഞാന് വിളിച്ചുപറഞ്ഞു: 'സരസ്വതീക്ഷേത്രത്തെ സമരാങ്കണമാക്കിയ ബാസ്റ്റിന് സാറിനോട് ഞാന് ചോദിക്കുകയാണ്...' എന്റെ അനൗണ്‍സ്‌മെന്റിനു പിറകെ നൂര്‍ദീനും ബാലചന്ദ്രനുമെല്ലാം നടന്നുവരും. എന്റെ ഈ സുഹൃത്തുക്കള് ക്രൈസ്റ്റ് കോളേജില് ഒരുപാടുകാലം തുടരണം എന്നത് എന്റെ സ്വകാര്യമായ ഒരു ആവശ്യമായിരുന്നു. അവര്‍കൂടി പോയാല് പുറത്ത് ഞാന് തനിച്ചായിപ്പോവുമായിരുന്നു.\nകാലം കുറച്ചു കഴിഞ്ഞപ്പോള് എല്ലാവരും പലവഴിക്കു പിരിഞ്ഞു. ബാലചന്ദ്രന് ബാങ്കില് ജോലിയായി, നൂര്‍ദീന് എങ്ങോട്ടോ പോയി, ഞാന് എന്റെ അലച്ചില് ആരംഭിച്ചു: ചെരിപ്പുകച്ചവടം, മുനിസിപ്പല് കൗണ്‍സിലര് കളി, തീപ്പെട്ടിക്കമ്പനി, സിനിമാനിര്‍മാണം, അഭിനയം.. വളരെ വൈകി ഒന്ന് പച്ചപിടിക്കാന്. നാലാളറിയുന്നയാളായി, ഭേദപ്പെട്ട രീതിയില് പണമുണ്ടായി. ഇരിങ്ങാലക്കുട വിടാത്തതുകൊണ്ട് സുഹൃത്തുക്കളെല്ലാവരും ചുറ്റിലുംതന്നെയുണ്ടായിരുന്നു, നൂര്‍ദീനൊഴികെ. പതുക്കെപ്പതുക്കെ ഞാന് നൂര്‍ദീനെ മറന്നു. എന്റെ ആത്മകഥയില്‍പ്പോലും അവന് വന്നില്ല. അത്രയ്ക്ക് ദൂരെ എവിടെയോ ആയിരുന്നു എന്റെ ചങ്ങാതി. ആ നൂര്‍ദീനാണ് അല്പം നരയും കഷണ്ടിയും പ്രായത്തിന്റെ സ്വാഭാവികതകളുമൊക്കെയായി ഭാര്യ താഹിറയ്‌ക്കൊപ്പം എന്റെ മുന്നിലിരിക്കുന്നത്. എത്ര കാലം!\nതന്റെ ജീവിതം പോയ വഴികളെക്കുറിച്ച് നൂര്‍ദീന് പറഞ്ഞു. ഒരുപാടുനേരം ഞങ്ങള് പല വഴികളിലേക്കു പറന്നുപോയി. ഒടുവില് നൂര്‍ദീന് വന്നകാര്യം പറഞ്ഞു:\nകാന്‍സര്‍രോഗികളെ പരിചരിക്കാനും അവര്‍ക്ക് ആശ്വാസം നല്കാനും അദ്ദേഹം 'ആല്‍ഫ പെയിന് ആന്‍ഡ് പാലിയേറ്റീവ് ക്ലിനിക്,' എന്നപേരില് ഒരു ശുശ്രൂഷാലയം തുടങ്ങുന്നു. ഞാന് അതിന്റെ പേട്രന് ആവണം.\nഎനിക്കിതു കേട്ടപ്പോള് പൊട്ടിച്ചിരിക്കാനാണു തോന്നിയത്. കാന്‍സറും ഞാനും തമ്മില് എന്തു ബന്ധം? പ്രത്യേകിച്ച് മനുഷ്യനെ ചിരിപ്പിച്ചു ജീവിക്കുന്ന ഞാനും കണ്ണീരിന്റെയും ദുഃഖത്തിന്റെയും ലോകമായ കാന്‍സറും തമ്മില് എങ്ങനെയാണ് ഒത്തുപോകുക? ഞാനിത് നൂര്‍ദീനോട് പറഞ്ഞു. പക്ഷേ, അയാള് വിട്ടില്ല. ഞാന്‍തന്നെ വേണം എന്ന നിര്‍ബന്ധം. അത് മുറുകിയപ്പോള് പാതിമനസ്സോടെ ഞാന് സമ്മതിച്ചു. ആല്‍ഫ പെയിന് ആന്‍ഡ് പാലിയേറ്റീവ് ക്ലിനിക് തുടങ്ങി. ഞാന് ഇടയ്ക്ക് അവിടെ പോയിത്തുടങ്ങി. കാന്‍സര്‍രോഗികളുമായി നേര്‍ക്കുനേര് നിന്നു. അവരുടെ വാടിയ മുഖം ആദ്യമായി കണ്ടു.\nപിന്നീട് ഞാന് പതുക്കെപ്പതുക്കെ ആല്‍ഫയുടെ പ്രവര്‍ത്തനങ്ങളുടെ ഭാഗമായി. വീട്ടില് ആലീസിന് ഇത് മനസ്സിലാക്കാന് വിഷമമായിരുന്നു. കാശ് എണ്ണിവാങ്ങാതെ ഞാന് ഒരു പരിപാടിക്കും പുറത്തേക്കിറങ്ങാറില്ല. അതില് യാതൊരുവിധ തെറ്റും എനിക്ക് തോന്നിയിട്ടുമില്ല. ആ ഞാനാണ് ഷൂട്ടിങ് ഇല്ലാത്ത ദിവസങ്ങളില് കുളിച്ച് കുപ്പായം മാറി ആല്‍ഫയിലേക്ക് ഓടുന്നത്.\nഎന്റെ മാനസികാവസ്ഥ മനസ്സിലാക്കാന് ഒരിക്കല് ഞാന് ആലീസിനെയും ആല്‍ഫയിലേക്ക് കൂട്ടി. ഞാന് നടന്ന വഴികളിലൂടെ അവളും നടന്നു, കണ്ടതെല്ലാം കണ്ടു. അവള്‍ക്കും കാര്യം പിടികിട്ടി. പിന്നീട് ഞങ്ങള് കുടുംബത്തോടെയായി യാത്ര. അവിടെ രോഗികള്‍ക്കൊപ്പം, ജീവിതംതന്നെ ആതുരശാന്തിക്കായി സമര്‍പ്പിച്ച നല്ലവരായ കുറെ ഡോക്ടര്‍മാരും ഞങ്ങള്‍ക്ക് സുഹൃത്തുക്കളായി. ഡോ. വി.പി. ഗംഗാധരന്, ഡോ. മോഹന്‍ദാസ്, ഡോ. രാജഗോപാല്... രോഗികളും ഡോക്ടര്‍മാരും ചേര്‍ന്ന് ഞങ്ങളുടെ കുടുംബം വലുതായി.\nആല്‍ഫ പെയിന് ആന്‍ഡ് പാലിയേറ്റീവ് ക്ലിനിക്കിന് പണം സ്വരൂപിക്കാനായി പല തവണ ഷൂട്ടിങ്തിരക്കുകള് മാറ്റിവെച്ച് ഞാന് ഗള്‍ഫ് രാജ്യങ്ങളില് പോയി. മമ്മൂട്ടി, ദിലീപ്, ബിജു മേനോന് എന്നിവര് പ്രതിഫലമായി ഒന്നും വാങ്ങാതെയാണ് സഹായവുമായി എത്തിയത്. അത് ആല്‍ഫയ്ക്ക് വലിയ താങ്ങായി. വേദനയിലേക്കും വിഷാദത്തിലേക്കും വീണ ഒരുപാട് രോഗികള്‍ക്ക് ആല്‍ഫ സാന്ത്വനമായി. അതിലൊരാളാവാന് സാധിച്ചത് എനിക്ക് മറ്റൊന്നും തരാത്ത മനഃസംതൃപ്തി തന്നു. നൂര്‍ദീന് എന്ന നല്ല ചങ്ങാതി എന്നില് നിക്ഷേപിച്ച വിശ്വാസത്തിന് നന്ദി.\nരോഗം: മറ്റുള്ളവര്‍ക്കുമാത്രം വരുന്ന അവസ്ഥ\nഎല്ലാ മനുഷ്യരും വിശ്വസിക്കുന്നത് രോഗം എന്നത് മറ്റുള്ളവര്‍ക്കു മാത്രം വരുന്നതാണ് എന്നാണ്. തന്നെ അത് തൊടുകയേ ഇല്ല എന്ന് ഓരോരുത്തരും കരുതുന്നു. ഞാനും അങ്ങനെയാണ് കരുതിയിരുന്നത്. അസുഖങ്ങളൊന്നും നമുക്കുള്ളതല്ല എന്ന അടിയുറച്ച വിശ്വാസത്തിലാണ് ഞാന് ജീവിച്ചത്.\nഏഴു വര്‍ഷം മുന്‍പ് മൂത്രമൊഴിക്കുമ്പോള് ചെറിയ ഒരു വേദന വന്നപ്പോള് എന്റെയീ വിശ്വാസത്തിന് നേരിയ ഉടവുതട്ടി. അന്ന് തൃശ്ശൂരിലെ ഡോ. ആന്റണിയെയാണ് കണ്ടത്. ധാരാളം വെള്ളം കുടിക്കാന് പറഞ്ഞു. വെള്ളം കുടിച്ചാല് മൂത്രമൊഴിക്കാന് കൂടുതല് തോന്നും, അപ്പോള് വേദന അധികമാകുകയല്ലേ ചെയ്യുക എന്ന് ഞാന് ചോദിച്ചു. അപ്പോള് ആന്റണി ഡോക്ടര് പറഞ്ഞു: 'ബ്ലാഡറില് പൊട്ടു വന്നതാണ്. മൂത്രമൊഴിക്കാന് തോന്നുമ്പോള് കിടന്നിട്ട് മൂത്രമൊഴിക്കുക.'\n'വഴിയില് വെച്ച് മൂത്രമൊഴിക്കാന്‍തോന്നിയാല് റോഡില് കിടന്നിട്ട് മുള്ളേണ്ടിവരുമോ?' ഞാന് ചോദിച്ചു. ആന്റണി ഡോക്ടര് ആര്‍ത്തുചിരിച്ചു. അല്പദിവസങ്ങള് കഴിഞ്ഞപ്പോള് അത് മാറി. ഞാന് പഴയ വിശ്വാസത്തിലേക്കുതന്നെ തിരിച്ചുവരാന് ശ്രമങ്ങള് തുടങ്ങി.\nപിന്നീടൊരിക്കലാണ് പ്രോസ്റ്റേറ്റ് എന്‍ലാര്‍ജ്‌മെന്റ് ഉണ്ടായത്. 'ബയോപ്‌സി' എന്ന വാക്ക് അന്നാണ് ഞാന് ആദ്യമായി കേട്ടത്. സത്യംപറഞ്ഞാല് പേടിച്ചുപോയി. അതും മാറി. 'കാര്‍പ്പല് ടണല് സിന്‍ഡ്രോം' അതിനും ശേഷമാണ് വന്നത്. ഉള്ളംകൈയില് വേദനയാണ് ലക്ഷണം. കേള്‍ക്കാന് നല്ല സുഖമുള്ള പേരായിത്തോന്നി. 'കാര്‍പ്പല് ടണല് സിന്‍ഡ്രോം'! മോഹന്‍ലാലിനോടും ദിലീപിനോടുമെല്ലാം ഞാന് ചോദിച്ചിട്ടുണ്ട്: 'നിനക്കുണ്ടോ കാര്‍പ്പല് ടണല് സിന്‍ഡ്രോം?' അവര് വാപൊളിച്ചിരിക്കുമ്പോള് ഞാന് തലയുയര്‍ത്തിപ്പിടിച്ചു പറയും: 'എനിക്കുണ്ട്, ചെറിയ അസുഖമല്ല, മനസ്സിലാക്കിക്കോ. കാര്‍പ്പല് ടണല് സിന്‍ഡ്രോം...!' അതും എന്റെ സുഹൃത്തായ ഡോ. ജോസിന്റെ ഓപ്പറേഷനിലൂടെ മാറി. ചെറിയ ചെറിയ രീതിയില് ഇത്തരം ചില അസുഖങ്ങള് വന്ന് മാറിയാലുടനെ ഞാന് പൂര്‍വാധികം ശക്തിയായി പഴയ വിശ്വാസത്തിലേക്ക് മടങ്ങും: മഹാരോഗങ്ങള് മറ്റുള്ളവര്‍ക്കു മാത്രം വരുന്നതാണ്. മനുഷ്യനെ ചിരിപ്പിക്കുന്ന എനിക്ക് അത്തരം രോഗങ്ങള് വരില്ല, വരാന് യാതൊരു ന്യായവുമില്ല. വന്നാല്‍പ്പിന്നെ ഞാനെങ്ങനെ മനുഷ്യരെ ചിരിപ്പിക്കും?\nഅങ്ങനെയിരിക്കുമ്പോഴാണ് നാവിന് ഒരു തടിപ്പ് വരുന്നത്. ഇരിങ്ങാലക്കുടയിലെ എന്റെ സഹപാഠികൂടിയായ ഡോ. മാര്‍ട്ടിന്റെ അടുത്തുപോയി. അദ്ദേഹം ഇ.എന്.ടി. വിദഗ്ധനാണ്. തടിപ്പ് നല്ലതല്ല, എടുത്തുകളയാം. എറണാകുളത്തായിരുന്നു ആസമയം എനിക്ക് ഷൂട്ടിങ്. ഡോ. വി.പി. ഗംഗാധരന് അവിടെയുണ്ട്. ഒരേ സ്‌കൂളിലാണ് ഞങ്ങള് പഠിച്ചതെങ്കിലും രോഗി ഡോക്ടര് ബന്ധം ഉണ്ടായിരുന്നില്ല. ഞാന് ഗംഗാധരനെ ചെന്നുകണ്ടു. സഹപാഠികള് എന്നതില്‍നിന്ന് ഞങ്ങള് ഒരുനിമിഷംകൊണ്ട് ഡോക്ടര് രോഗി എന്ന അവസ്ഥയിലേക്കു മാറി. പരിശോധനയ്ക്കുശേഷം ഗുളിക കഴിക്കാനാണ് പറഞ്ഞത്, എന്നിട്ടു നോക്കാം. മരുന്ന് കൃത്യമായി കഴിച്ചതോടെ ആ തടിപ്പ് മാറുകയും ചെയ്തു.\nഎന്റെ നാവിന്റെ തടിപ്പ് മാറിയ ആ സമയത്തുതന്നെയാണ് ആല്‍ഫ പെയിന് ആന്‍ഡ് പാലിയേറ്റീവ് ക്ലിനിക്കിന്റെ ഒരു ധനസമാഹരണയോഗം ചേറ്റുവയില് ചേരുന്നത്. ഞാന് ചെന്നു. പ്രഗല്ഭരായ ഡോക്ടര്‍മാരുണ്ട്, കുറേ സമ്പന്നരുണ്ട്. സാധാരണ എവിടെയും നേരമ്പോക്കുകളിലൂടെ കാര്യം പറഞ്ഞിരുന്ന എന്റെ നാക്ക് അന്ന് മറ്റൊരു വഴിക്ക് തിരിഞ്ഞു. ഞാന് പറഞ്ഞു:\n'ഇത്രനാളും ഓടിച്ചാടി നടന്നിരുന്ന ഞാന് നാവിന്റെ തുമ്പില് ഒരു ചെറിയ തടിപ്പു വന്നതോടെ രോഗിയായി, കിടപ്പിലായി, പരിഭ്രമിച്ചു. ഇത്രയ്‌ക്കൊക്കെയേ ഉള്ളൂ ജീവിതം. ഒരു മാത്ര മാറിയാല് മതി അതു തലകീഴായിമറിയാന്. ഈ യോഗത്തില് ഇരിക്കുന്ന നമ്മില് ആര്‍ക്കൊക്കെ, എന്തൊക്കെ, എപ്പോഴൊക്കെയാണ് സംഭവിക്കുക എന്ന് ആര്‍ക്കറിയാം?' എല്ലാവരും അത് കേട്ടിരുന്നു. ചേറ്റുവയിലെ കായലില്‍നിന്ന് വന്ന തണുത്ത കാറ്റ് ഞങ്ങളെ കടന്നുപോയി.\nഎത്രയോ കാലമായി ഞാന് ആല്‍ഫ പെയിന് ആന്‍ഡ് പാലിയേറ്റീവ് ക്ലിനിക്കിന്റെ യോഗങ്ങളില് പങ്കെടുക്കുന്നു. എന്നാല് ഈ യോഗത്തില് എന്നെക്കൊണ്ട് ഇങ്ങനെ ചില വാക്കുകള് പറയിച്ചത് ഏത് അജ്ഞാതശക്തിയാണ് എന്ന് എനിക്ക് ഇന്നുമറിയില്ല.\nഅവിടെനിന്നും കുറെ ദിവസങ്ങള്‍കൂടി കഴിഞ്ഞു. അപ്പോഴാണ് ഭക്ഷണം കഴിക്കുമ്പോള് ചെറിയൊരു അസ്വസ്ഥത വന്നത്. ഭക്ഷണസാധനങ്ങള് ഇറക്കിക്കഴിഞ്ഞാലും ഇറക്കിയോ എന്നൊരു സംശയം. അത് വല്ലാതെ വര്‍ധിച്ചപ്പോള് ഞാന് വീണ്ടും എറണാകുളത്തേക്ക് പോയി. ഗംഗാധരന്റെ മുന്നില്‍ത്തന്നെയാണ് എത്തിയത്. ഇ.എന്.ടി. വിദഗ്ധനെ കാണിച്ചു. നാവിന്റെയും തൊണ്ടയുടെയും സ്ഥാനത്ത് ഒരു ചെറിയ തടിപ്പ്. കുഴപ്പമൊന്നുമില്ല. എങ്കിലും ബയോപ്‌സി എടുത്തുകളയാം എന്ന് ഗംഗാധരന് പറഞ്ഞു. കുറച്ചുകാലത്തിനുശേഷം വീണ്ടും ബയോപ്‌സി എന്ന വാക്കുകേട്ടു. തൊണ്ട ചുരണ്ടി ബയോപ്‌സിക്കയച്ചു. ഇനി റിസള്‍ട്ട് വരണം.\nവീട്ടിലെത്തി. മനസ്സ് എവിടെയോ കിടന്ന് കറങ്ങുകയാണ്. ബയോപ്‌സിക്കയച്ചു എന്നു കേട്ടപ്പോള് മുതല് ആലീസിനും മകന് സോണറ്റിനും അവന്റെ ഭാര്യ രശ്മിക്കും ഭയം തുടങ്ങി. പലതും പറഞ്ഞ് ഞാനവരെ ചിരിപ്പിക്കാന് ശ്രമിച്ചു. ചിരിയുടെ ചെറിയ ഇടവേള കഴിഞ്ഞാല് അവര് വീണ്ടും സങ്കടത്തിലേക്കുതന്നെ തിരിച്ചുപോകും. മഹാരോഗങ്ങള് എനിക്കുള്ളതല്ല എന്ന വിശ്വാസത്തിലേക്ക് തിരിച്ചുപോയി ഞാന് എന്റെയുള്ളിലെ ആശങ്കകളെ മായ്ച്ചുകളയാന് ശ്രമിച്ചു.\nതോംസണ് വില്ല എന്ന ഒരു സിനിമയിലായിരുന്നു ഞാന് ആ സമയത്ത് അഭിനയിച്ചിരുന്നത്. ഡെന്നിസ് ജോസഫ് തിരക്കഥയെഴുതിയ ചിത്രം. കുട്ടിക്കാനത്തായിരുന്നു ഷൂട്ടിങ്. ഒരു പള്ളീലച്ചനായിട്ടാണ് ഞാന് അതില് അഭിനയിക്കുന്നത്. ക്‌നാനായ വിഭാഗക്കാരനായ കഥാപാത്രം കത്തോലിക്കാവിഭാഗത്തിലുള്ള സ്ത്രീയെ കല്യാണം കഴിച്ചതിനെച്ചൊല്ലിയുണ്ടായ പ്രശ്‌നങ്ങള് രമ്യമായി പറഞ്ഞും പ്രാര്‍ഥിച്ചും തീര്‍ക്കുന്ന രംഗമാണ് എനിക്ക് അഭിനയിക്കേണ്ടിയിരുന്നത്. പള്ളീലച്ചന്റെ വേഷമിട്ട് ഞാന് നിന്നു. മലയോരപ്രദേശമായ കുട്ടിക്കാനത്ത് ഇടയ്ക്കിടെ മഴ പെയ്യും. മാനം എപ്പോഴും മഴക്കാര് പുരണ്ടുനില്‍ക്കും. എപ്പോഴും മൂടിക്കെട്ടിയ അവസ്ഥയാണ്. സാധാരണ ഒരു മനുഷ്യന്റെ മനസ്സിനുതന്നെ ഒരു ഉഷാര് തോന്നില്ല. മൂകതയും ഏകാന്തതയും ഇങ്ങനെ മൂളിപ്പറന്നു നില്ക്കും. മേഘം തെന്നുമ്പോള് വന്നുവീഴുന്ന വെളിച്ചത്തിലാണ് ഷൂട്ടിങ് തുടരുന്നത്.\nഷൂട്ടിനിടയില് വീട്ടില്‍നിന്ന് ഫോണ് വന്നു. മകന് സോണറ്റാണ്.\n'ബയോപ്‌സി റിസള്‍ട്ട് എന്തായി?' അപ്പുറം ആലീസിന്റെ അടഞ്ഞ ശബ്ദം.\nഅവളുടെ ശബ്ദത്തില് പേടി കലര്‍ന്ന ഒരു വെമ്പല് എനിക്കു കേള്‍ക്കാന് സാധിച്ചു.\n'എന്തിനാണ് ഇങ്ങനെ തിരക്കുപിടിക്കുന്നത്? വൈകുന്നേരം അന്വേഷിച്ച് പറയാം' -ഞാന് പറഞ്ഞു.\n'അറിയുമെങ്കില് ഒന്ന് തുറന്നു പറഞ്ഞൂടെ?' ആലീസ് വിടുന്നില്ല, അവള് വിതുമ്പുകയാണ്.\nഅവളുടെ നിര്‍ബന്ധത്തിന് വഴങ്ങി ഞാന് ഗംഗാധരനെ വിളിച്ചു. ഫോണ് അടിക്കുന്നുണ്ട്, പക്ഷേ, എടുക്കുന്നില്ല. അപ്പോള് എന്റെ മനസ്സിലും കുട്ടിക്കാനത്തെ ആകാശംപോലെ ആശങ്കയുടെ കാര്‍മേഘങ്ങള് കയറി. എന്താണ് ഗംഗാധരന് ഫോണെടുക്കാത്തത്? കടുത്ത എന്തെങ്കിലും കാര്യങ്ങള് അറിഞ്ഞിട്ടും എന്നോട് പറയാന് മടിച്ചിട്ടാണോ? അദ്ദേഹം എനിക്ക് ഡോക്ടര് മാത്രമല്ലല്ലോ, സഹപാഠികൂടിയല്ലേ. പറയാന് സങ്കടം വന്നതുകൊണ്ടാവുമോ? മനസ്സില് ചോദ്യങ്ങള് നിറഞ്ഞു. മഹാരോഗങ്ങള് അനുഭവിക്കുന്ന കാലമല്ല ഏറ്റവും കഠിനമായത്. രോഗമെന്താണ് എന്നറിയുന്നതിന് തൊട്ടു മുന്‍പുള്ള നിമിഷങ്ങളാണ്. പല ജന്മങ്ങളുടെ യാതന ആ സമയങ്ങളില് നിങ്ങള് അനുഭവിക്കും. നിമിഷങ്ങള്‍ക്ക് യുഗങ്ങളുടെ ദൈര്‍ഘ്യമുണ്ടാകും. എന്തു കണ്ടാലും എന്തു കേട്ടാലും മനസ്സില് തടയില്ല. എന്റെ മനസ്സും അങ്ങനെയായി.\nഞാന് വീണ്ടും വിളിച്ചു, അപ്പോഴും എടുക്കുന്നില്ല.\nചോദ്യങ്ങള് നേരത്തേയുള്ളതിലും പെരുകി.\nആകാശത്ത് കാര്‍മേഘങ്ങള് വന്നു നിറഞ്ഞു. വലിയ മഴ വരാനുള്ള ഒരുക്കമാണ്. പച്ചപ്പ് നിറഞ്ഞ മലയോരഭൂമി മുഴുവന് ഇരുണ്ടു നില്ക്കുന്നു. കാറ്റില് വല്ലാത്തൊരു ഈര്‍പ്പം. രണ്ട് സീന് കൂടി എടുക്കാനുണ്ട്. അല്പം വലിയ സീനുകളാണ്. ഉള്ള വെളിച്ചം പോകുന്നതിനു മുന്‍പ് അത് എടുത്തു തീര്‍ക്കണം എന്ന് സംവിധായകന് പറഞ്ഞു. ശരി, ഞാന് തയ്യാറായി.\nഷൂട്ടിങ് തുടങ്ങി. ഇടയ്ക്ക് വെയില് വന്നു, അടുത്ത നിമിഷം മങ്ങി. ഷോട്ടുകളുടെ ഇടവേളയിലെപ്പോഴോ ഞാന് ഒരിക്കല്‍ക്കൂടി ഗംഗാധരനെ വിളിച്ചു. രണ്ടാമത്തെ ബെല്ലില് അയാള് ഫോണ് എടുത്തു.\n'ഞാന് ഒരുപാട് വിളിച്ചു...'\n'ഞാന് ഒരു മരിച്ച വീട്ടില് നില്ക്കുകയാണ്. പത്തുമിനിട്ട് കഴിഞ്ഞ് വിളിക്കാം.' പതിഞ്ഞ ശബ്ദത്തില് ഗംഗാധരന് പറഞ്ഞു. ഞാനത് വീട്ടില് ആലീസിനെ വിളിച്ചു പറഞ്ഞു. അപ്പോള് അവള് ചോദിച്ചു:\nശരിയാണല്ലോ. എനിക്കും തോന്നി. അതെന്തിനാ അങ്ങനെ പറഞ്ഞത്? പെട്ടെന്ന് പറയാനുള്ള മടികൊണ്ടായിരിക്കുമോ?\n'സാര്, നല്ല മഴ വരുന്നു...' സംവിധായകന് പറഞ്ഞു. ഞാന് മനസ്സിനെ എങ്ങോട്ടും ചിതറാനനുവദിക്കാതെ പിടിച്ചുകെട്ടാന് വല്ലാതെ പണിപ്പെട്ടു. ക്യാമറ വെക്കുമ്പോള് ഇന്നസെന്റ് എന്ന എന്റെ മനസ്സിലുള്ളതല്ല മുഖത്ത് വരേണ്ടത്, കഥാപാത്രമായ പള്ളീലച്ചന്റെ മനസ്സിലുള്ളതാണ്. ഞാന് വല്ലാതെ ബുദ്ധിമുട്ടി.\nസന്ധ്യയാവുന്നതിനനുസരിച്ച് ആകാശത്ത് കാര്‍മേഘങ്ങള് വന്നുനിറഞ്ഞു. മങ്ങിയ വെളിച്ചത്തിലൂടെ പക്ഷികള് തിരിച്ച് കൂടുകളിലേക്ക് പറക്കുന്നു. എന്റെ ഫോണില് വീട്ടില്‍നിന്ന് വിളി വന്നുകൊണ്ടേയിരുന്നു.\nഡയറക്ടര് ട്രോളി ഷോട്ടിനൊരുങ്ങുന്നു. ഗംഗാധരന് പറഞ്ഞ പത്തുമിനിട്ട് എനിക്ക് പത്തു കൊല്ലമായിത്തോന്നി. സഹിക്കാന് സാധിക്കാതെ ഞാന്, എന്നെ ഓപ്പറേറ്റ് ചെയ്ത ഡോ. ഇടിക്കുളയെ വിളിച്ചു. ഷീല എന്ന ഒരു തമിഴ് ഡോക്ടറാണ് ഫോണ് എടുത്തത്. ഞാന് അവരോടു കാര്യം ചോദിച്ചു:\n'ഡോക്ടര്‍ക്കിട്ട് കേള്' അവര് പറഞ്ഞു. എത്ര പറഞ്ഞിട്ടും അവര് അതുതന്നെ ആവര്‍ത്തിച്ചുകൊണ്ടിരുന്നു. ഞാന് ഫോണ് വെച്ചു. കുട്ടിക്കാനത്തെ തണുത്ത കാറ്റിലും ഞാന് വിയര്‍ത്തു.\nഅപ്പോള് ഫോണ് ബെല്ലടിച്ചു; ഗംഗാധരനാണ്.\n'വീട്ടില്‍നിന്ന് വിളിയോട് വിളി ഡോക്ടറേ. ബയോപ്‌സി റിസള്‍ട്ട് എന്തായി എന്ന് ചോദിച്ചുകൊണ്ട്. അവരെ ഒന്ന് സമാധാനിപ്പിക്കാനാ' ഞാന് പറഞ്ഞു.\n'ഇപ്പോ ഇന്നസെന്റ് എവിടെയാ?' ഗംഗാധരന് പതിവിലും ശാന്തമായ സ്വരത്തില് ചോദിച്ചു.\n'ഒരു കാര്യം ചെയ്യ്, നാളെ ഹോസ്പിറ്റലിലേക്ക് വാ.' ഗംഗാധരന് പറഞ്ഞു.\n'എന്തെങ്കിലും കുഴപ്പം?' ഞാന് ചോദിച്ചു.\n'കൊഴപ്പമൊന്നുമില്ല. മകനെയും കൂട്ടി വാ,' അദ്ദേഹം പറഞ്ഞു.\nപിന്നെയും എന്തൊക്കെയോ കാര്യങ്ങള് ഗംഗാധരന് പറഞ്ഞു. ഒന്നും ഞാന് കേട്ടില്ല. ഫോണ് കട്ടായപ്പോള് മനസ്സില് ഒരു ചോദ്യം മിന്നി: 'ഇനി എനിക്ക് എത്രകാലം?'\nവീട്ടില് വിളിച്ച് മകനോട് രാവിലെ വണ്ടിയുമായി എറണാകുളത്ത് എത്താന് പറഞ്ഞു, ഞാനുമെത്താം.\nഷൂട്ടിങ് തുടര്‍ന്നു. ഞാന് വീണ്ടും പള്ളീലച്ചനായി.\nമലമ്പ്രദേശമായതുകൊണ്ട് ഒരു പഴയ ഡിസ്‌പെന്‍സറിയിലായിരുന്നു ഞങ്ങള്‍ക്ക് മേക്കപ്പിനും മറ്റും സൗകര്യം ചെയ്തിരുന്നത്. ഒരു സീന്‍കൂടി എടുത്താല് കഴിഞ്ഞു എന്ന് സംവിധായകന് പറഞ്ഞു. പുതിയ ആളായതുകൊണ്ട് നിര്‍ബന്ധിക്കാന് പറ്റില്ല.\nഅന്ന് എന്തോ എനിക്ക് ഇടയ്ക്കിടെ ബാത്ത്‌റൂമില് പോകാന് തോന്നി. നാലു കിലോമീറ്റര് അപ്പുറത്ത് ഞങ്ങള് താമസിക്കുന്ന സ്ഥലത്ത് പോണം. ഒന്നിലധികം തവണ ഞാന് അവിടെപ്പോയി. ഒരു തവണ ചെന്നപ്പോള് നിര്‍മാതാവും മറ്റു ചിലരും ചേര്‍ന്ന് മുറ്റത്തിരുന്ന് മദ്യം കഴിക്കുന്നു.\n'കൂടുന്നോ?' അവരിലാരോ ചോദിച്ചു.\n'ഷൂട്ടിങ് കഴിഞ്ഞില്ല,' ഒരു വിളറിയ ചിരിയോടെ ഞാന് പറഞ്ഞു. അവര് അതുകേട്ട് ചിരിച്ചു.\nതമാശ അഭിനയിക്കുന്നവര്‍ക്ക് വലിയൊരു ഗതികേടുണ്ട്. ജീവിതത്തിലും ഒരുനിമിഷം അവര് ചിരിക്കാതിരിക്കുന്നത് മറ്റുള്ളവര്‍ക്ക് ചിന്തിക്കാന് സാധിക്കില്ല. എന്തെങ്കിലും നേരമ്പോക്ക് പറഞ്ഞുകൊണ്ടേയിരിക്കണം. സിനിമയില് മാത്രമല്ല, ജീവിതത്തിലും നമ്മില്‍നിന്ന് ജനങ്ങള് നര്‍മം പ്രതീക്ഷിക്കുന്നു. നമ്മുടെ മാനസികാവസ്ഥ ഒരു വിഷയമേ അല്ല.\nഒരു നിമിഷം മിണ്ടാതിരുന്നപ്പോള് നടി അനന്യ വന്നു ചോദിച്ചു:\n'അങ്കിള്, അങ്കിളിനെന്തെങ്കിലും പ്രശ്‌നങ്ങള് ഉണ്ടോ?'\n'ഇല്ല, ഒന്നുമില്ല,' ഞാന് അവളോട് തീര്‍ത്തുപറഞ്ഞു. തേയിലത്തൊഴിലാളികളുടെ കുട്ടികള് വന്ന് ഓട്ടോഗ്രാഫ് വാങ്ങി, ആരൊക്കെയോ ഒപ്പം നിന്ന് ഫോട്ടോയെടുത്തു. എനിക്കുചുറ്റും എല്ലാവരും ചിരിച്ചുകൊണ്ടേയിരുന്നു. ഞാന് മാത്രം ചിരിക്കും സങ്കടത്തിനുമിടയിലെ ഏതോ ഇടനാഴിയില് കുരുങ്ങിനിന്നു.\n'സാര്, ലൈറ്റ് പോകാറായി' സംവിധായകന് വീണ്ടും വന്ന് പറഞ്ഞു.\n'അതെ, വെളിച്ചം അണയാറായി. അതിനുമുന്‍പ് ജോലി തീര്‍ക്കണം.' ഞാന് ഡയലോഗ് കൊണ്ടുവരാന് പറഞ്ഞു. വീട് മറന്നു, ഗംഗാധരനെ മറന്നു, ബയോപ്‌സി മറന്നു, ആസ്പത്രി മറന്നു. എനിക്ക് ഈ സീന് എത്രയും വേഗം തീര്‍ക്കണം...\nഷൂട്ടിങ് തീരുമ്പോഴേക്കും രാത്രിയായി. തിരിച്ച് താമസസ്ഥലത്തേക്കു പോകുമ്പോള് മഞ്ഞും ഇരുട്ടും കുഴഞ്ഞുനില്ക്കുന്നതിനിടയില് മങ്ങിക്കാണുന്ന മലയുടെ രൂപങ്ങളിലേക്കു നോക്കി ഞാനിരുന്നു. എനിക്കൊപ്പം എന്റെ അമ്മായിയുടെ മകനായ വിന്‍സെന്റ് വെള്ളാനിക്കാരനുമുണ്ടായിരുന്നു. അവനുവേണ്ടി ഞാന് അല്പം മദ്യം കരുതിയിരുന്നു. ഓപ്പറേഷന് കഴിഞ്ഞതിനുശേഷം ഞാന് ഉറങ്ങാനായി ഒരു ഗുളിക കഴിക്കുന്നുണ്ട്. അത് കഴിച്ചു. വീട്ടിലേക്ക് വിളിച്ചു. എല്ലാവരുടെയും ശബ്ദം താണിരിക്കുന്നു. ആലീസിന്റെ ശബ്ദത്തില് നിറയെ തേങ്ങലുകള്. കുഴപ്പമൊന്നുമില്ല എന്നാണ് ഗംഗാധരന് പറഞ്ഞത് എന്നുപറഞ്ഞ് ഞാന് അവരെ ആശ്വസിപ്പിക്കാന് ശ്രമിച്ചു. എന്നാല് പറയുന്ന എനിക്കും കേള്‍ക്കുന്ന അവര്‍ക്കുമറിയാമായിരുന്നു കുഴപ്പമുണ്ട് എന്ന്. അതുകൊണ്ട് വാക്കുകള്‍ക്ക് ഞങ്ങള്‍ക്കിടയില് അര്‍ഥമില്ലാതായി.\nഅന്നു രാത്രി ഞാന് ഉറക്കത്തിനും ഉണര്‍ച്ചയ്ക്കുമിടയിലെ ഏതോ അവസ്ഥയിലായിരുന്നു. പുറത്ത് ആര്‍ത്തലച്ച് മഴ ചെയ്യുമ്പോഴും ഞാന് വിയര്‍ത്തുകൊണ്ടേയിരുന്നു...\nപിറ്റേന്ന് രാവിലെ കുളിച്ച് ഞാന് കുട്ടിക്കാനത്തുനിന്ന് കൊച്ചിയിലേക്ക് പുറപ്പെട്ടു. റോഡെല്ലാം മഴനനഞ്ഞുകിടക്കുന്നു. സാധാരണ യാത്രചെയ്യുമ്പോള് ഞാന് വണ്ടിയുടെ ഗതി നോക്കാറുണ്ട്. ഡ്രൈവറെ ശ്രദ്ധിക്കും. ആക്‌സിലറേറ്ററും ബ്രേക്കും ചവിട്ടുന്നത് ശ്രദ്ധിക്കും. എന്നാല് ആ യാത്രയില് ഞാന് ഒന്നും ശ്രദ്ധിച്ചില്ല. പുറത്തെ കാഴ്ചകളിലേക്ക് വെറുതേ നോക്കിയിരുന്നു. പക്ഷേ, ഒന്നും ഞാന് കണ്ടില്ല. മനുഷ്യന്റെ കണ്ണല്ല, മനസ്സാണ് എല്ലാം കാണുന്നത് എന്ന് അപ്പോഴാണ് എനിക്കു മനസ്സിലായത്.\nപെട്ടെന്ന് മരം കയറ്റിയ ഒരു ലോറി എന്റെ വണ്ടിയെ ഉരസിക്കടന്നുപോയി. വണ്ടി ഉലഞ്ഞു. ഡ്രൈവര് ഞെട്ടിത്തിരിഞ്ഞ് എന്നെ നോക്കി. 'എന്റെ തെറ്റല്ല, ലോറിഡ്രൈവറുടേതാണ്' എന്നാണ് ആ നോട്ടത്തിലൂടെ പറയാന് ഉദ്ദേശിച്ചത്. എന്നാല് യാതൊരു ഭാവവുമില്ലാതെ ഇരുന്ന എന്റെ മുഖം കണ്ട് അയാള് അന്തംവിട്ടുപോയി. മരണട്ടിക്കറ്റ് എടുത്തിരിക്കുന്നയാളാണ് ഞാന് എന്ന കാര്യം അയാള്‍ക്കറിയില്ലല്ലോ. അത് ഇപ്പോളായാല് എന്ത്, അല്പം കഴിഞ്ഞിട്ടായാല് എന്ത്?\nപത്തുമണിയാവുമ്പോഴേക്കും ഞങ്ങള് വൈറ്റ്‌ഫോര്‍ട്ട് ഹോട്ടലില് എത്തി. മകന് എത്തിയിട്ടില്ല. സത്യന് അന്തിക്കാട് അന്ന് അവിടെയുണ്ടായിരുന്നു. ഞാന് സത്യന്റെ മുറിയില്‍പ്പോയി. ഒരു ചായ വേണം എന്ന് പറഞ്ഞു. സത്യന് ചായയ്ക്ക് ഓര്‍ഡര് ചെയ്തു. ഞാന് സത്യന് മുഖാമുഖം ഇരുന്നു. എത്രയോ കാലങ്ങളായി ഒറ്റ സിനിമപോലും ഒഴിവാക്കാതെ എന്റെ മുഖത്ത് ക്യാമറ വെക്കുന്നയാളാണ് സത്യന്. എന്റെ മുഖത്തെ ഒരു, പേശി മുറുകുകയോ അയയുകയോ ചെയ്താല് അയാള്‍ക്ക് മനസ്സിലാവും. കുറച്ചുനേരം ഞങ്ങള് മിണ്ടാതിരുന്നു. സത്യന് എന്നെത്തന്നെ സൂക്ഷിച്ചുനോക്കി.\n'ഡോക്ടറെ കാണാന് പോകുകയാണോ?' വെറുതെ, ആ മരവിപ്പ് മുറിക്കാന് സത്യന് ചോദിച്ചു. എന്നാല് ചോദ്യത്തിനല്ല ഞാന് മറുപടി പറഞ്ഞത്.\n'സത്യാ, എന്റെ മകന്റെ കുട്ടികള് പതിനേഴ് വയസ്സും കടന്ന് വളരുന്നത് കാണണം എന്നൊരു മോഹം എനിക്കുണ്ടായിരുന്നു. അതിന് ദൈവം സമ്മതിക്കില്ലാന്നാ തോന്നണേ.'സത്യന് ഒന്നും മിണ്ടിയില്ല.\n'ചായ പറഞ്ഞിട്ട് വന്നില്ലല്ലോ ഇന്നസെന്റേ...'\nഅയാള് വിഷയം മാറ്റാന് ശ്രമിച്ചു.\nചായ വന്നു. ഒരിറക്ക് കഴിഞ്ഞപ്പോള് എന്റെ കണ്ണ് നിറഞ്ഞു.\n'കൊഴപ്പം ആണെടോ.' അത് പറഞ്ഞതോടെ ഞാന് കരഞ്ഞുപോയി, സത്യന്റെ കണ്ണും നിറഞ്ഞു. ഞാന് എന്റെ കൈയിലെ പഴയ മെഡിക്കല് റിപ്പോര്‍ട്ടുകളുടെ ഫയല് കിടക്കയിലേക്കിട്ടു. സത്യന് എന്നെ ഇങ്ങനെ ഒരവസ്ഥയില് കണ്ടിട്ടില്ല.'ഒന്നും ഉണ്ടാവില്ല, ഒന്നും ഉണ്ടാവില്ല, ഞാനല്ലേ പറയുന്നത്, ഇന്നസെന്റ് പോയിവാ.' സത്യന് മുറിഞ്ഞു മുറിഞ്ഞു പോകുന്ന വാക്കുകളില് പറഞ്ഞു. അവ വെറും ആശ്വാസവാക്കുകളാണ് എന്ന് എനിക്കും സത്യനും അറിയാമായിരുന്നു. എന്നിട്ടും അയാള് അതുതന്നെ പറഞ്ഞുകൊണ്ടിരുന്നു... 'ഒന്നും ഉണ്ടാവില്ല, ഒന്നും ഉണ്ടാവില്ല, ഞാനല്ലേ പറയുന്നത്...' ആശ്വാസവാക്കുകള് പലപ്പോഴും മനുഷ്യര് തമ്മില്‍ത്തമ്മില് വെറുതേ പറയും.\nകുറച്ചു കഴിയുമ്പോഴേക്കും സോണറ്റ് വന്നു. താഴെ പോര്‍ച്ചില് കാത്തുനില്ക്കുന്നു. അവനെ കണ്ടപ്പോഴേ എനിക്ക് മനസ്സിലായി നന്നായി കരഞ്ഞിട്ടുണ്ട് എന്ന്. ജീവിതത്തിലാദ്യമായി എന്നെ കണ്ടപ്പോള് അവന് ചിരിച്ചില്ല. ഒന്നും പറയാതെ ഞാന് വണ്ടിയില്‍ക്കയറി ലേക്‌ഷോര് ആശുപത്രിയിലേക്കു പോയി.\nഗംഗാധരന്റെ മുറി. രണ്ടു നഴ്‌സുമാര് ഉണ്ട്, ലിസി എന്ന് പേരുള്ള മധ്യവയസ്‌കയായ ഒരു ഡോക്ടറും. ഞാന് ഇരുന്നു. സ്വയം എന്തും കേള്‍ക്കാന് കരുത്ത് ഉണ്ടാക്കി. നരപടര്‍ന്ന താടിക്കുള്ളിലെ ഗംഗാധരന്റെ, കാരുണ്യം നിറഞ്ഞ് കവിയുന്ന കണ്ണുകളുടെ ആഴങ്ങളിലേക്ക് ഞാന് നോക്കി. എന്നിട്ട് ചോദിച്ചു:\n'പറ, എന്താണ് അവസ്ഥ?'\n'ചെറിയ ഒരു പ്രശ്‌നമുണ്ട്, വലിയ കുഴപ്പമുള്ള കാര്യമല്ല.' ഗംഗാധരന് പറഞ്ഞു. ലിംഫോമ എന്ന പേരാണ് പറഞ്ഞത്.\n'കാന്‍സര്?' ഞാന് ചോദിച്ചു.\n'കാന്‍സറിന്റെ വകഭേദങ്ങളിലൊന്ന്.' ഗംഗാധരന് പറഞ്ഞു.\nശരിക്കുള്ള വിധി വന്നു. ഞാന് അല്പനേരം ഒന്നും മിണ്ടിയില്ല. ഉള്ളില് എന്തൊക്കെയോ പൊട്ടിച്ചിതറി.\n'ഇത് മാറുമോ?' കരച്ചില് നിറഞ്ഞ സ്വരത്തില് ഞാന് ചോദിച്ചു.\n'ചികിത്സിച്ചാല് മാറാവുന്നതേയുള്ളൂ,' ഗംഗാധരന് ഇപ്പോള് വാക്കുകള് അളന്നു തൂക്കിയെടുത്ത് സംസാരിക്കുന്നു.\nഏത് ഡോക്ടറും ഇങ്ങനെയൊക്കെത്തന്നെയാണ് പറയുക. എനിക്കറിയാം. ഗംഗാധരന് എന്നോട് നുണ പറയില്ല. ഞാന് വിശ്വസിച്ചു.\nനാലു ദിവസം കഴിഞ്ഞാല് ചില ടെസ്റ്റുകള്, സ്‌കാനിങ്ങുകള് ഒക്കെ യുണ്ട്. എന്റെ വിചാരങ്ങള് പിഴച്ചിരിക്കുന്നു. മഹാരോഗങ്ങള് ഇപ്പോള് എന്റേതുകൂടിയാണ്.\nപുറത്ത് ഒരുപാട് രോഗികള് ഇരിക്കുന്നു. മുടിവെട്ടിയവര്, ശരീരം ശോഷിച്ചവര്, കണ്ണില് നിറയെ വിഷാദവും വിടപറച്ചിലിന്റെ ഭാവവും നിറഞ്ഞവര്. ഞാന് അവര്‍ക്കിടയിലൂടെ ഉള്ളുലഞ്ഞുകൊണ്ട് നടന്നു. ദിവസങ്ങള്‍ക്കകം ഞാനും ഇവരില് ഒരാളായി ഇങ്ങനെ... ഇവിടെ... ആലോചനകള് എങ്ങോട്ടൊക്കെയോ കെട്ടഴിഞ്ഞ് പായുകയാണ്. അങ്ങനെ സിനിമാനടനും 'അമ്മ' എന്ന താരസംഘടനയുടെ പ്രസിഡന്റുമായ ഞാന് കാന്‍സറിന്റെകൂടി ഉടമസ്ഥനായിരിക്കുന്നു. ഇനി എത്രയും വേഗം വീടെത്തണം.\nവണ്ടിയില് കയറിയിട്ടും ആരും ഒന്നും മിണ്ടിയില്ല. വിന്‍സന്റും ഉണ്ടായിരുന്നു. ഹോസ്പിറ്റലില്‍നിന്നിറങ്ങി കുറച്ച് പോന്നപ്പോഴേക്കും നിറയെ സ്ത്രീകള് കയറിയ ഒരു വാഹനം ഞങ്ങള്‍ക്കു പിറകിലെത്തി. ചോറ്റാനിക്കര ദര്‍ശനം കഴിഞ്ഞ് മടങ്ങുന്നവരാണ് എന്നു തോന്നുന്നു. വണ്ടിയുടെ മുന്‍സീറ്റില് ഞാനിരിക്കുന്നത് അവര് കണ്ടു. അപ്പോള്‍തന്നെ ചിരി തുടങ്ങി. പലതവണ അവര് ഞങ്ങളുടെ വാഹനത്തിനൊപ്പമെത്തി പെട്ടെന്ന് പിറകിലേക്കു പോയി. എന്നെ കാണുമ്പോഴെല്ലാം അവര് ആര്‍ത്തു ചിരിച്ചു. ഞാന് ഒന്നും മിണ്ടാതെയിരുന്നു. കുറച്ചു കഴിഞ്ഞപ്പോള് വണ്ടി ഒരു ട്രാഫിക് സിഗ്‌നലില് എത്തി. അവരുടെ വണ്ടി ഞങ്ങളുടെ വണ്ടിക്ക് സമാന്തരമായി വന്നു നിന്നു. സ്ത്രീകള് തല പുറത്തേക്കിട്ട് ചിരിച്ചു. 'ഇന്നസെന്റ് ഇന്നസെന്റ്...' 'സിനിമേ കാണുന്നപോലെത്തന്നെ,' ഒരു സ്ത്രീ പറഞ്ഞു. 'സിനിമേക്കാണുന്നതിനേക്കാള് ഭംഗിണ്ട് കാണാന്,' - മറ്റൊരു സ്ത്രീ. എല്ലാം ഞാന് കേട്ടു. കണ്ണിന്റെ ഒരു തുമ്പിലൂടെ ഡ്രൈവിങ് സീറ്റിലിരിക്കുന്ന സോണറ്റിനെ നോക്കി. അവന്റെ കണ്ണു രണ്ടും നിറഞ്ഞൊഴുകുകയാണ്. ഒരു വശത്ത് സ്ത്രീകളുടെ ഒന്നുമറിയാതുള്ള ആര്‍ത്തുവിളിച്ചുകൊണ്ടുള്ള ചിരി, മറുവശത്ത് എല്ലാമറിഞ്ഞ് കരഞ്ഞിരിക്കുന്ന മകന്. രണ്ടിനും നടുവില് മലയാളത്തിലെ ഹാസ്യതാരമായും മഹാരോഗിയായ അച്ഛനായും ഞാന് ഇരുന്നു.\nപെട്ടെന്ന് പച്ചവിളക്കു തെളിഞ്ഞു, ഞങ്ങള് യാത്ര തുടര്‍ന്നു. ഉച്ച കഴിഞ്ഞു, വീട്ടിലെത്തുമ്പോള്.\n(കാന്‍സര് വാര്‍ഡിലെ ചിരി എന്ന പുസ്തകത്തില് നിന്ന്)